
Amurgul arheilor 
sau nevoia de paradigmă 
Bine și dez-bine 
după calendele grecești 
Prăbușirea dreptei 
românești. A doua schimbare 
la față a României 
Pescuitul miraculos 
Primăvara de la Praga, 
răpusă frățește... 
Paralele istorice 
basarabene: 1812-1921-2013 
O istorie a Basarabiei 
Muzeograme vechi și noi 
La curtea 
lui Cirus cel Mare 
Afirmarea epigramei 
în literatura română 
Lungul drum al vieții 
Eminesciana plastică | 

Nevoia  . 
nevoii de românism 


interesante, de cotitură... 

E o constatare pe care au făcut-o, 
probabil, toate generaţiile ultimelor secole, 
pentru că, în ultimele secole, fiecare 
generaţie a avut de a face cu un eveniment 
major, dacă nu războaie, invazii, căderi 
de imperii, măcar cu schimbări dramatice, 
unele scăpate parcă de sub control. Se 
poate ilustra ușor spusa dinainte, nu insist. 

La fel, ultimele decenii parcă ţin cu tot 
dinadinsul să-i contrazică pe cei care au 
proclamat „sfârșitul istoriei” — și sunt nume 
mari aceia, incluzându-i pe Hegel și pe 
Marx; continuându-i, Francis Fukuyama 


Ţae vremuri dificile-complexe- 


doar a relansat discuţia, în vara anului 1989. 


lar de atunci... Căderea comunismului 
în Europa de Est în 1989, atentatele de la 
11 septembrie 2001, războaiele din Orientul 
Mijlociu, „Primăvara Arabă”, cu urmările ei 
până în Europa aflate în plină desfășurare, 
expansiunea NATO spre Est și a Rusiei 
înspre Vest, recesiunea începută în 
2008 — și altele mai puţin vizibile. Toate 
acestea, pe fondul globalizării tot mai 
agresiv-nivelatoare, a generalizării 
„societăţii informaţionale” („societatea 
dezinformării”, propune Johan Galtung), 
a uniformizării tehnologice, comerciale, 
dar și culturale, morale chiar („în jos”, 
din păcate). Nu și religioase, pentru 
că se constată o recrudescenţă a religiilor, 
deci a concurenţei (ca să nu spunem 
conflictului) dintre ele, în Europa post- 
comunistă după dispariţia (o)presiunii 
ideologice, în cea de Vest după aproximativ 
două secole de secularism iluminist post- 
Revoluţia Franceză, în lumea arabă mereu 
activă religios, dar în evidentă expansiune 
acum, teritorial, la nivel propagandistic 
și ca vizibilitate media. 

Istoria nu numai că nu dă semne 
de oboseală/banalizare, dar parcă nici 
nu mai are răbdare, vorba scriitorului. 

Dar, o altă vorbă, bine găsită dacă 
nu chiar înţeleaptă, spune „să ne ferească 
Cel de Sus să trăim vremuri interesante”... 

lar de câteva decenii, chiar trăim 
vremuri interesante. 


peste incoerenţa unei tranziţii parcă 
ără sfârșit, prelungită de lipsa 
exerciţiului democratic, de nivelul politic 

scăzut, al alegătorilor și 
al aleșilor deopotrivă, dar 
și de influenţe interesate, 
venind dinspre mai toate 
punctele cardinale, unele 
mai obscure, altele 
mai vizibile, conduse 
profesionist, folosind 
mai totdeauna „resurse” 
locale, de la psiho- 
sociologie și „posologia 
maselor” la „cozi de topor 
care cu vremea au 


a noi, toate acestea s-au suprapus 


Gheorghe PĂUN 


devenit topoare” (Călin Georgescu). 

Fenomene asemănătoare au fost 
ori sunt în desfășurare și în alte ţări, nu 
suntem deloc singurii în această situaţie. 
Din toate aceste cauze, și la noi și în 
lume istoria își probează din nou o anume 
ciclitate: după naționalismul secolului al 
XIX-lea, numit chiar așa, „al naţiunilor”, 
și după secolul internaţionalist-globalizant 
al XX-lea, când și războaiele au ajuns 
„mondiale”, secolul XXI pare a fi din 
nou al naţiunilor. 

De aici, reabilitarea ideii de naționalism, 
de aici, nevoia de naționalism. 

Subiectul este extrem de delicat și 
de vulnerabil. Exagerările sunt la un pas, 
gesturile zornăitoare la îndemână, vertijul 
sentimentului de „popor ales-fondator- 
mesianic” este ademenitor, graniţa dincolo 
de care începe xenofobia poate fi ușor 
depășită. lar toate acestea pot fi și 
cultivate, pentru a compromite ideea 
(avem din plin exemple în sfertul 
de secol scurs din '89 încoace). 


tunci când dl. Nicolae Melinescu 
A. venit cu propunerea de a derula 

în revistă o rubrică intitulată chiar 
„Nevoia de românism”, m-am bucurat fără 
rezerve, în ciuda preocupării sugerate de 
paragraful anterior. lar așteptarea a fost 
confirmată: o rubrică constructivă, firească, 
de fond, cu o bună măsură în toate, așa 
cum era de presupus de la un publicist 
cu o bogată experienţă. 

La mai bine de un an de la demararea 
rubricii (ea se va încheia curând printr-o 
carte) ne-am putea întreba dacă ea și-a 
atins scopul — dar aceasta este o întrebare 
superiluă: o asemenea rubrică este utilă, 
are un efect pozitiv, construiește, prin 
simplul fapt că ea există! Identitatea 
(personală și națională deopotrivă), 
românismul, naționalismul, încep deja 
să ființeze și să se manifeste chiar din 
momentul în care suntem conștienți de 
ele, din momentul în care le dăm nume, 
iar numele-l purtăm în minte, devenindu-ne 
astfel preocupare. Conștientizarea faptului 
că suntem români, o naţiune cu identitate, 
înseamnă deja jumătate din drum. Și, ca 
în filosofia orientală, aici, în mare măsură, 
calea este scop. 

Pentru a dăinui, în aceste vremuri 
„interesante”, avem nevoie de românism! 
Altfel, Eminescu ne va judeca, încruntat 
ca de la pagina următoare a revistei... 





Toate-s vechi și nouă toate... 


d. Carp a crezut a putea reduce importanţa 
pe care o dăm noi vicierii spiritului public 
în România. 

Originea acestei vicieri e a se căuta în orice caz 
în tradiţiile și antecedentele membrilor partidului 
roșu și în faptul că asemenea tradiţii și asemenea 
antecedente au fost cu toate acestea răsplătite sub 
o monarhie. Monarhia, pe cât poartă acest nume, 
credem că nu poate renunţa, în interesul ei și al 
poporului, la acele prerogative care-i formează esența 
şi o deosebesc de republică. În republică numai, 
prin natura lucrului, domină partidele și apetiturile. 

Dar fie aprecierea noastră severă cea justă, sau 
aibă cuvânt d. Carp, care vede în aceste fenomene 
ale înveninării spiritului public până și prin idei 
nihiliste numai semne ale unei boale mai adânci, 
răsărite din lipsa unei solide organizări sociale, 
nu asupra acestei divergențe mai mult formale 
vom avea ceva de zis. 

Cestiunea e dacă, în era nouă ce se deschide 
prin erigerea României în regat, actuala lipsă de 
organizare, atât de priincioasă instinctelor roșii, 
va ţine înainte sau dacă există vro perspectivă 
de-a putea înlătura din viaţa publică elementele 
ce nu sunt pentru viaţa publică, și anume pe 
aceia care și-au făcut din politică, din precupeţirea 
și specula sentimentelor și aspirațiilor naţionale 
o meserie și o negustorie de toată ziua. 

Îndealtmintrelea noi nu găsim deloc atât de 
straniu ca publicitatea, fie ziaristică, fie parlamentară, 
să ia de motiv tocmai fenomenele; căci fenomenele 
izbesc vederea, nu cauzele ascunse. 

Decreșterea populaţiei române din ţară 
și creșterea elementelor străine e un fenomen; 


Clubul revistei 


Rica la discursul d-lui Maiorescu, 


el rănește vederea patriotului adevărat, el e lesne 
de înțeles pentru orice cetățean, el ne strigă să 
căutăm cauzele ascunse ale lui și să le înlăturăm. 

Scrieri și discursuri nihiliste sunt asemenea 
un fenomen izbitor, lesne de înţeles pentru omul 
public ca și pentru cel privat. Aceste scrieri, aceste 
discursuri sunt pete care reclamă vindecarea 
răului intern ce le-a produs. 

Cuvântul „organizare socială” are însă o sferă 
largă și ar fi în orice caz interesant ca o inteligenţă 
necontestabil luminoasă cum este cea a onor. 
deputat de Vaslui să ne lămurească asupra ei. 

Evident că e rău dacă onor. Serurie face politică 
și versuri în loc de-a face altceva. Cestiunea e cum 
viitorul Serurie să fie silit, prin natura organică a 
societăţii române, a se ocupa cu lucruri mai potrivite 
cu inteligenţa și aptitudinile sale decât versurile 
neogrecești și politica de mahala. 

Și această cestiune e foarte gravă din toate 
punctele de vedere. 

Nimic nu demoralizează mai mult pe un popor 
decât erigerea nulităţii și a lipsei de cultură în titluri 
de merit. 


guvernământ îi îndeamnă pe cei răi de a uza 

de orice fel de mijloace numai pentru a izbuti 
să pună mâna pe stat. Am văzut de ce soi sunt 
acele mijloace. Scrierile satirice ale d-lui Orășanu, 
republica de la Ploiești, telegramele de felicitare 
către Rochefort sunt încă proaspete în mintea 
tuturor. Chiar admițând că avem a face cu acte care 
n-au fost luate în serios nici de autorii lor, rămâne 
totuși obiecțiunea gravă de făcut dacă soarta unui 
stat poate fi determinată de oameni care se joacă 


A 
| woman nulităţii, erijată în principiu de 


cu focul, de 
oameni care 
n-au întru nimic 
de-a proclama azi 
republica, iar mâni 
a se prosterna cu 
umilință înaintea 
monarhului. Acești 
oameni nu mai 
sunt caractere 
bărbătești, ci niște 
panglicari care 
și-au făcut o 
jucărie din diferitele A 
forme de guver- - 
nământ și o meserie lucrativă din amăgirea poporului 
cu ele. (...) 

Dar cestiunea are o lature și mai gravă. Europa 
este monarhică. Nu credem că ar privi cu ochi buni 
o ţară unde sistematica încurajare a nulităţii și a 
feneantismului pe de o parte ar da naștere pe de altă 
parte unei descompuneri sociale capabile a învenina 
și pe vecini. (...) 

lată dar cum „organizarea socială”, cuvântul pe 
care l-a lăsat să cază d. Carp, are însămnătate și 
pentru poziţia României ca stat. Am dori să știm în 
adevăr în ce mod pricepe d-sa această organizare 
socială și dacă nu cumva e victima iluziei că cu (...) 
cumularzi, vânători de sinecure, de directorate de 
bănci și de diurne, s-ar putea inaugura o reformă 
socială. Nouă ni se pare sigur că nimic nu se poate 
face cu oameni care, în locul convingerii, științei 
și caracterului, n-au decât un nesăţios stomah. 

(Timpul, 20 martie 1881) 





Pictură, poezie, muzică 


un senior al culturii, la propriu (s-a născut la Blaj, în 1938) și la 
figurat deopotrivă, pictor de mare clasă, binecunoscut în ţară și 
prin lume (de pildă, în Italia), dar și autorul mai multor cărţi de poezie. 


|n sn principal al întâlnirii de miercuri 14 octombrie a fost Horea Cucerzan, 


Pe lângă o consistentă 
expoziţie, la Curtea 
de Argeș a venit și 
cu volumul-album 
Păcate-n paradis?, 
apărut în 2013 la 
Editura DanaArt din 
lași, din care a citit 
mai multe poeme. 

A „prefaţat” expoziţia, 
vorbind atât despre 










aranjamente ikebana, punând în valoare florile toamnei, însoţite ca totdeauna 
de haiku-uri și I/OXPIISANIL În sala arhiplină de la Centrul de 


Cultură și Arte „George 
Topîrceanu” au fost 
prezenți iubitori ai culturii 
din Curtea de Argeș 

și localităţile învecinate, 
din Râmnicu-Valcea și 
Câmpulung (mulţi dintre 
aceștia, artiști plastici), 
din Pitești și București, 
din Sebeș (pictorul Eugen 
Măcinic, protagonistul 
întâlnirii anterioare, elev 
al lui Horea Cucerzan). 


pictura cât și despre poezia maestrului Horea Cucerzan, colaboratorul apropiat 
al revistei, doctorul în filosofie și scriitorul Marian Nencescu. 

Poezie ne-a adus și tânăra muziciană Alina Gabriela Danciu, invitată să 
ne cânte la harpă, alături de colega sa Cristina Răducan, cântăreaţă la îlaut. 
Alina Danciu a citit din cartea /ntrospecțiile Evei, apărută la Editura Națiunea, 
București, 2014. Cei trei oaspeţi au primit din partea dnei Paula Fulga 

tel./fax: 0248-722368) și a Centrului de Cultură și Arte „George Topîrceanu” 
(B-dul Basarabilor 59, tel./fax: 0248-728342) din Curtea de Argeș 


A fost un veritabil Pee al artelor”, în buna tradiţie a Clubului. 

Din păcate, întâlnirea a avut și o componentă tristă. A fost ziua în care, la 
București, a fost condus pe ultimul drum criticul de artă, poetul, scriitorul Corneliu 
Ostahie, de mai multe ori prezent la Club și în paginile revistei, care a scris și 
despre pictura și poezia lui Horea Cucerzan. Dumnezeu să-l odihnească în pace 
pe talentatul, prietenosul, profesionistul Corneliu Ostahie! 

A A Horia BĂDESCU 


ăim într-o lume 
din ce în ce mai mai 
entropică, din ce în 


ce mai lipsită de repere, din 
„Ice în ce mai amnezică în raport 
de propria esenţă și identitate. 
Aproape am uitat cine suntem ca specie, necum ce 
identitate ne-a dăruit spaţiul venirii pe lume și limba 
pe care cortexul nostru o poartă inscripționată cu 
mult înainte de a vedea lumina zilei și a cuvântului. 
Arheii s-au risipit, s-au topit în cenușa orizontului, 
mumele rătăcesc pe oarbele drumuri ale 
subpământului dimpreună cu cârtiţele. O uitare de 
sfârșit de lume ne soarbe ca un diabolic maelstrâm 
și ne sloboade într-un spaţiu al tuturor și al nimănui, 
din care străvechile întrebări „cine suntem, de unde 
venim, unde mergem?” au fost expulzate. Abisul 
e pe cale să se întoarcă, dar nu ca profunzime a 
adevărurilor, ci ca gheenă a acestora. Trăim în abis 
tocmai pentru că ni-l refuzăm ca dimensiune a fiinţei. 
Lectura unei cărți tocmai despre această 
dimensiune abisală necesară, a unei cărţi 
exemplare, oare a câta?, semnată de un critic 
și român exemplar, lucru atât de rar când tocmai 
exemplaritatea, adică paradigma, lipsește, mi-a 
făcut mai suportabilă vipia cu accente apocaliptice 
a unui anotimp pe care și așa, din motive altminteri 
inexplicabile, nu-l iubesc prea mult. 


aragiale-abisal, cartea lui Theodor 
Codreanu, autor de o discreţie existenţială 


dintr-un alt veac, egalată doar de pregnanţa 

și eleganța discursului său critic, îmi propunea un 
Caragiale cu totul și cu totul scos de sub teroarea 
ironiei, a moftologiei, a existenţei periferice, a 
bășcăliei, fie ea și superior stilistică, a mitocanului 
burtăverzit, bref, a unui soi de mahala generică 
pe care i-o atribuie deseori viziunile regizorale 
ale postmodernismului. Acelea care uită, cum 
zice criticul, „că geniul regizorului e să inventeze 
în spiritul operei”. Rezultatul fiind, cum observă cu 
justețe Codreanu, faptul că „piesele lui Caragiale 
produc o mai rafinată plăcere estetică la lectură 
decât multe dintre spectacolele teatrale incapabile 
să pătrundă misterul stilului său, pe care-l confundă 
cu maniera Caragiale”. 

Or tocmai acest „mister”, care operează nu 
doar în orizontul stilistic, ci și în cel de gândire, este, 
în ultimă instanţă, subiectul cărţii care ne vorbește 
despre un Caragiale abisal, arheic, un Caragiale 
eminescian în esenţa discursului, așezând, ca 
și poetul, talentul și implicit arta „la confluența 
esteticului cu ontologicul', „un mare romantic, 


un antimodern și, finalmente, un orfic” — registrele 
în care se exprimă transcendenţa deviată și trans- 
cendenţa verticală permiţând firesc contrapuncitul 
oglindire hyperionică—oglindire moftică. 

Un Caragiale proteic, a cărui ţintă este „să ne 
arate ce se întâmplă cu indivizii care adoptă o mască 
și nu se mai pot întoarce la ei înșiși”. Imi amintesc, 
în acest sens, că în eseul despre adevăratul părinte 
al dramaturgiei românești, Grigore Alexandrescu, 
Parada măștilor, vorbind despre excepţionala calitate 
dramatică a fabulelor acestuia, scriam la rându-mi: 
„Măștile rămân a 
la locul lor pentru 
că în timpul repre- 
zentaţiei ele s-au 
metamorfozat, printr-o 
ciudată și subtilă 
absorbție, în fiziono- 
mia celui ascuns 
în spatele lor. 

A le scoate nu mai 
este posibil pentru 

că ar trebui scoase 
cu piele cu tot!” 


Caragiale profund român, ca și Eminescu, 

iar nu rrromân, profund patriot: „Patriotism 
adevărat fără o adâncă înţelegere a poporului nu 
se poate”, elogiind la sfârșitul vieţii, și cum altfel ar fi 
putut face Moș Virgulă, frumuseţea limbii române, la 
a cărei strălucire ascuţitu-i condei contribuise decisiv: 
„Trăiască frumoasa și cumintea limbă română! Fie în 
veci păstrată cu sfințenie această Carte-de-boierie a 
unui neam călit la focul atâtor încercări de pierzare!” 

Un Caragiale care e departe de a ne fi lăsat 

ca normă existenţială „atitudinea zeflemistă în faţa 
vieţii”, cum credea Mihail Ralea, și mult mai aproape 
de viziunea lui Steinhardt: „lumea lui Caragiale ne 
descoperă sufletul românesc în toată minunata lui 
dulceaţă și creștinătate, în faza machiavelismului 
relativ, când răutatea nu era încă absolută, când 
oamenii se mai puteau împăca și încă știau ierta, 
când totul nu era încă pierdut”. 

Un Caragiale abisal, adică profund, adică purtător 
de ființă, împărtășind viziunea eminesciană a omului 
întreg, „alcătuit din minte și inimă deopotrivă”, 
singura îngemănare purtătoare de destin. 

Un Caragiale cu totul altfel se prefigurează în 
paginile acestui eseu, strălucit prin forță analitică și 
inteligenţă, surprinzător prin axele pe care își sprijină 
arhitectura — cronotopia, poetica oglinzilor sferice, 
hiperlitoticul, anatomia moftului ori „revoluţia” kynică — 


= lui Theodor Codreanu ne dezvăluie un 


Amurgul arheilor 
sau nevoia de paradigma 











scris cu vervă și posesie artistă a limbii române. 
Căci Theodor Codreanu este un critic de citit 
cu creionul în mână, vreau a zice un spirit pentru 
care exerciţiul reflecţiei se consumă în judecăţi 
memorabile. El însuși un spirit abisal, un plonjor 
în genunile universului literar românesc în căutarea 
arheilor ascunși în fantastica țesătură a expresivităţii 
operei. E canonic, nu atât în metodă, cât în gândire, 
structurat pe liniile de forță ale umanităţii și 
românităţii, adevăruri spirituale arheice care se 
conţin. lată de ce el judecă și raportează totul, cu 
za magnifică constanţă, la Eminescu, al cărui 
 $ canon rămâne piatra unghiulară a culturii 
A noastre. Pentru el, abisalul e orizontul 
și spaţiul locuirii ideale, îl poartă în 
sine precum păsările văzduhul în oase, 
e adevărul cel mai adânc, care-l atrage 
precum flacăra fluturii. E „vechi” în 
gândire, conectat la coduri care constituie 
deopotrivă arhitectura ADN-ului spiritual 
naţional, dar și proiecția în universal a 
acestuia, Codreanu probând încă o dată 
evidența faptului că, în cultura română, 
personalităţile cele mai accentuat 
naţionale sunt și cele mai profund 


universale. Coduri pe care le validează prin încuscriri 


și paradoxe ontologice a căror evidenţă o descoperi 
cu încântare. Din această perspectivă Este-le 
lui Caragiale face pereche cu arghezianul „Vreau 
să te pipăi și să urlu: Este!”, iar pulpa de vițel 
a lui Gherea echivalează, într-o cuantică poetică 
ad-hoc, cu pisica lui Schrâdinger. 

Logica strânsă, aproape fără cusur, a 
hermeneuticii sale e, în același timp, bine slujită 
de metaforă, în sensul acelei clarităţi stilistice 
pe care el însuși o deconspiră în poetica hiperlitotică 
a lui Caragiale. 


opuri le citesc de fiecare dată cu același 

profund interes și nedezminţită plăcere, 
pe locuitorul unui tărâm dinspre care adie efluviile 
ezotericei Zghihara. Dar din fotografia ce-i însoțește 
constant cărţile te privește, sau mai degrabă privește 
lumea, căutându-i șarturile, cu o tristeţe severă, 
sublimată de o undă de ironie abia deslușită, precum 
aceea care lucește îndărătul ochelarilor abisalului 
Caragiale. 

Intr-o lume în care Zoilii se șterg la gură cu 
poalele veșmintelor sacerdotale după ce le-au umplut 
de scuipat, Theodor Codreanu propune dreapta 
măsură a paradigmelor sacre și dimensiunea abisală 
a fiinţei. 


N u l-am întâlnit niciodată pe autorul ale cărui 


Bine și dez-bine după calendele grecești 


visătorii sunt o specie tolerată, ba chiar 
uneori îndrăgită, pentru darul de a 
dezmorți atmosfera. In cazul grecilor, mă tem însă 
că nu se aplică aceeași regulă. Comunitatea noastră 
europeană nu are atâta simţ al umorului încât 
să se amuze pe seama creativităţii elene. Ar fi o 
distracție prea scumpă. „Brevetul” de inventatori 
geniali ai democraţiei le-a fost recunoscut grecilor 
unanim, practic de-o veșnicie, dar asta nu-i scutește 
de faliment. E-adevărat că se pricep ca nimeni alţii 
să-și valorifice ruinele pe post de obiective turistice, 
dar vor reuși oare să convertească și marea ruină 
naţională într-o reușită fără precedent? Mai mult 
ca sigur că nu. Să nu uităm că și reversul medaliei, 
mărul discordiei, tot la poalele Muntelui Olimp 
s-a copt, în soarele torid, care ne face să transpirăm 
și care uneori... orbește. 

Concret, cetățeanul european de rând, care se 
uită zilnic la știri, începe să piardă șirul tratativelor 
pro și contra eliminării Greciei din Uniunea 
Europeană, mulți dintre noi nemaiînțelegând de fapt 
dacă este vorba de idealul integrității marii noastre 


D) eși nu aduc evidente foloase comunităţii, 


Anul VI 


Gabriela CĂLUȚIU SONNENBERG 


familii sau numai de interese financiare. E bine 

sau rău dacă ne dezbinăm? — aceasta e întrebarea 
de bază în drama care se joacă acum pe limba lui 
Sofocle. Ceea ce se înțelege din ce în ce mai bine 
este că nu mai vorbim de banii „publici”, care la o 
adică nu prea ne ating, ci de propriul nostru buzunar, 
obișnuit să ceară neîncetat, dar strâns la pungă 
atunci când e să mai și dea. Plutește-n aer un semn 
de întrebare, când afli la telejurnal că toată lumea 

a așteptat cu sufletul la gură ziua fixată ca termen 
de plată a datoriei de la Atena, ca să vadă dacă 
suma scadentă intră în contul Europei. Cum 

adică? Se aștepta cineva ca vreunui armator grec 
să i se fi urât cu binele și să achite banii aceia atât 
de mulţi, într-un elan de patriotism exacerbat?!... 


E chiar așa de simplă afacerea cu datul 

Și cu luatul sumelor așa de mari, la nivel 
statal, ca la o banală operaţiune de transfer electronic 
a pensiei pe contul de card? Dacă așa stau lucrurile, 
poate nu e tocmai cutremurător, dar tot îmi vine să 
exclam „Măi, să fie!” când văd politicieni ciufuliţi, cu 


O: acolo sus nu se știe dinainte ce și cum? 


cearcăne la ochi, secondați de 
secretare cu fuste strâmbe și 
cu cămașa șifonată, încercând 
să ne convingă că „situaţia e 
sub control”. Unde au dispărut 
strategii calmi, demni, asortați, 
la patru ace, ca pe vremea lui 
Titulescu? Cei în care chiar te 
simţi obligat să ai încredere? 

Dar nu despre tagma 
politicienilor am vrut să 
vorbesc. Nici despre 
asemănările și deosebirile 
dintre mentalitatea grecilor și cea a altor 
națiuni-surori, cu situaţii mai mult sau mai puţin 
asemănătoare. Cortegiul comentariilor pe marginea 
paralelei România-Grecia sau Spania-Grecia e 
lung; nu vreau să plictisesc adăugându-i nota mea 
personală. Multe nu mai sunt de adăugat, s-au spus 
aproape toate. Câtă vreme ne putem permite să 
recepționăm știrile de la oarecare distanţă, e bine 
să preţuim privilegiul acesta și să judecăm la rece, 
fiecare pentru sine. 

Prăbușirea dreptei românești 
A doua schimbare la față a României 


Crainic, colaborator la Gândirea până 

în 1939, când își scoate propria revistă, 
Meșterul Manole, poetul și prozatorul Vintilă Horia 
(n. 18 decembrie 1918, Segarcea, jud. Dolj — d. 4 
aprilie 1992, Madrid, Spania), membru marcant al 
exilului cultural naţional, singurul român deţinător 
al Premiului Goncourt pentru romanul scris direct în 
limba franceză Dieu est ne en exil, tulbura în 1990 
opinia publică românească prin câteva declaraţii care 
i-au pus pe jar pe unii dintre marii zilei, vremelnic 
instalaţi la conducerea ţării: „Poporul român a 
dispărut. Nu cu totul, evident. A mai rămas din el o 
minoritate, azi anonimă, ocultă și inactivă la suprafața 
politică a României, făcută din studenţi, poate și 
muncitori și militari, ca și din două sau trei milioane 
de ţărani și din acei intelectuali lucizi care nu iau 
parte la demenţa democratică postceaușistă. Restul, 
masa majoritară, cuprinde o altfel de etnie, care 
vorbește prost românește și nu are alte veleităţi decât 
să se integreze în comunism...” Și, conchide bătrânul 
disident care refuzase, din luciditate, să se alăture 
corului intelectualilor care clamau victoria democrației 
pe pământ românesc: „Karl Marx a fost înlocuit la noi 
de fraţii Marx” (Intoarcerea lui Vintilă Horia, antologie 
de Marilena Rotaru, București, Ed. Ideea, 2002). 

Venit din partea unui adversar notoriu al regimului 

comunist, apelul la luciditate al lui Vintilă Horia 
coincide în mod fericit cu strălucita analiză socio- 
istorică efectuată de cărturarul hușean Theodor 
Codreanu, purtând titlul premonitoriu-tragic A doua 


Pen și discipol apropiat al lui Nichifor 





fascinanta capacitate a popoarelor din occidentul 
european, în speţă a germanilor, de a se dedica 


Ci ce aș fi vrut să punctez aici e mirabila și 


mereu cu forțe noi corvoadei descâlcitului de ițe cu 


parteneri de lucru dificili, cum sunt Rusia sau Grecia. De 
unde răbdarea, perseverenta, încrederea și — de ce nu? — 
naivitatea de a crede că și ceilalţi ar răspunde cu aceeași 
monedă? Așa cum americanul se miră când un extremist 
islamist răspunde prin acte teroriste încercărilor sale de a 
„povesti civilizat”, Europa e surprinsă atunci când constată 
că grecii au frizat indicatorii statistici naţionali atunci când 
au fost acceptaţi în UE. De ce pentru noi, ca români, nu 

e nimic inexplicabil în asta? Ce resort din interiorul nostru 
ne face să considerăm acceptabile și scuzabile, cel mult 


necavalerești, actele pe care alţii le consideră profund 
damnabile, chiar la limita criminalităţii? 
Văd asta nu numai la nivel macro, ci în viața de zi 


cu zi. Dau două exemple scurte, concrete. Germanii au 
nevoie de directive; dacă nu le au, se mișcă greu, aproape — 
paralizează. Ei merg până acolo încât dau colțul străzii razant, pe bicicletă, 

fără să se asigure dacă nu cumva vine cineva din lateral, pentru simplul motiv 
că ei au prioritate, adică e dreptul lor. Spaniolii, în schimb, deși au la dispoziţie 
un sistem bine pus la punct de containere pentru separarea deșeurilor, încă 

se mai miră de seriozitatea noastră când punem în bucătărie patru coșuri 

de gunoi. Pentru ei, prevederile legale au un caracter opţional, în timp ce pentru 
nemți ele sunt obligatorii și nu se discută. Nu pentru că nemţii ar fi un popor mai 
civilizat, ci pentru că li se aplică amenzi usturătoare. Dacă nu sunt amenzi, ești 
supus oprobiului public, în cazul în care se descoperă cumva comportamentul 


tău de „individ ieșit din schemă”. Lege fără tocmeală. 


surprinzător pentru mine, cauzele multor probleme de concepţie greșită 

își au rădăcinile în... religie. Am râs și eu, la rândul meu, știind că-n 
zilele noastre religia nu mai joacă rolul pe care-l avea în Evul Mediu și, oricum, 
în Europa suntem majoritari creștini. Dar ideea a prins rădăcini în mintea mea 


A m discutat problema cu un sociolog înţelept, iar el a râs și mi-a spus că, 


schimbare la față (o cercetare transdisciplinară 

a civilizației române moderne), apărută în 2008, 

la Editura Princeps Edit, din lași (cu o ediţie secundă 
la Ed. Scara, București, 2013), o carte care cu greu 
își găsește nu doar comentatorii, cât mai ales adepții 
într-o societate divizată și condamnată inevitabil la 
subistorie. Căci, în fond, ce altceva decât un strigăt 
de durere existenţială al unui intelectual patriot, din 
stirpea lui Eminescu și a lui Cioran, este această 

A doua schimbare la față, care încearcă, dacă 

nu să curme, măcar să explice drama enormă, 

de natură ontologică, a unui neam ajuns fără voia 

lui mic, condamnat la globalizare înainte de a-și 
epuiza resursele de profunzime și chiar „complexele 
de cultură”, care vin, susține Theodor Codreanu, 

din „variabilele ascunse” ale fenomenelor. 


deschis acest comentariu, mai face referire 

și la categoria intelectualilor, nu în totalitatea 
lor, ci cu deosebire a acelora care, din slăbiciune sau 
din oportunism, au contribuit la nimicirea românităţii 
până la pragul neantizării, de data aceasta în numele 
unui post-naţionalism „cu faţă umană”, a unui 
europenism care se adeverește, în esenţa lui, 
mai dăunător și mai subversiv decât toate ism-ele 
care au deconstruit temelia morală a Europei unite. 

Lansând teza că ruinarea naționalismului 

românesc s-a făcut în numele și cu metodele 
internaţionalismului proletar, Theodor Codreanu, 
își asumă, prin cartea sa A doua schimbare la fată, 


Ţseccne apelul lui Vintilă Horia, cu care am 





Marian NENCESCU 


un mare risc: acela de a nu 
se situa pe temeiurile politicii 
corecte. Refuzând demitizarea 
asumată și programatică 
a unor termeni socio-politici 
care constituie stâlpii 
României moderne, aducând 
în faţa cititorilor tabloul dramatic al prădării României 
în numele unui fals europenism, Theodor Codreanu 
se înscrie în cercul select al reacționarilor, respectiv, 
al acelor intelectuali care, în sens eminescian, 
au redescoperit arheitatea naţională ca pe o cale 
naturală de a reacționa pentru însănătoșirea 
„organismului muribund” care este societatea 
românească actuală. Așadar, nu prin acţiuni de tip 
revoluționar, prin negarea și ștergerea insistentă a tot 
ce este viu în fibra naţională, în ultimă instanţă chiar 
a patriotismului, vom reechilibra economia și vom 
elimina această „cleptocraţie de tip mexican”, cum 
o numește Theodor Codreanu, ci prin revenirea la 
modelul liberalismului democratic, formulă consacrată 
de Eminescu într-una din analizele sale economico- 
politice publicate în ziarul Timpul (v. Opere, X, 
Ed. Academiei, 1989). Căci, ne spune Eminescu: 
„Dacă acei ce proclamă liberalismul au principii mai 
liberale decât aceste, atunci recunoaștem că suntem 
rămași înapoi, dar cată să mărturisim că de câte ori 
se vor face încercări a păși peste limitele libertăţilor... 
noi ne vom face reacționari (s.M.E.) în adevăratul 
și binefăcătorul sens al cuvântului” (op. cit., p. 163). 
e 





dar, mai mult decât atât, le e teamă să nu se destrame visul de a avea 
o comunitate prosperă în Europa unită, adică să nu se facă de râs. Se 
impune aproape de la sine inevitabila întrebare: „cine e atunci visătorul 
aici, grecul șiret sau europeanul idealist?” 

Indiferent de rezultat, procesul anevoios de dezbatere publică 
a avantajelor și dezavantajelor integrării europene, pe exemplul viu 
al Greciei, are ceva exhibiţionist și tenace: e ca un chin masochist, 
în speranţa unei autopurificări de amploare (iarăși elemente desprinse 
parcă din ritualurile religioase). Experimentul fascinant se continuă 
sub ochii noștri și nu știm dacă să râdem sau să plângem gândindu-ne 
la învăţăturile de minte pe care le vom trage probabil abia peste 
mult timp (sau deloc, repetând istoria mielului rătăcit de turmă). 


mare, încât practic e greu de imaginat că se va mai putea plăti 

vreodată. In schimbul banilor, ei ar trebui să vândă ceva, ori 
ceva atât de valoros nu au. Deci, trebuie să producă, și e atât de mult 
| încât ar trebui să fie robi până la a treia generaţie de aici înainte, doar 
ca să se achite. Și, în afară de asta, din ce să trăiască? Producând 
singuri tot ce au nevoie, ca-ntr-un falanster comunist sau într-un lagăr suveran, 
proclamat prin „neamestecul în treburile interne”, ca-n vizunile sinistrului 
Ceaușescu? In plină eră a globalizării? Ei bine, e de neimaginat! 

„Prinde orbul, scoate-i ochii” pare a fi motto-ul grecilor, porniţi să refuze 
plata datoriilor față de țările mai bogate din Europa, care în optica lor ar avea 
de unde să dea. Calcul greșit, pentru că i-au uitat taman pe cei mărunți, care 
de asemenea le-au împrumutat bani, poate sume mai mici, dar care îi dor cu 
atât mai mult. Se pare că nu cei mari, ci cei mărunți se supără mai tare! Colegii 
de suferinţă, ţările cu resurse puţine, dar care s-au străduit la modul serios să 


J udecând la rece, datoria acumulată de greci a devenit atât de 


nu încalce regulile, îndeplinind restricţiile și strângând cureaua, se simt trădate, 
luate peste picior, pe bună dreptate. Dacă au mizat pe simpatia celor de-o seamă 


cu ei, grecii se văd acum respinși de cei din propriile rânduri, baltici, balcanici, 
iberici, care nu agreează politica amânării ad calenaas graecas. 

„Fascinant!”, exclamă sociologul scandinav când se uită la știri, de parcă ar 
fi o piesă de teatru la care are un loc rezervat în lojă. „Alarmant”, zice germanul, 
comod instalat pe un fotoliu din faţă, îngrijorat de soarta banilor săi, aruncând 


și încep să înțeleg unde bate. Există oare un mod ortodox (= grecesc) de 
a gândi și, în replică, există catolici (= saxoni) mai înverșunaţi decât Papa? 
Dar evanghelicii, ei ce zic? 

E vorba aici de diferenta dintre oficierea slujbei la ei, sobră, în faţa unui public 
așezat în bănci, cu participarea tuturor, cântând fiecare cu cartea în mână, spre 
deosebire de ceremoniile noastre fastuoase, prin glasul unui singur „păstor”, care 
tună în fața unei comunităţi destinate să-l asculte ore-n șir, stând în picioare? 

Sau poate, mai simplu, avem de-a face cu o simplă eroare de interpretare, 
noi cu „una spunem, alta facem”, în contrast cu nemțescul „ein Mann, ein Wort” 
(„un bărbat, un cuvânt”). Principiul ortodox „de unde nu e, nici Dumnezeu nu cere” 
nu se aplică la catolici, oricât de buni creștini ar fi ei. Chiar și între fraţi creștini, 
brânza e mereu pe bani. „Cheese” se spune și la Bruxelles, atunci când se 
ia poziţia de zâmbet în poză, în fața camerelor de luat vederi. Dar imaginile 
de pe sticlă chiar asta fac, ne înșeală ochii, tulburând vederea. 

Incerc să găsesc explicaţia răbdării exasperante cu care funcţionarii europeni 
încearcă în mod repetat să reabiliteze căruța împotmolită a grecilor, chiar și 
împotriva voinţei inculpatților. Firește că sunt interesaţi să-și recupereze banii, 


Anul VI 


ocheade după cortină, unde și-a trimis politicienii să-și joace rolurile. „Interesting”, 
zice amica mea englezoaică, dar la britanici cuvântul acesta echivalează aproape 
cu orice, de la captivant până la straniu. „Simplă rutină plictisitoare”, își va mormăi 
în barbă mașinistul american, care manevrează priceput mecanismul de scenă 
din culise, în timp ce actorul principal grec declamă cu pieptul dezgolit monologul 
ce-i revine în drama asta clasică. 


îl cunoaște. In cel mai bun caz, se va termina totul în coadă de pește. 
Indiferent dacă o privim drept comedie, dramă, tragedie sau operă bufă, 

piesa merită toată atenţia noastră. Mă uit în jur și nu văd pe nimeni plictisindu-se. 

Amfiteatrul e expus intemperiilor, se joacă sub cerul liber. 

Legenda spune că feciorelnica Europă, fiica unui rege fenician, a fost 

orbită de Zeus, care i s-a înfățișat ca un taur superb, de un alb sclipitor. Acesta 

a momit-o și a ascuns-o pe o insulă pustie, unde a sedus-o. Cu alte cuvinte, 

ai grijă, Europa, ce tauri iei de coarne, căci se pare că acela care locuiește 

pe Muntele Olimp e pus pe șotii! 


Ci toții așteptăm cu mâna la gură finalul, pe care doar geniul providenței 

urfea de la Argeș 





Homo sapiens 





liberalismului se află în capacitatea 
de reacţie a organismului statal românesc 

în faţa prădătorilor, Eminescu rămâne, așa cum 
evidenţiază Theodor Codreanu, un adept al statului 
de tip liberal, bazat pe „inaintarea meritului și 
a muncii”, soluţie pe care un analist modern, 
neoliberalul Ştefan Zeletin, o vedea și la baza 
existenței statale contemporane: „Organizarea este 
flamura sub care militează liberalismul nou al zilelor 
noastre” (v. art. Neoliberalismul lui Ștefan Zeletin, 
de Gh. Brăescu, publicat în Clipa, an XX, nr. 718, 
2005, și reluat de Th. Codreanu, op. cit., p. 458). 

Inainte însă de a analiza cauzele și consecintele, 
în toate planurile vieţii politico-economice românești, 
a unei a doua și, poate, ultima „schimbare la faţă” 
a României, vom încerca să înțelegem motivele 
absenței din viața publică actuală 
a liberalismului, evident a celui de tip 
tradițional, practicat public în România 
interbelică, sub diverse formule și 
denumiri politice, toate având însă la bază 
teza că gândirea reacționară reprezintă 
adevărata pavăză a democraţiei. 

Cercetând masivul tom VIII din /storia 
Românilor, carte apărută sub egida 
Academiei Române (coordonator prof. 
univ. loan Scurtu), în 2003, constatăm, 
de pildă, că perioada decembrie 1918 — 
noiembrie 1928, care poartă și numele 
de „decada brătienistă”, a fost dominată 
de politica Partidului Naţional Liberal, 
„exponentul burgheziei bancare și industriale a 
cărei putere economică s-a întărit considerabil după 
Primul Război Mondial!” (loan Scurtu, op. cit., p. 223), 
aceasta în ciuda faptului că, în România, după 1918 
au fost re/înființate, pe baze noi, peste o duzină 
de partide, care ocupau practic tot spectrul politic, 
de la conservatori (deveniți conservatori-progresiști), 
la democrați, care au preluat stindardul fostului 
Partid Conservator-Naţionalist, intrând la guvernare, 
în 1920, alături de Partidul Poporului, condus de 
mareșalul Averescu, și având trei miniștri referenţiali: 
Tache lonescu, la Externe, Nicolae Titulescu, la 
Finanţe, și Dimitrie Greceanu, la Justiţie. Nici latura 
naționalistă a societăţii nu era exclusă, în România 
funcționând, până în 1920, Partidul Naţional- 
Democrat, condus de Nicolae lorga și Alexandru 
Cuza, având ca organ de presă gazeta Neamul 
românesc, înfiinţată de lorga în 1906. Ulterior, partidul 
lui N. lorga fuzionează cu gruparea lui Constantin 
Argetoianu, desprinsă din Partidul Poporului, 
constituind Partidul Naţional. Tot în 1918 ia ființă 
și Partidul Ţărănesc, constituit dintr-un grup de 
învăţători, preoţi și foști rezerviști, avându-l în frunte 
pe lon Mihalache, care acționau pentru împărţirea 
moșiilor boierești și pentru înfiinţarea izlazurilor 
și a pădurilor comunale. După ce a fuzionat, în 
1921, cu Partidul Ţărănesc din Basarabia (condus 
de fruntașul Pantelimon Halippa), dar și cu partidul 
similar din Bucovina, după atragerea lui Constantin 
Stere și a lui Virgil Madgearu, partidul lui Mihalache 
va fuziona, în 1926, nu fără intense negocieri și 
numai după retragerea lui C. Stere, cu Partidul 
Naţional Român al lui luliu Maniu, constituind Partidul 
Naţional-Ţărănesc, singura forță politică în stare 
să înfrunte dominaţia politică a marelui P.N.L. 


SŞ ubliniind, așadar, ideea că germenii 


ireconciliabile se situa și Partidul Socialist, 

constituit în noiembrie 1918, pe temelia fostului 
Partid Social-Democrat din România. De la înființare, 
acest partid și-a propus unirea proletariatului în 
vederea realizării „idealului comunist”, motiv pentru 

care, în 1920, o delegaţie a P.S. vizitează Moscova, 
tatonând problema afilierii la Internaționala a III-a, 
comunistă. Cu acest prilej, socialiștii români au 
constatat că există diferende fundamentale faţă 
de aprecierile Cominternului cu privire la caracterul 
statului român, la înfăptuirea Unirii din 1918 și, mai 
ales, asupra obligativităţii respectării directivelor 
primite de la Moscova. La întoarcerea în ţară, 
delegaţia propune convocarea unui Congres general 
(8-14 mai 1921), prilej cu care fostul Partid Socialist 
se destramă, o parte dintre membri sprijinind 
fără rezerve afilierea la Internaționala a Ill-a, 
cu consecinţele cunoscute. 

Evident, acest tablou politic, chiar simplificat 
și schematic din motive de economie publicistică, 
ne conduce spre o singură concluzie: România Mare, 


după 1920, a fost „o realitate fizică impunătoare” 


(Ștefan Fischeir-Galaţi, 
România în secolul XX, 
"| ediția a l-a, lași, Ed. 

| Institutului European, 
1998, p. 10). 

liberalii, sub 

guvernarea 
lui lon I.C. Brătianu, 
„au semnificat triumful 
naţionalismului 
românesc”, producând, 
prin încurajarea cu 
subsidii de la Guvern, o „prosperitate economică fără 
precedent”, în vreme ce PN.Ţ. a creat, după fuziunea 
din 1926, „organizaţia politică cea mai reprezentativă 
a intereselor largi ale societăţii românești” (ibidem, 
p. 10). Chiar dacă acest capital public de încredere 
în virtuțile democraţiei și liberalismului a fost irosit 
întâi prin dictatura regală, iar ulterior prin dictatura 
militară a generalului Antonescu, o întrebare rămâne 
totuși fără răspuns: cum a fost posibil ca, după 1990, 
viața politică a României să nu se reia de la punctul 
de ruptură antebelic, ci, din contră, să continue, 
sub o formă cosmetizată, vechea teză a revoluției 
permanente, legea „ciocanului ce cade pe ilău”, cum 
o numește, în termeni eminescieni, Th. Codreanu. 

De altfel, asupra acestui pericol atrăgea atenţia, 
încă din 1953, și Mircea Eliade, într-un articol 
pragmatic intitulat chiar Destinul culturii românești, 
publicat la Madrid, în revista Dor. In esenţă, Eliade 
admite că, în „vremuri tulburi”, plasma biologică 
urmează legea vieţii. Din această tulburare rezultă 
hibrizi care trec „în cu totul altă plasmă etnică”. ȘI 
totuși, între aceste lumi care se nasc și mor, se poate 
vorbi de dispariția unui popor? „Cine are dreptul s-o 
facă?” se întreba retoric Eliade, pe urmele unui alt 
mare predecesor, Mircea Vulcănescu. Răspunsul 
lui Eliade cuprinde, în esenţa lui, și un avertisment: 
cine se încumetă să conceapă un alt popor român, 
creat ca o „realitate fizică”, după „criteriile spirituale 
ale altora”, se pune sub apăsarea unui „înfricoșător 
blestem”. Aluzia este mai mult decât evidentă. Din 
păcate, în ciuda unor severe avertismente, reluate 
periodic cu suficientă apăsare de voci de mare 
autoritate morală, precum cele ale lui Constantin 
Noica, N. Steinhardt ori Paul Goma, logica disidenței 
continue a continuat să facă ravagii, observă Theodor 
Codreanu, iar societatea, în loc să ia ca reper 
Crucificarea, ca pe o logică a binelui, s-a întors 
la „vechiul mit al lui Oedip”, văzut de data aceasta 
în sens precreștin. 

Trebuie spus că o discuţie, chiar și teoretică, 
despre binele programat și despre ideea că la baza 
construcției unei lumi „mai bună și mai dreaptă”, cum 
era considerat, de pildă, comunismul de tip naţionalist 

practicat sub dictatură, trebuie să stea un sacrificiu, 
chiar simbolic, nu este nouă și nu constituie apanajul 
exclusiv al demonstrației socio-politice a lui Theodor 
Codreanu. 


critic considerat mai degrabă „exprimen- 

talist” decât experimentat în jocurile (politice) 
și literare postbelice, Ov.S. Crohmălniceanu, convertit 
(postum) în memorialist și, deci, nefiind obligat să 
spună adevărul integral asupra epocii străbătute. 
Ciceronele noii Junimi, unde au debutat majoritatea 
optzeciștilor, deveniți cu vremea campioni ai 
transmodernismului, evocă cu har O seară cu Nichifor 
Crainic și vin israelian (Amintiri deghizate, București, 
Humanitas, 2012, p. 247 și urm.), pornind de la o 
scrisoare primită de la fostul lider al Gândirii, având 
drept obiect atitudinea criticului față de ortodoxism. 
In esență, Crainic face distincția dintre două moduri 
de interpretare a Vechiului Testament, evanghelic și 
talmudic, reproșându-i exegetului poeziei interbelice 
că ar judeca fenomenul literar românesc din 
perspectivă... sionistă. In subsidiar, Crainic pleda 
pentru o abordare de tip evanghelic, singura care, 
în opinia sa, nu ar leza ortodoxismul. Cum textul 
invocat datează, după o evaluare sumară, din 1967, 
iar discuţia „lămuritoare” între cei doi are loc în 1971, 
cu puţin timp, deci, înaintea morţii poetului, rezultă 
că episodul, în sine, este „aranjat, astfel încât 
pledoaria lui Ov.S. Crohmălniceanu pare, peste 
vreme, neverosimilă. Din fericire, a avut totuși un 
rezultat concret — o reevaluare (tardivă) a lui Crainic 
ca poet, efectuată de critic în ediţia a Il-a, din 1974, 
a volumului Literatura română între cele două 
războaie mondiale (reeditată, în 2 volume, 
la București, Ed. Universalia, 2003). 


Dic: ne-o furnizează, surprinzător, un 


a eseului lui Theodor Codreanu, și 
încercând să înţelegem de ce România 
a ratat definitiv a doua schimbare la față, trecând de 
la religia iertării, așa cum își îndemna Noica discipolii 
în Rugaţi-vă pentru fratele Alexandru, la cea a vânării 
cu orice preţ a „vinovaţilor”, nu ne rămâne decât 
să constatăm că într-o societate dominant tolerantă, 
cum este cea românească, există riscul ca victima 
să solidarizeze cu călăul. Indemnul public la alunga- 
rea răului, la pedepsirea făptașului, nu face decât 
să amâne sine die a doua schimbare la față. Căci, 
în fond, conchide unul dintre „catarii postmoderni”: 
„Marea iluzie a României din decembrie a fost aceea 
că poporul român ar fi avut nevoie de libertate” (Ușa 
interzisă, București, Humanitas, 2002, p. 5, apud 
Th. Codreanu, op. cit., p. 428). 

Ratând șansa unei reveniri la liberalismul de tip 
reacţionar, acceptând fără reacţie logica „ciocanului 
ce cade pe ilău”, România actuală este, în opinia lui 
Theodor Codreanu, o ţară aflată într-o profundă criză 
de naționalism. A mai adăuga la această rătăcire 
și o doză de cinism, nelipsită din fibra intelectualului 
român, înseamnă a crea exact acel amestec fatal de 
defetism care deschide larg calea cuceririi minoritare. 
Cioran chiar considera că „lipsită de delir, ţara este 
cu adevărat pe culmile disperării”. Din păcate, 
nici astăzi, la peste 8 decenii de la aceste tragice 
aprecieri, României nu-i e bine, și odată cu ea 
tuturor fiilor ei. A da vina pe fatalism, pe „cuminţenia” 
românească, ori pur și simplu pe vocaţie ar însemna 
să ignorăm un lucru elementar, evidenţiat de 
Eminescu și subliniat accentuat de Theodor 
Codreanu în cartea sa: a doua schimbare la față 
va avea loc când România va deveni un „strat 
de cultură la gurile Dunării” și când justiţia binelui 
se va suprapune pe „arheul românităţii”. 


Din învățături... 


PR escu la problema fundamentală 


aţi locuit în pustietăţi și în peșteri și care aţi învăţat în 

sfintele și marile lavre, cu post și veghere, și v-aţi făcut 
plăcuţi lui Dumnezeu și n-aţi gustat din bunătăţile pământului, și 
cu dorinţă v-aţi înaripat către Dumnezeu, și pe Duhul Sfânt l-aţi 


Rica preacuvioși pustnici ai lui Dumnezeu, care 


primit la voi, și v-aţi îndulcit de hrana raiului, dorința voastră 

aţi împlinit-o și aţi mers pe calea cea dreaptă, ca ucenici ai lui 
Hristos, rugaţi-vă pentru mine! Mântuiţi-vă și voi, moștenitori, 
patriarhi și ierarhi care aţi trăit prin cetăţi în curăţia vieții lui 
Dumnezeu și ați propovăduit cuvintele Domnului nostru lisus 
Hristos în toată vremea! Mântuiţi-vă și voi, călugărilor, care 

aţi trăit în pustietăţile cele întunecate și în prăpăstii și în peșteri 

și cu fiarele cele cumplite și înfricoșătoare! Mântuiţi-vă și voi, 
călugărilor care aţi trăit în mănăstiri și în lavre, împodobitori 

ai bisericilor și plăcuţi lui Dumnezeu! Mântuiţi-vă, împăraţilor 
și voievozilor, care aţi fost creștini dreptcredincioși, care aţi 
trăit în frica lui Dumnezeu și aţi umblat pe calea lui Dumnezeu 
și aţi împărțit milostenie și aţi păzit și aţi împlinit cuvintele 

lui Dumnezeul! 

Mântuiţi-vă și voi, domnilor și bogaţilor! Mântuiţi-vă și voi, 
săracilor, și voi, fiii și fiicele mele! Mântuiţi-vă și voi, dregătorii 
mei și slugi credincioase care mi-aţi slujit bine! Mântuiţi-vă toţi 
și rugaţi pe Dumnezeu pentru mine! Mântuiește-mă, Doamne, 
și pe mine robul tău cel ticălos și leneș, Neagoe! 

(Luca 5,1-11) 5,1 A fost așa: când mulțimea 
se îmbulzea pe lângă EI, ca să asculte cuvântul 
lui Dumnezeu, iar El stătea pe malul (Lacului) 
Ghenezaret, 2 a văzut două bărci trase la mal. 
Pescarii coborâseră din ele și își spălau năvoadele. 
3 Suindu-Se într-una din bărci, care era a lui Simon, 
l-a rugat pe acesta să o ducă puțin mai departe de 
pământ. Apoi, aşezându-Se, a început să învețe din 
barcă mulțimile. 4 După ce a încetat să vorbească, 
a zis către Simon: „Du (barca) spre (loc) adânc și 
coborâți năvoadele pentru pescuit.” 5 Atunci Simon, 
răspunzând, a zis: „Stăpâne, toată noaptea ne-am 
trudit și n-am prins nimic; dar la cuvântul Tău voi 
cobori năvoadele.” 6 Și, făcând aceasta, au prins 
atâta multime de pești, încât li se rupeau năvoadele. 
7 Atunci le-a făcut semn tovarășilor din cealaltă 
barcă, să le dea o mână de ajutor. Aceștia au venit 
și au umplut amândouă bărcile, de erau gata să 
se scufunde. 8 Văzând, Simon Petru a căzut la 
picioarele lui Isus și a zis: „Pleacă de la mine, căci | 
sunt om păcătos, Doamne!" 9 Căci îl cuprinsese 
uluirea, pe el și pe toți cei care erau împreună cu 
el, datorită (multimii) peștilor pe care-i prinseseră; 
10 de asemenea, pe lacob și pe loan, fiii lui 
Zebedeu, care erau împreună cu Simon. Și a 
Zis Isus către Petru: „Nu te teme! De acum vei 
prinde oameni, să-i faci vii.” 11 lar ei, trăgând 
bărcile pe pământ, au lăsat toate și L-au urmat. 


5,6 „Au prins”: gr. synekleisan. Persoana 
verbului se schimbă din nou. Simon a răspuns 
că el „va cobori năvoadele” în mare, dar toţi 
beneficiază de captura îmbelșugată. Verbul grec 
conţine ideea de „închidere” și de „încercuire”, 
echivalentul latin fiind concludere. Peștii sunt ca 
niște prizonieri închiși în năvoade. Bovon propune 
următoarea interpretare, aproape cinematografică: 
„Practica pescuitului în regiunile mediteraneene 
ne ajută să înțelegem aceste versete. Năvoadele 
nu serveau doar la prinderea peștelui, ci în primul 
rând la încercuirea lui. Synekleisan, l-au închis, l-au 
încercuit descrie o tehnică ce constă în a împresura 
peștele din mai multe părţi dintr-odată, lucru dificil 
cu o singură barcă. Operația cea mai complicată este 
ridicarea năvoadelor, ca să nu se distrugă nici plasa 
și să nu se piardă nici peștele. Astfel se explică și 
semnul mut, din cap, adresat tovarășilor de pescuit: 
o chemare zgomotoasă ar fi compromis operațiunea, 
întrucât peștii percep zgomotele suspecte. Indată 
ce Simon și echipa sa își dau seama că prada este 
excepțională și că năvoadele riscă să se rupă, ei lasă 
în apă cercul năvoadelor pline și așteaptă ca a doua 
barcă să le vină în ajutor și să se așeze la celălalt 
capăt al năvoadelor pentru a finaliza încercuirea. 
Doar atunci ei pot aduna tot peștele.” „Reconstituirea” 
lui Bovon are un singur „merit”: e ridicolă. Simon și 
echipa sa „încercuiseră” deja peștii și aveau nevoie 
de ajutor pentru a-i încărca și duce la mal. 


5,7 „Tovarășilor din cealaltă barcă”: gr. metochois, 
nu koinonois, așa cum vom întâlni câteva rânduri 
mai jos. Sunt tovarășii de pescuit, care se aflau 
în barca rămasă lângă țărm. Aceștia au văzut 
semnele pe care le făceau Simon și echipajul 
din larg și au plecat acolo să vadă ce se întâmplă. 
„Au umplut amândouă bărcile, de erau gata să 
se scufunde”: la loan e o singură barcă, iar numărul 
peștilor, o sută cincizeci și trei. Am văzut că Luca 
preia informaţia despre cele două bărci de la Marcu. 
La Marcu, una dintre bărci este a lui Simon, cealaltă, 
a lui Andrei. Cum Luca nu-l menţionează pe Andrei, 
a doua barcă rămâne „disponibilă” și va fi umplută 
acum cu peștii din năvodul lui Petru. Biblia de la 
Ierusalim explică omiterea lui Andrei prin faptul 
că „acesta era cu Petru în barcă”. Nu e o explicaţie, 
ci o supoziţie. Cert este că Andrei nu apare menţionat 
pe tot parcursul scenei, nu doar aici. 


5,8 „Simon Petru”: prima dată când Luca 
folosește ambele nume ale apostolului pentru 


Reflecţii despre Evanghelia după Luca 


Pescuitul miraculos (II) 





Anul VI 


urtea de ia Argeș 


a marca importanţa și solemnitatea scenei. Viitorul 
apostol II recunoaște și II proclamă în mod public 
„Domn” (kyrios) pe Isus. La plecarea pe mare, el 
II numise despotes, „stăpân” (engl. Master); acum 
II proclamă „Domn” (engl. Lord), titlu semnificativ 
din punct de vedere teologic, care implică ideea 
majestăţii divine. Denumirea „Simon Petru” este 
caracteristică Evangheliei după loan. Abia în 
versetul 6,4 Isus le schimbă numele apostolilor Săi. 
Aici am avea de-a face cu o „anticipare ioaneică”. 
„A căzut la picioarele lui Isus”: /itt., cum traduce 
Biblia lui Șerban, „căzu la genuchele (sic!) lui Isus”. 
Așadar, Petru nu cade în genunchi, cum se traduce 
uneori, ci a căzut în fața genunchilor lui Isus. Cade 
la pământ cu tot corpul în semn de supunere, dar 
și de pocăință. Gestul dublează mărturisirea „sunt 
un păcătos” (hamartolos eimi). Incă o dată reamin- 
———. I tesc că episodul nu 
se petrece în barcă, 
dat fiind că Isus 
rămăsese pe țărm 
în timpul pescuitului 
miraculos. Simon 
| Petru cade la 
picioarele lui Isus 
| pe țărm, sub privirile 
mulţimii. Gestul 
| e cu atât mai 
Zzguduitor. Apostolul 
își recunoaște 
condiţia de păcătos 
în văzul tuturor. 
Chiar dacă, din punct 
de vedere narativ, 
avem de-a face 
cu scena recrutării 
ca apostol, Luca 
face aluzie la cele trei lepădări ale lui Petru după 
Ghetsimani. De aceea Petru se declară „păcătos” 
și-L imploră pe Isus să stea departe de el, ca să nu 
se contamineze. Conform Legii, omul păcătos trebuia 
izolat o vreme de comunitate. Luca se adresează 
acelor creștini care cunosc trădarea lui Petru și-și 
pun întrebări privind rolul său în Biserica timpurie. 
Este posibil ca un asemenea ins, care s-a lepădat 
de trei ori, să rămână în grupul apostolilor, mai mult, 
să le fie conducător? Scena oferă un dublu răspuns: 
1) Petru se pocăiește; 2) în urma pocăinţei, Isus îl 
liniștește prin cuvintele „Nu te teme etc.” Aceste 
cuvinte ale lui Isus se potrivesc mai bine în context 
postresurecţional decât într-unul de recrutare. Dar 
exegetul trebuie să respecte intenţia evanghelistului. 


20 —— 

5,9 „Datorită (multimii) peștilor pe care-i 
prinseseră”: litt. „datorită pescuirii peștilor pe care-i 
prinseseră”. Abia acum vine și explicaţia pentru 
gestul închinării lui Petru și pentru cuvintele sale. 

In ce a constat exact miracolul? Isus a împins, 
printr-o putere supranaturală, peștii în năvodul 

lui Petru sau a prezis doar locul exact unde se afla 
un banc de pești? Indiferent de natura miracolului, 
rezultatul este același: ascultându-L pe Isus, pescarii 


și-au umplut bărcile cu pește. 


5,10 „Iacob și pe loan, fiii lui Zebedeu”: încă 
o dată remarcăm omiterea, probabil intenţionată, 
a lui Andrei din întreaga scenă. Va fi existat un 
curent antipetrin care-l impunea pe Andrei ca lider 
al apostolilor, curent autentificat și de loan? Pentru 
autorul celei de-a patra evanghelii, Andrei, fost 
ucenic al Botezătorului, L-ar fi întâlnit pe Isus înaintea 
lui Petru și el și-ar fi convertit fratele la evanghelie. 
La Marcu, cei dintâi „recruți” sunt două perechi 
de fraţi: Petru și Andrei, lacob și loan. Aici simetria 
se destramă din cauza absenței lui Andrei. 

„Iacob și loan”: fii ai lui Zebedeu și ai Salomeei. 
Ei au pretins (după versiunea din Mt. 20,20, mama 
lor ar fi pretins) un loc privilegiat alături de Isus în 
Impărăţie, fapt care a stârnit rumoare printre apostoli. 
Marcu le transmite și supranumele, „Boanerges”, care 

înseamnă „Fii ai tunetului”, 
de fapt, „Fii ai furtunii”, după 
o etimologie corectă. 


5,10 „Care erau împreună 
cu”: gr. koinonoi, „asociaţi”. 
Alt termen decât metochoi de 
mai sus, pe care l-am tradus prin „tovarăși”. Koinonia 
presupune o relaţie mai strânsă decât metoichia. 
Implică și comuniune sufletească, nu doar interese 
comune „de serviciu”. Simon, lacob și loan formau 
deja o comunitate, de aceea ei devin simultan ucenici 
ai lui Isus. 

„Nu te teme”: Isus i se adresează doar lui Petru, 
dar îi vizează și pe ceilalţi. Injoncţiunea apare și în 
1,13.30; 8,50; 12,32; Fapte 18,9. Toate sunt scene 
cu epifanii. In contextul de faţă, cuvintele sună fals. 
De ce să nu se teamă Petru? De miracolul la care a 
asistat? Luca notează că a fost cuprins de thambos, 
„spaimă sacră”. E posibilă și această explicaţie, dar 
nu trebuie pierdut din vedere faptul că Isus rostește 
aceste cuvinte după ce Petru se declară „păcătos”. 
Am văzut, mai sus, că scena ar putea fi un răspuns 
subtil la scena trădării lui Petru din noaptea arestării 
lui Isus (Luca scrie cunoscând toate etapele vieţii 
lui Isus și ale lui Petru). Pocăinţa sinceră primește 
iertarea: Petru și-a ispășit vina, de acum va fi 
„anthropous zogron”, „cel care prinde oameni 
și-i păstrează vii”. Verbul zogrein este compus din 
ZOOS, „viu” și agrein, „a vâna”. In clasica sa Analiză 
gramaticală a Noului Testament, Zewick propune 
traducerea „capture and save alive”. Așadar, nu este 
vorba de o vânătoare menită să elimine o pradă sau 
un dușman, ci de o vânătoare menită să salveze 
viața vânatului. Sensul este confirmat de mai multe 
pasaje din Septuaginta: Num. 31,15.18; Deut. 20, 
16; 2Mac. 12,35 et alia. Intrigă în acest verset și 
schimbarea metaforei. Marcu scrie „vă voi face 
pescari de oameni”. Metafora se potrivește în context 
(dat fiind că apostolii se ocupă cu pescuitul), dar 
ideea pe care o transmite nu are nimic „evanghelic”, 
așa cum observă și Fitzmyer. Reiese că un apostol 
e un ins care prinde în mreje, cu vorbe frumose, 
în chip de nadă, cât mai mulţi naivi. Metafora 
apostolului-pescar a fost contrabalansată de cea 
a apostolului-păstor (Mc. 6,34), grijuliu faţă de turma 
credincioșilor. Nici Luca n-a fost, probabil, mulțumit 
de imaginea lui Marcu („pescar de oameni”) și a 
ținut s-o corecteze folosind verbul zogrein, „a prinde 
viu pe cineva”. Pentru Luca acest verb are conotaţie 
soteriologică: oamenii vor fi prinși ca să fie salvaţi 
(din ghearele diavolului) și să intre în Impărăţia 
cerurilor. Isus descrie, printr-o metaforă „cinegetică”, 
rostul misiunii apostolice: de a-i „vâna” pe oameni 
și de a-i salva de la moarte spirituală, închizându-i 
în „țarcul” Impărăţției. Petru devine căpetenia acestor 
„vânători” de suflete vii. 


5,11 „Pe pământ”: cred că nu întâmplător Luca 
folosește aici „pe pământ” și nu „la mal”. Tocmai 
vorbise despre vânătoarea de oameni, iar aceasta 
nu se desfășoară pe apă, ci pe uscat. Pescarii devin 
vânători de oameni. Așa cum au prins două bărci 
pline cu pește pe mare, tot așa vor prinde oameni 
pe uscat și-i vor face vii, din punct de vedere spiritual. 
E semnificativă schimbarea funcţiei pescarilor, chiar 
și la nivel metaforic. Devenind „vânători” de oameni 
pescarii devin implicit apostoli. 

„Au lăsat toate”: cf. Mc. 1,18. Se înțelege că 
au lăsat nu doar bărcile, plasele și celelalte unelte 
de pesuit, dar și prada enormă pe care au prins-o 
cu ajutorul lui Isus. 

„L-au urmat”: convertirea presupune două etape: 
abandonarea a tot ce ţine de trecut și urmarea 
necondiționată a noului Stăpân. Luca folosește 
aici pentru prima dată verbul akolouthein, „a urma, 
a însoţi” pe cineva. Așa cum subliniază Fitzmyer, 
nu este vorba de o simplă „urmare” exterioară, 
ci de o reală identificare interioară cu Modelul 
suprem care este Isus. 

| Dragoș VAIDA 


ontribuţia dinspre 
| știință. 
Ne referim în 


continuare la unele note și 

| amintiri limitate la exemple 
legate de modul în care unii 
ne-am trăit istoria, venind mai 
putin dinspre studiile umaniste 
și mai mult dinspre științe. Este capitolul care lipsește 
de multe ori din această istorie, ideile științifice 
trebuind să fie considerate componente esenţiale 

în istoria oricărei epoci. 

Când am scris partea întâi, m-am gândit că în 
cazul ţărilor avansate, omul de cultură este întrucâtva 
avantajat, beneficiind de tradiţii bine statornicite, 
de proceduri de comunicare civilizate, de un statut 
social consolidat. La noi, omul de cultură nu se poate 
mărgini la cele strict profesionale, intelectualul fiind 
condus să devină, într-o anumită măsură, coautor 
la istoria pe care o trăiește. In ţările în dezvoltare, 
intelectualul autentic trebuie să se lupte zilnic, 
material, moral, fizic și nervos, pentru a nu fi 
cotropit/anulat de compromisuri, oportunism sau 
tăceri vinovate, de derizoriul din mediul în care 
trăiește. Nu m-am gândit însă (deși ar fi trebuit) 
la cât de necesar ar fi să se spună ce este o lucrare 
științifică, la cât de oportune ar fi exemplele de 
subiecte și oameni din care să se vadă cum trebuie 
să arate o veritabilă teză de doctorat. Nu m-am 
gândit și deoarece la Facultatea de Matematică 
a Universităţii din București și în jurul profesorilor 
de la care am continuat să învăţ ani de zile după 
absolvire, Gr.C. Moisil, Dan Barbilian, Miron 
Nicolescu sau Victor Vâlcovici, nu i-a trecut cuiva 
prin minte că acestea ar fi probleme deschise, 
nerezolvate. Incepând cu lucrările de absolvire, 
candidatului i s-a cerut să treacă rapid peste partea 
expozitorie și să prezinte contribuția sa la tema 
considerată, propria sa elaborare, mai mică sau 
mai mare, dar nouă în domeniu. 

Acestea au devenit însă probleme, mai ales 
de când unii înalți funcționari, demnitari, miniștri 
sau parlamentari au intrat într-o criză de legitimitate, 
în timp ce unii profesori s-au arătat gata să le acorde 
celor dintâi examene, diplome și titluri științifice de 
complezență. Un exemplu din care se poate învăţa 
ceva apare mai jos. De mai mult timp, vedem că o 
dezbatere este categoric necesară, fiindcă suntem 
asaltaţi de cazuri revoltătoare de furt de identitate 
intelectuală, de titluri științifice pe baza unor lucrări 
pe care nimeni nu le-a văzut publicate într-o revistă 
de specialitate. Se accentuează importanţa cărților, 
care, prin natura lor, au o parte expozitorie 
mare, folositoare de multe ori, dar cu o investiţie 
de originalitate modestă. 


cam ce am învăţat de la profesorii noștri 
și am căutat să aplicăm și noi înșine, 

în comisiile de examen la care am participat? 
La profesorul Gr.C. Moisil, studiul, cercetarea, nu 
erau un exerciţiu izolat, între anumite ore, o obligaţie 
de serviciu. Cu dânsul noi trâiam într-un seminar de 
studiu și cercetare științifică permanent, în mișcare, 
la Universitate, în aula Academiei, la Casa Oamenilor 
de Știință, la Centrul de calcul, la beneficiar, 
la profesor acasă, pe Armenească (nr. 14, tel. 38421, 
puterile lui 2, câte sunt, luate „pe din dos”). Profesorul 
ne chema la diferite expuneri sau lecții de deschi- 
dere, ne invita la toate manifestările științifice pe 
care le organiza sau la care participa, ne încuraja 
și pe noi să ne înscriem cu lucrări, ne invita ori de 
câte ori primea vizita unui coleg de peste hotare, care 
ținea o conferinţă, ne aducea cărți din străinătate pe 
care ni le dădea pentru a face referate, în fine, după 
ce aveam și noi câteva lucrări publicate în reviste 
de specialitate, ne întreba dacă ne-am gândit 
la un doctorat. Niciodată nu ne cerea rapoarte, 
ne spunea că un îndrumător care află din rapoarte 
cu ce se ocupă colaboratorii nu este un bun 
conducător științific. 

In articolele pe care le publica sau în dialogurile 
foarte semnificative pe care le purta cu noi, ne 
prezenta comunicările la care lucra și ne explica 


Pin a nu naviga prea mult în generalităţi, 


Anul VI 


Omul de cultură și istoria de lângă noi 


Adnotări și amintiri (II) 


cum vede locul științei și, în particular, al matematicii, 
în societate, în istoria pe care o trăiam. Era o 
adevărată viaţă, una frumoasă, cinstită. lată două 
exemple mai puţin cunoscute. Profesorul vedea 
matematica unitar, scriind, de pildă, Despre falsa 
împărțire a matematicilor în matematici pure și 
matematici aplicate. Articolul era curajos, pentru că 
nu favoriza un termen sau altul, într-o epocă în care 
scriitorii erau proclamaţi ingineri ai sufletului omenesc 
etc.; pentru completări, vezi [1, p. 462]. De amintit 
este și micul articol al acad. Gr.C. Moisil publicat 

la o aniversare a conducătorului. Textul poate fi 
acoperit de o cutie de chibrituri: „Pentru aniversarea 
sa, îi urez tov. Ceaușescu ca, cu sprijinul său, 
științele matematice să progreseze în R.S.R., pentru 
ca numele poporului nostru să strălucească și ca 
științele tehnice și economice să învețe să folosească 
din ce în ce mai mult și din ce în ce mai bine și 
calculatoarele și matematica cea mai abstractă, 
pentru ca buna 

stare a poporului 
nostru să crească”. 
Microarticolul 

leza majestatea 

și, desigur, nu a 
trecut neobservată 
zgârcenia 
cuvintelor. 


ămânând | 
Ri context, 
îmi aduc | 


aminte cum 
stăteam la un 
doctorat aproape 
de profesorul Miron 
Nicolescu. În timpul 
expunerii tezei de 
către doctorand, într-un domeniu de care profesorul 
se ocupase (avusesem și eu un articol), profesorul 
mi-a șoptit „Cam până la mijlocul expunerii am 
înțeles. Probabil că acesta este progresul, de la 
jumătate încolo.” Noi învăţam că modestia, moderaţia, 
sunt calități de distincţie — la care s-a renunțat masiv 
în vremurile de azi, când, dimpotrivă, ostentația 

și agresivitatea se manifestă fără jenă. 

La locul credem potrivit, iată exemplul anunţat mai 
sus, o întâmplare pe care mi-a relatat-o profesorul 
Victor Vâlcovici (1885-1970), membru titular al 
Academiei Române, în laboratorul de Mecanică 
de la etajul 3 al facultăţii. Profesorul era numit într-o 
comisie de doctorat care urma să îi acorde titlul lui 
Andrei Popovici, director adjunct științific la Institutul 
de Fizică, a cărui promovare ca profesor era intens 
dorită. Nu putea să fie profesor fără doctorat. 
Raportul lui Vâlcovici era însă negativ. În aceste 
condiţii, i-a dat un telefon puternicul dregător de 
cultură Mihail Roller, care l-a întrebat de ce se opune. 
După explicaţii, Vâlcovici a fost întrebat direct dacă 
înțelege să își mențină poziţia și a răspuns că da. 

Își asuma riscuri, deoarece era vulnerabil, ca fost 
demnitar, întrucât între 1931 și 1932 făcuse parte 
din cabinetul condus de Nicolae Iorga. 

Poziţii notabile sunt luate și în zilele noastre. 
Academicianul Solomon Marcus a fost invitatul 
celei de-a treia conferințe publice desfășurate sub 
egida Conferinţelor Saguna pe tema Într-o lume 
halucinantă. Complici și victime deopotrivă. 
Conferinţa a fost susţinută în faţa elevilor șagunisti, 
la Brașov. Confruntându-se cu întrebarea Care 
este problema fundamentală a societății noastre?, 
academicianul a dat un răspuns foarte semnificativ, 
tulburător, identificând ca sursă incapacitatea 
oamenilor de toate vârstele de a da un sens vieții. 
Această incapacitate provine din integrarea lor 
timpurie într-un sistem care zdrobește individualitatea 
și fabrică cetățeni care așteaptă doar terminarea 
orelor de muncă. Diagnosticul pus spune multe 
despre civilizaţia pe care o edificăm, este tranșant 
și trebuie să revenim asupra lui. 

in povestea unui doctorat. 
[Dr România, o bună bucată de vreme, 
doctoratului i s-a recunoscut un statut 

social. Se acorda chiar o indemnizaţie, independentă 
de locul de muncă sau de poziția deţinătorului titlului. 
Această recunoaștere se armoniza cu exigenţele 
în vigoare la obţinerea titlului. Concentrându-mă 
pe o experienţă personală, câtă a fost, descriu puţin 
propriul parcurs, fără pretenţia de a oferi un model. 

După câteva lucrări publicate în anii III-V și după 
publicarea altora imediat după absolvire (specialitatea 
matematică) [3]-[5], profesorul Gr.C. Moisil, care 
mă îndruma în informatica matematică, a ajuns la 
concluzia că trebuie să învăţ de la cei care aveau 
competenţe recunoscute în informatică. Soluţia 
practică în anii '60 era Uniunea Sovietică, cu o școală 
foarte bună în matematica (vicislitelnaia) calculatorie. 
In articolul din 1970, reprodus în [1], profesorul 
scrisese, cu onestitatea care îl caracteriza, că a auzit 
de existența domeniului la un colocviu al algebriștilor 
din URSS, la care A.G. Kuroș, ilustrul algebrist, 
a vorbit despre constituirea acestui „capitol nou 


| al matematicilor” [1, p. 136]. 


doctoratul în Uniunea Sovietică și acolo 


G r.C. Moisil a făcut propunerea să urmez 
am plecat. Aveam noi condiţii de lucru, cu 


| ocazia unui doctorat fără frecvență la Universitatea 
| de Stat M.V. Lomonosov din Moscova, Facultatea 


de Matematică-Mecanică, A.G. Kuroș fiindu-mi 


| conducător științific. Luam aprobarea internă 

pentru fiecare stagiu din pregătire și biletul de 

| tren, susțineam referate în catedrele de algebră, la 

1 Moscova, St. Petersburg și la o universitate din Urali, 
|] dădeam examene de specialitate de matematică 


(Teoria inelelor, cu A.G. Kuroș și L.A. Skornyakov) 

și informatică (Limbaje de programare, cu prof. 

M.R. Sura-Bura, autorul primului translator din URSS 
pentru ALGOL [2]), lucram la calculatorul M20 de 

la Centrul de Calcul al Universităţii din Moscova și 
reveneam la IFA, Măgurele, unde fusesem repartizat, 
continuându-mi munca. li mulțumesc și azi colegei 
de institut, doamna Tamara Tinu, care m-a ajutat 

cu versiunea în rusă a tezei. 

Sustinerea tezei se făcea în fața întregului 
consiliu științific al facultăţii, potrivit procesului verbal 
primit autentificat. Momentul cel mai dificil a fost cu 
profesorul Skornyakov. Cu puţin înainte de susţinere, 
conducătorul meu științific m-a chemat și mi-a spus 
că susținerea anunţată nu poate avea loc, deoarece 
principalul oponent oficial are dificultăţi cu descifrarea 
textului. Am luat un taxi, m-am dus la profesor acasă 
și vreme de 7 ore am parcurs rând după rând primele 
15 pagini ale tezei. Nu a fost nevoie să repet vizita. 
A doua zi, l-am văzut pe profesor la bibliotecă, la o 
masă plină de cărţi, verificând toate enunţurile citate 
în teză. Susținerea a avut loc în 1964, la ora și locul 
anunţate în presă. Am publicat rezultatele mele 
în [6]; vezi și [7]. 

Primăvara de la Praga, 
rapusa frațește... 


Acum 47 de ani... 

„.. puţin înainte de miezul nopţii de 20 spre 
21 august 1968. Corespondentul Agerpres la Praga, 
Eugen Ionescu, transmitea, primul din lume: „Invazie 
militară a Pactului de la Varșovia în Cehoslovacia”. 

Flash-ul avea menţiunea f.f. urgent. A fost preluat 
de agenţiile internaţionale de presă. La scară 
planetară, toate posturile de radio și televiziune și-au 
întrerupt programele în desfășurare, pentru a informa 
omenirea despre un act politico-militar cutremurător: 
stare de război în lagărul socialist. 

La 5 zile de la acest fulger informaţional, aflam 
amănunte uimitoare. Mi le-a prezentat, chiar la 
televiziunea din Praga, un personaj care... știa tot. 
Ținea ca în mod special românii — înainte de toți, 
românii — să afle cum a fost. Cu atât mai mult, 
cu cât România nu a participat la această 
agresiune „frățească”. 

Redau, pe scurt, dezvăluirile 
care înfățișau un demers războinic 
înspăimântător, imposibil de explicat 
în logica parteneriatului „frățesc” 
al ţărilor din Europa răsăriteană 
aparținând lagărului socialist: 

* 20 august, ora 16.00. Aeroflot 
cere aprobarea expresă, imperativă, 
de survol și aterizare la Praga, pentru 
2 chartere suplimentare. In listele de 
zbor erau înscriși experți în tranzacții 
comerciale, delegați guvernamentali, 
turiști. 

* In jurul orei 20.00, două aeronave 
de mari dimensiuni aterizează pe 
Aeroportul internaţional Ruzyne. 
Pasagerii, aproape în totalitatea lor, surprind printr-un 
amănunt deosebit. Poartă fiecare câte o geantă 
diplomat mai mare. Afișează o anumită severitate 
prin talii aproape uniforme. Erau „bine legaţi”. 

Au fost întâmpinați, protocolar, de membri 
ai conducerii Ambasadei URSS la Praga. 

* După o oră, serviciile cehe specializate 
înregistrau o puternică rețea de transmisii cifrate, 
din diferite puncte ale capitalei. Intensitatea undelor 
era ieșită din comun. 

* La ora 22.00 și câteva minute, aeroportul era 
practic ocupat. Serviciile secrete sovietice plasaseră, 
în punctele cheie de dirijare și control zboruri, experți 
militari proprii. Până la miezul nopții au aterizat 
mai multe avioane de luptă, sovietice, purtătoare 
de desant și tehnică militară: tancuri, tunuri, 
transportoare blindate și un mare număr de 
infanteriști în ținută grea de război. Aeroportul 
devenise o bază militară complexă și, în același 
timp, unul dintre cartierele generale militare, 
de comandă și control, ale intervenţiei. 

* În jurul orei 24.00, erau atacate, concomitent, 
frontierele. Toate căile de comunicaţie erau bântuite 
de comenzi scurte de dirijare și orientare. Destinația: 
cele 12 puncte operaţionale de invazie. S-a pătruns 
într-un ritm alert. O adevărată armată: peste 300.000 
de militari (sovietici cu nemți democrați și cu polonezi, 
în nord, sovietici cu unguri și cu bulgari în sud, 
în zona Bratislava); asediul era susținut de 
7.000 de tancuri și 155 de unităţi de zbor, 
avioane de desant, bombardiere, elicoptere. 

* În zorii zilei de 21 august, comandamentul 
general al invaziei raporta îndeplinirea misiunii, 
având ca ţintă finală Praga. 

* Între timp, conducerea superioară a Partidului 
Comunist, liderii Dubcek și Smrkovsky, alți membri 
ai comitetului central și înalte personalităţi de stat, 
erau arestați și trimiși la Moscova. 

* Toate instituţiile de stat au fost ocupate, o atenţie 
specială fiind acordată televiziunii, radiodifuziunii 
și ziarului Rude Prâvo. 

* Se stabilise anterior, la nivel naţional, oficial, 
că organizat nu se va opune rezistenţă la agresiune. 
Cu toate acestea, s-au înregistrat 72 de morţi și 
sute de râniţi, în acțiunile prin care populaţia ţării 





a reacţionat spontan, opunându-se ocupaţiei „frățești”. 
* Pătrunderea în Praga s-a făcut cu foc susținut, 
dar mai mult orb. Ordinul era ca demonstrațiile de 
forță să descurajeze orice opoziţie civilă. Fațada 
Muzeului Naţional a fost ţinta principală a tirurilor 
de automate și de proiectile ale mijloacelor blindate. 
Practic, zidurile purtau o țesătură diabolică de 
mușcături ale exploziilor. De geamuri ale clădirii nu 
mai putea fi vorba. (Să fie clar că agresorii nu vor 
tolera nici cea mai mică împotrivire.) Civilii trebuiau 
să știe, să afle că nu e de glumit. Lătratul de mitra- 
liere, carabine și de proiectile zămislite de tunurile 
tancurilor întreținea atmosfera înfricoșătoare. Piata 
Vaclav era un adevărat teatru de război. Clădirile 
radioului și televiziunii, la fel de ciuruite ca Muzeul 
National. În această zonă, s-a înregistrat cea mai 
mare parte a victimelor, din cele 72 pe plan naţional. 
* În fiecare noapte, praghezii își puteau potrivi ora 
exactă sub apăsarea spaimei. Fix la 22.00 începea 
canonada 
rafalelor din sute 
de puncte ale 
orașului. Era un 
fel de pregătire 
de atac. Un 
_| avertisment 
Ia | neîndurător. 
O poruncă 
a de supunere. 
| Timp de 10-15 
minute, armele 
i urlau: „Suntem 
Pe | pe poziţii! 

SE (| Nu încălcaţi 
interdicţia de circulaţie în timpul nopţii! Nu îndrăzniţi! 
De veţi cuteza, plumbii care acum vă previn, 
vă vor pedepsi! Veţi muri!...” 

* Armata cehoslovacă se afla în cazărmi, 
sub controlul strict, sever, al ocupanților. 


Cum am ajuns la Praga 

„„.23 august 1968. Reveniserăm în strada Moliere 
(vechiul sediu al Televiziunii Române) toţi cei care 
am participat la transmisia demonstraţiei prilejuite 
de sărbătorirea zilei de 23 August (Piaţa Aviatorilor). 
După 20 de minute a venit și Tudor Vornicu — atunci, 
șeful Actualităţilor. Nu se întorsese „la bază” odată 
cu noi, comentatorii, așa cum făcea de obicei. 

A fost „reținut” la tribuna oficială. Aveam să aflu, 
primul, motivul. 

— Pleci în Cehoslovacia imediat! mi-a spus Tudor, 
imperativ, în maniera-i directă și aproape fără drept 
de replică, în care poruncea a se produce ceva 
pentru Actualități, și nu numai. Să ai la tine tot! 

Ochi, urechi, creioane, hârtie, vorbe și mai ales cap. 
La faţa locului faci rost și de aparat de filmat, de la 
televiziunea lor. Pupă-i pe toți ai tăi, pupă-ţi iubita — 
copii n-ai — și spune-le că pleci la război. Dacă 

ți se întâmplă ceva... te vom decora post-mortem! 

Împreună cu Dumitru Tinu şi Romulus Căplescu, 
trimiși și ei ai presei scrise, în regim de urgentă, 
să fie martori la înmormântarea unei „Primăveri” 
politice, aveam să descopăr modalitatea de a ajunge 
la Praga. Cehii și slovacii care se aflau în străinătate 
la declanșarea invaziei aveau permisiunea de a se 
întoarce acasă. Dar numai pe ruta Viena — Praga. 

A doua zi eram în capitala Austriei. Împreună cu 

un mare grup al celor care se repatriau, am ajuns 
la 24 august 1968, seara, la Praga. Cu trenul. 

Am fost „adoptați fără rezerve, știindu-ne români. 
Deveniserăm, pur și simplu, cehi-români. N-am 
înțeles cum, într-o asemenea stare de război, 

de ocupație, nu ni s-au cerut niciodată pașapoartele 
în timpul călătoriei. Nici nu știam ce ne-am fi făcut 
de ni se cereau. Oricum, am ajuns. 

După o vizită la Ambasada României din Orașul 
de Aur, am fost îndrumați spre un loc de cazare. 
Trebuia să trecem din Mala Strana — partea veche 

a Pragăi — în partea nouă, 
modernă. Aveam de traversat 4 
podul Carol. Peste renumita 3 A 
Vltava. Conducea mașina, re _/A4dli 
cu număr CD, consilierul Mov (AU 
politic al Ambasadei sat 
României. La intrarea pe pod, ni se ordonă să oprim. 
Argumentele diplomatice nu au nicio valoare. Mașina 
este controlată sistematic, centimetru cu centimetru. 
Militari invadatori, în principal ruși, patrulau din metru 
în metru. Practic, formau un șir. La ieșirea de pe 
pod, controlul s-a repetat. La fel de sistematic, la 

fel de surd la protestele diplomatice. Doamne ferește 
să se fi găsit ceva care să le trezească suspiciuni. 





Rezistență tăcută neiertătoare împotriva 

ocupanților criminali 

A doua zi, la ora 6.00 dimineaţa, când se ridica 
interdicţia severă de circulaţie nocturnă, am ieșit 
în oraș, împreună cu Dumitru Tinu și Romulus 
Căplescu. Am văzut cu ochii noștri, cum în câteva 
zile, la Praga se instalase moartea. Nu numai a 
trupurilor, care oricum nu ar fi avut drept la mormânt. 
Nu a orașului, care simțea ruina. Nu a ţării, care 
își pierduse hotarele. Moartea nu venise să secere 
trupuri, ci cu ordin să domnească peste cadavre 
vii. Gândul, sufletul și inima Primăverii de la Praga 
trebuiau ucise imediat, dar nu definitiv. Impietrite, 
urmau să rămână cadavre vii. Să vadă și să audă, 
să pipăie și să aprobe, umil, porunca înrobitoare. 
Cizma invadatoare așezase peste Orașul de Aur 
giulgiul nopții, peste speranţele de „anotimp cu flori 
de mai”, blestemul neîmplinirii. Soldaţii — niște tineri 
abia ieșiţi din adolescenţă — erau dresați să nu 
privească direct spre posibilele lor ţinte. Căutau 
buimaci, dar vigilenţi, dușmani răzvrătiți. Pe ecranul 
privirii lor albastre era ţintuită pentru eternitate gloria 
Revoluţiei bolșevice din Octombrie. 

Indoliaţi, milioane de cehi și slovaci trăiau, în 
cumplită suferință, marea tragedie. Nu aveau cum 
să lupte cu un dușman într-o superioritate copleși- 
toare. Orice confruntare ar fi condus la o baie de 
sânge, cu pierderea a zeci de mii de vieţi nevinovate. 
Păcătuiseră — ziceau agresorii — să creadă într-o 
primăvară plăpândă, care le promitea un mai bine 
pentru ei și pentru urmași. Și de-ar fi vrut să încerce 
diverse înfruntări, nu le îngăduia hotărârea luată 
pe plan naţional. Toţi oamenii de rând, de acolo, din 
Praga și din ținuturile cehe și slovace, aveau în inimă, 
în gând și în suflet numai sentimente de condamnare 
a ocupanților. Rezistenţa tăcută nu era desăvârșită. 
Atât cât trebuia să se evite riposte de glonț și 
moarte, mai lansau câte un strigăt al disperării, al 
condamnării faptelor pe care nu reușeau să le explice 
în logica și rațiunea umanitare. Expresia permanent 
vie a acestor sentimente era una scrisă. O citeam, 
zi de zi, pe un ziar editat noaptea, în clandestinitate, 
și afișat pe toate zidurile, fațadele, vitrinele și pe 
orice loc pe care se putea scrie ceva, chiar cu riscul 
vieţii. Pentru că noaptea nu era permisă prezenţa 
oamenilor pe străzi. Protestul unanim, gândul 
neiertător pentru faptele incalificabile de a fi subjugaţți 
de nedreptate și de forța opresiunii erau scrise cu 
creionul, cu cerneală, cu cretă, cu cărbune și uneori 
cu sânge pe fiecare petic de suprafaţă. De la un 
capăt la altul al „uliţei” Vaclav (bulevardul principal, 
lung de câţiva kilometri), care începea din piata cu 
același nume al eroului național ceh. După ora 6.00 
dimineaţa, când toată suflarea mergea spre locurile 
de muncă, fiecare om zăbovea câteva minute să 
citească despre ororile criminalilor care le cotropiseră 
tara. La lumina zilei, asta însemna o rezistență 
mai puternică decât orice armă și muniţie cu care 
fuseseră subjugaţi. Ziua, ocupanții nu îndrăzneau 
să înlăture aceste amprente de neșters ale strigătului 
general de libertate și de condamnare a inamicilor. 
Dar noaptea, echipe speciale de soldaţi parcurgeau 
bulevardul, înarmaţi cu ustensile pentru dispariţia 
celui mai mare ziar scris vreodată în lume. 

> 

care se citeau cu lacrimă și ură, cu blestem 
și cu speranţa că se va recuceri libertatea. 
Era un fel de alternanță zi-noapte și editarea se 
producea în alianţă cu întunericul, în care cetăţenii 
Pragăi își afișau gândurile și sentimentele pentru 
pângăritorii de simţire umană, năvăliţi sub masca 
înfrățirii socialiste. În filele acestei gazete nesfârșite 
se prezentau, din loc în loc, marile vinovăţii ale 
celor care îndrăzniseră să se năpustească asupra 
„primăverii” vieţii lor. Erau niște soldăței (18-22 
de ani), mulţi dintre ei recruți, dresați să nu vadă 
și să nu audă protestul oamenilor. 

Agresorii înrobiți sub ideologia marxist-leninistă 
nu aveau voie să cunoască adevărul despre ce 
trebuiau să înfrângă: libertarea presei și a cuvântului, 
libertatea de mișcare în țară și peste hotare, 
limitarea poliției secrete, pluripartidism, dorinta 
federalizării țării și deschiderea spre colaborare 
cu Occidentul. Erau reluate peste tot aceste cauze 
de viaţă, fie și în orânduirea socialistă, care nu 
le acorda atenţia cuvenită. Ele fuseseră lansate 
cu puţin timp în urmă, într-un manifest cu „2000 
de cuvinte” elaborat de scriitorul Ludvik Vaculik. 

Din imaginile transmise de la faţa locului, 
s-au putut cunoaște în toată lumea aceste dorinţe 
de mai bine. Cine ar fi îndrăznit, afară de agresorii 
nesăbuiţi, să pedepsească asemenea aspirații?! 

S-a afirmat, la un moment dat, că liderii de partid 
și de stat cehoslovaci ar fi greșit făcând cunoscute 
pe larg, și pretutindeni, componentele umaniste 
și înnoitoare ale programului reformator „Primăvara 
de la Praga”. Unii comentatori remarcau că agresorii 
îl defineau drept pericol, amenintare directă, pentru 
integritatea lagărului comunist anacronic din Est. 

La fel de neconvenabil era identificat și exemplul 

pe care l-ar fi oferit altor ţări ale sistemului. Influenţa, 
așa-zis negativă, ar fi fost de natură să stimuleze 
îndrăzneala acestora de a trece la rându-le 

la reforme asemănătoare. Nu se putea admite 
eventualitatea unor desprinderi din regimul ermetic 
al comunismului prin asemenea exemple. 


Pia: lui însemnau milioane de gânduri 


Martorii unui moment tragic 

De fapt, totul era tragic. Dar divinitatea ne-a 
ferit să vedem oameni uciși. Dispăruseră în primele 
două zile ale invaziei. Relatam atunci un moment 
pe care l-am văzut direct, împreună cu Dumitru 
Tinu (Căplescu scria comentariul zilnic). 

..„.Renumita Piaţă Vaclav. O zi a sfârșitului 
de august... 

Un student încearcă să dialogheze cu echipajul 
unui tanc sovietic. Nu i se răspunde. Întreabă mereu, 
cu lacrimi în ochi, „de ce??” Pentru cei cărora le 


imploră cu disperare răspunsul, acesta nici nu exista. 


El cere, aproape jelindu-se, o explicaţie. Nimic. 
Incearcă să se agaţe de ţeava tancului. Apoi își rupe 


Desen de Nicolae (Cucu) Ureche 

cămașa și își oferă pieptul. Roagă. Plânge. Imploră. 
Strigă: „trageti!!” Lumea e îngrozită. | se ordonă să 
plece. El nu se supune. Tanchiștii sunt din ce în ce 
mai iritați. Cu un zgomot asurzitor, motorul tancului 
pornește. Se anticipează tragedia. Colosul de oțel 
se urnește. Un pușcaș trage două rafale în aer. 
Studentul se pregătește să urmeze tancul, dar 
câţiva trecători îl imobilizează și îl retrag din zonă. 
Imediat, piața a fost împânzită de infanteriști. 


La Praga, am fost ferit de un posibil 

și distrugător blestem 

17 septembrie, 1968. Hotel Parij, ora 4.00 
dimineaţa. 

Sunt asediat la modul propriu, de peste 40 de 
corespondenți din toată lumea. Mă îmbrățișează, 





mă încurajează, îmi oferă protecţie. Unora li se 
întrevăd lacrimi în ochi. Îmi cer să le confirm ceva 
ce aflaseră ei, din diverse surse. „A fost România 
ocupată de fraţii din pactul varșovian?” Refuz. Insistă. 
Nu mai rezist. Sun acasă la Tudor Vornicu. Răspunde 
furios: „Du-te dracului! Ce, ești tâmpit?!” Îmi închide 
telefonul. 

Întrebarea jurnaliștilor străini nu era chiar 
întâmplătoare. Existau informaţii, certe, privind 
o mare concentrare de efective militare, puternic 
înzestrate cu mijloace de război, la hotarele 
României. Pe de altă parte, ziariștii străini reţinuseră, 
dintr-o referire a președintelui Lyndon Johnson la 
perspectivele extinderii unor asemenea acte de 
intervenție în treburile interne ale altor state, expresia 
avertisment: „nu dezlegaţi câinii războiului!” Și 
secretarul de stat american, Dean Rusk, atrăgea 
atenţia ferm că un asemenea act ar putea avea 
urmări greu de prevăzut! Mulţi comentatori făceau 
legătură între concentrările militare la graniţele 
din Est și consecințele de gravitate, îngrijorătoare, 
pentru starea generală a lumii. Și granițele României 
se aflau sub o asemenea amenintare, bine cunoscută 
și dezvăluită ca atare. 


lubire și război 

Revăd adesea, în timpul aducerilor aminte din 
vremea înăbușirii Primăverii de la Praga, momente 
ale unei impresionante povești de iubire. Locuiam în 
același Hotel Parij, împreună cu cei doi corespondenți 
români. Eram singurii ocupanțţi ai unor largi spaţii 
de cazare ale hotelului. Era înconjurat de un cerc 
compact de tancuri. Micile spaţii dintre tevile de 
tun erau închise prin cuiburi de mitralieră. Exista 
și o explicaţie a acestei concentrări de forţe 
înfricoşătoare. În imediata vecinătate era Adunarea 
Naţională. Aproape zilnic, de la balconul acesteia, 
un înalt demnitar comunist rostea câte o cuvântare 
mobilizatoare. Condamna, ferm, agresiunea asupra 
țării sale și cerea tuturor cetăţenilor să fie înţelepţi 
și să-și conserve convingerea că, până la urmă, 
o astfel de invazie va fi înlăturată. Am aplicat cu 
succes metoda optimă, operativă, de transmitere 
spre București a unor informaţii, metodă folosită în 
prealabil de Tudor Vornicu. M-am instalat și eu într-o 
cabină telefonică, înarmat cu un buzunar plin cu fise. 
Pe măsură ce reproduceam spusele translatorului 
dedicat mie de la televiziune, alimentam depozitul 
telefonului. Textul a fost înregistrat și apoi folosit 
în diverse relatări. 

După o săptămână de la începutul invaziei, 
tanchiștii de la Hotelul Parij au început să iasă 
din turele, coborând la sol. Unul dintre ei, Vasea, 
întreba de Martina, cameristă a spaţiilor de cazare. 

O cunoscuse la Odesa, într-un concediu de vară. 
Fata a ieșit din hotel să vadă cine o caută. Când a 
dat cu ochii de el, a început să-l blesteme, plângând. 
S-a apropiat și chiar l-a scuipat. S-a întors mânioasă 
și a intrat în hotel. În fiecare seară, Vasea cânta 

la chitară, lângă șenilele tancului. Adesea, Martina, 
îl asculta din ușa hotelului. Treptat, se apropia de 

el. Au început apoi să-și vorbească. El se străduia 
să se dezvinovăţească, precizând că nu a știut 

cu ce misiune venise în Cehoslovacia. Ea îl asculta 
neîncrezătoare. Apoi, recrutul a lipsit câteva zile. 
Trupele erau schimbate după un grafic special, 
tocmai pentru a se evita eventuala comunicare 

cu localnicii. Peste alte câteva zile, când a revenit 

la locul de pândă militară, dialogul s-a reanimat. 

Au ajuns să se îmbrăţișeze, tânguindu-se de 


1 nefericita împrejurare în care se revăd. Singurul 


chelner rămas la restaurantul hotelului, domnul 
Mașkov, tatăl celebrei patinatoare, campioana 
olimpică Hana Mașkova, mi-a comentat manifestările, 
atât de surprinzătoare, ale acestei iubiri „printre 
tancuri”, traducându-mi multe dintre replicile pe 


| care ei le schimbau înduioșător. M-am gândit atunci 
| că iubirea... învinsese tancurile. 


Mărturisiri 

Cele câteva momente de aducere aminte, sub 
titlul răpunerii Primăverii de la Praga, reprezintă 
rezultatul primei mele activităţi sub statutul de 
trimis peste hotare al Televiziunii Române. Așa am 
aflat, văzând, trăind și consemnând, ce înseamnă 
agresiunea, ocupaţia străină, starea de război, 
suferinţa și povara gândurilor îndoliate ale omului. 
M-a surprins investirea cu o asemenea misiune. 
M-am străduit să aplic tot ce acumulasem până 
atunci la Radio și Televiziune, m-a stimulat, 
ambiţionat și obligat acest adevărat dar, primit fără 
să fiu nici eu convins că voi fi în stare să-l valorific 
conform așteptărilor redacţionale. Am rămas în 
Cehoslovacia mai bine de 40 de zile. Cunoscusem 
mai înainte doar din știrile pe care le primeam în 
redacție nedreptatea cutremurătoare a unui alt 
eveniment de tristă amintire — înăbușirea într-o baie 
de sânge a Răscoalei de la Budapesta, din 1956. 

A doua mea misiune de corespondent peste hotare 
a fost în Vietnam. Tot politică strâmbă a celor 
ce dirijau destinele păcii universale. 

„„„Am rememorat acum numai o parte dintre cele 
văzute la faţa locului. Istoricii și politologii continuă 
analizele și comentariile privind locul Primăverii de la 
Praga în cronica vieţii planetare. Ei se concentrează 
asupra semnificaţiilor politice. Acum, târziu, chiar la 
vremea aducerilor aminte, m-am gândit la una dintre 
legăturile posibile dintre mari capitole ale istoriei 
lumii. Explică, argumentează, răspunde la întrebarea: 
cum s-a ajuns la atâtea stări de război ale omenirii? 
Ce s-a întâmplat până acum cu marea confruntare 
dintre două lumi? Cea comunistă, în Estul European 
și în unele zone asiatice, și cea capitalistă, adesea 
definită prin noţiunea Occident. Nu pot să revendic 
paternitatea legăturii sau succesiunii logice dintre 
Revolta din Budapesta — 1956, înăbușirea Primăverii 
de la Praga — 1968, modificările reformatoare din 
ultimii doi ani ai deceniului nouă din secolul trecut 
și Revoluţia din decembrie, din România, prima 
transmisă în direct pe un post de televiziune. 

Au făcut-o și o fac în continuare numeroși analiști, 
comentatori și istorici. Ei au formulat ideea înfrângerii 
definitive a comunismului. Concomitent, s-a afirmat 
că Războiul Rece a încetat. Dar zgomotul armelor, 
tragedia înfruntărilor și ameninţarea continuă pentru 
pacea mondială au revenit în atenţia generală a 
omenirii. Afacerile cu arme sunt prea profitabile 
pentru a fi abandonate. La fel este privită și lupta 
pentru puterea și influenţa exercitate asupra unor 
țări. Cetăţeanul de rând, cel simplu, obișnuit, are tot 
dreptul să se întrebe dacă, de pildă, criza ucraineană 
nu reprezintă un focar de la care să se aprindă, 

din nou, vâlvătaia evenimentelor cutremurătoare, 

la fel de „reci” și neiertătoare pentru bunăstarea 

și civilizaţia cuvenite, egal, europeanului, africanului, 
asiaticului, australianului sau americanului. Din 
păcate, aducerile aminte mă îndreptăţesc să ezit 
într-un răspuns favorabil la două întrebări: Oare când 
va veni Primăvara Universală? și Va mai veni?... 

Alexandru Marghiloman 


Reluăm din Albumul Basarabiei în jurul marelui eveniment al Unirii, de 
Gheorghe V. Andronachi (M.O. și Imprimeriile Statului, Imprimeria Chișinău, 


1933), încă un fragment, care însoțește fotografia lui Alexandru Marghiloman, 
rememorând însă clipe cruciale din zilele unirii Basarabiei cu România. (N.red.) 





Sosește la Chișinău în ziua de 26 Martie 

1918 împreună cu d. General Hârjeu, 
Ministru de Război, atunci când „Blocul moldovenesc” 
și „Fracţia ţărănească” din Sfatul Ţării se consfătuiau 
asupra situaţiunii momentului de Unire și când 
„Fracţia ţărănească”, prin fruntașul ei Țiganco și alții, 
se opunea din răsputeri la Unirea necondiționată. 
Ei susțineau că Unirea Basarabiei cu România poate 
fi numai sub formă de simplă alianţă sau dualism. 

lată în rezumat cum au decurs evenimentele. 

A doua zi, 27 Martie, ziua proclamării Unirii, 
în Adunarea Sfatului Ţării, Alex. Marghiloman, 
care lua parte la desfășurarea marelui act, 

a rostit următoarele: 

„Domnule Președinte, Domnilor Deputaţi! 
Problema mare și sfântă a reintrării Basarabiei în 
sânul Patriei Mame a preocupat necontenit sufletele 
noastre. Noi am urmărit cu un viu interes dezvoltarea 
acestui colț de pământ românesc și ne-am încredinţat 
cu mulțumire că din caldul dvs. patriotism a ieșit 
o Basarabie independentă (aplauze). 

Și când vârtejul primejdios al evenimentele 
a început să amenințe tânărul stat, conducătorii 
lui și-au dat seama că ajutorul nu le poate veni 
decât din partea României. 

Ca un copil crud, care-și întinde brațele spre 
mama lui, așa a alergat Basarabia, cerând scăpare 
de la România (aplauze). 

Astăzi putem vedea cu toții rezultatele 
binefăcătoare ale acestui ajutor, sosit la vreme pentru 
binele Țării. Ceea ce se petrece azi e roada bogată 
a sămânţei aruncate în pământul bun. 

Unirea Basarabiei cu Patria Mamă este o 
necesitate pentru statul dvs. Și dacă am venit în 
mijlocul dvs. am făcut-o anume, spre a-mi da seama 
de greutăţile și obiecțiunile care ar mai sta în calea 
acestui act însemnat. 


PF: Prim-Ministru al României în 1918. 


reprezentanţii Moldovenilor și ai diferitelor 
fracțiuni de altă naționalitate, ne-am convins 
că Unirea se poate înfăptui fără ca ea să fie 
în contrazicere cu autonomia dobândită. Unirea 
e posibilă făcând concesiuni obiceiurilor locale, 
care nu se împotrivesc intereselor unei Românii Mari 
și împreunate (aplauze). Cu toţii am chibzuit asupra 
acestui mare fapt și suntem siguri că orice vorbă 
și orice amânare ar fi păgubitoare. A trecut ceasul 
vorbelor, acum e ceasul hotărârilor și ca să nu 
rătăcim, eu îmi iau voie să vă citesc propunerile 
Guvernului românesc privitor la înfăptuirea Unirii. 
Noi, reprezentanţii Guvernului român, ne retragem, 
ca, afară de prezenţa noastră, să discutați cum 
doriţi, însuflețiţi de un patriotism luminat și conduși 
de credinţa că nu e nici o clipă de pierdut. Sper că 
veţi lucra așa cum cer interesele poporului român 
din Basarabia.” (aplauze) (Proc.-verbal Nr. 63, 
Dos. Cancelariei Sfatului Ţării, Nr. 3, vol. II.) 

După acest simţitor discurs, Prim-Ministrul român 
a părăsit sala pentru a lăsa liberă și neinfluențată 
votarea. 

În ședința „Blocului moldovenesc” din Sfatul 
Țării din ziua de 26 Martie, după cuvântările d-lor: 
D. Ciugureanu, Arhimandritul Gurie, |. Codreanu, 
|. Păscăluţă și alţii, d. Inculeț a luat ultimul cuvânt, 
spunând: 

„D-lor, mă stiţi că eu totdeauna am fost rezervat 
în ce privește chestia națională. Acum, d-lor, iată 
ce s-a întâmplat. 

Am fost cu d. Ciugureanu la lași, acolo am căutat, 
ca întotdeauna, a mă sfătui cu reprezentantul Franţei 
și am plecat la ambasadorul francez, d. de Saint- 
Aulaire, și l-am întrebat despre situaţie. 

D. ambasador mi-a spus că, dacă n-am face 
Unirea, tot una ne va înghiţi cineva și, pe urmă, 
noi suntem Moldoveni, adică Români și, deci, 
tot cu România ne-ar fi mai bine. 


n 
| n convorbirile pe care le-am avut cu 


Mărturisesc că la început am fost și eu nedumerit, 
dar acuma cred și eu, d-lor, că trebue să facem 
Unirea cu România.” (Proc.-verbal Nr. 63) 

După cuvântarea lui A. Marghiloman la 27 Martie, 
ia cuvântul d-l C-tin Stere, care rostește următoarele: 
„În viața unui om și în istoria unui popor nu sunt 

multe clipe ca acestea. Sunt mândru și fericit că 
mi-aţi dat putinţa de a mă înjuga la luptă pentru 
drepturile și libertatea Basarabiei, al cărei fiu sunt 
(aplauze). Înfundat în temniţele Siberiei de către 
un despot, mă întorc 
astăzi pe pământul 
Țării mele în 
strălucirea libertăţii, 
pe care aţi cucerit-o 
prin sângele dvs. 

Suntem chemaţi să 
luăm astăzi o hotărâre 
istorică, pentru care 
ne trebuie cuget 
și conștiință curată. 

Voința de fier a 
istoriei a pus pe umerii 
dvs. o răspundere 
pe care n-o puteţi 
înlătura. Nimeni altul 
decât dvs. poate și 
are dreptul de a vorbi 
în numele Basarabiei 
(aplauze). Noi suntem 
chemaţi aici în acel 
proces elementar, care 
sfărâmă bastiliile și formează o viaţă nouă. 

Revoluţia ne-a adus aici (aplauze furtunoase). 

Am aprins aici o făclie, care a ars toate pergamentele 
feudale, care a nimicit toate privilegiile de castă, 
rămânând un popor care se întemeiază numai 

pe ogor și pe munca intelectuală (aplauze). 

Dvs. trebuie să ducetți făclia și dincolo pentru 
dărâmarea putregaiului și a nedreptăţilor, ca să 
fiți apărătorii întregului Neam românesc în cea 
mai grea clipă a istoriei sale (aplauze). 

Astăzi noi decretăm drepturile revoluţiei pentru 
Români (aplauze). 

Vă multumesc pentru cinstea ce mi-aţi făcut-o. 

Ea este grea povară pentru mine, dar, deși am 
trecut în al șaselea deceniu al vieţii mele, totuși voi 
porni la luptă cu aceeași energie și credință, ca și în 
tinerețe, care mi-a deschis porţile temniţei.” (ovaţii) 


declaraţie: 
„În numele poporului Basarabiei, Sfatul Ţării 
declară: 

Republica Democratică Moldovenească 
(Basarabia), în hotarele ei dintre Prut, Nistru, Dunăre, 
Marea Neagră și vechile ei graniţe cu Austria, ruptă 
de Rusia acum o sută și mai bine de ani din trupul 
vechii Moldove, în puterea dreptului istoric și dreptului 
de Neam, pe baza principiului ca noroadele singure 
să-și hotărască soarta lor, de azi înainte și pentru 
totdeauna se unește cu mama sa, România. 

Această Unire se face pe următoarele baze: 

1. Sfatul Ţării actual rămâne mai departe pentru 
rezolvarea și realizarea reformei agrare, după nevoile 
și cerinţele norodului. Aceste hotărâri se vor 
recunoaște de Guvernul român. 

2. Basarabia își păstrează autonomia provincială, 
având un Sfat al Ţării (Dietă), ales pe viitor prin vot 
universal, egal, direct și secret, ca organ împlinitor 
și de administraţie proprie. 

3. Competența Sfatului Ţării este: 

a) Votarea bugetelor locale; 

b) Controlul tuturor organelor, zemstvelor 
și orașelor; 

c) Numirea tuturor funcţionarilor administraţiei 
locale prin organul său împlinitor, iar funcționarii înalţi 
sunt întăriţi de Guvern. 

4. Recrutarea armatei se va face în principiu 
pe baze teritoriale. 

5. Legile în vigoare și organizaţia locală (zemstve 
și orașe) rămân în putere și vor putea fi schimbate 
de Parlamentul român numai după ce vor lua parte 
la lucrările lui și reprezentanții Basarabiei. 

6. Respectarea drepturilor minorităţilor 
din Basarabia. 

7. Doi reprezentanţi ai Basarabiei vor intra 
în Consiliul de miniștri român, acum desemnaţi de 

actualul Sfat al Ţării, iar pe viitor luaţi din sânul 
f: reprezentanţilor Basarabiei din Parlamentul 

român. 
$ 8. Basarabia va trimite în Parlamentul 
| român un număr de reprezentanti proporţional 
cu populaţia, aleși pe baza votului universal, 
egal, secret și direct. 

9. Toate alegerile din Basarabia pentru 
voloste, sate, orașe, zemstve și Parlament 
„| se vor face pe baza votului universal, egal, 

» | direct și secret. 

puii 10. Libertatea personală, libertatea tiparului, 
a cuvântului, a credinței, a adunărilor și toate 
libertăţile obștești vor fi garantate prin 

|] Constituţie. 

11. Toate călcările de legi făcute din motive 
politice în vremurile tulburi ale prefacerii din 
urmă sunt amnistiate. 

Basarabia unindu-se ca fiică cu Mama 
sa România, Parlamentul român va hotări 
convocarea neîntârziată a Constituantei, 
în care vor intra, proporțional cu populaţia, 
și reprezentanţii Basarabiei, aleși prin vot 
universal, egal, direct și secret, spre a hotări 
împreună cu toţii înscrierea în Constituţie a principiilor 
și a garanţiilor de mai sus. Trăiască Unirea 
Basarabiei cu România de-a pururi și totdeauna!” 

Declaraţia lui Ţiganco, reprezentantul „Fractției 
țărănești”, care spune: 

„Nu avem mandatul poporului basarabean să 
punem această chestiune în discuţia Adunării de 
astăzi; majoritatea din noi nu suntem aleșii poporului, 
am căzut ocazional în acest local, deci nu ne putem 
lua sarcina care nu ni s-a încredințat. O asemenea 
chestiune poate s-o rezolve numai Constituanta 
Republicii Moldovenești și, în cazul cel mai favorabil, 
forma de alianţă între Basarabia și România 
ar fi federaţia.” (Proc.-verbal Nr. 63) 

După această declaraţie, o parte din „Fracţia 
țărănească” se retrage. 

Şedinţa se suspendă și după o pauză se 
redeschide, punându-se la vot declaraţia de Unire, 
care se votează cu vot nominal, primindu-se cu 86 
pentru, 36 abţineri, 3 contra și 13 absenţi. (Pentru 
Unire au votat și mai multi membri din „Fracţia 
Țărănească”.) 


Marghiloman, care a asistat la proclamarea 
rezultatului și, luând apoi din nou cuvântul, 

a rostit următoarele: 

„Domnilor deputaţi! În numele poporului românesc 
și al M.S. Regelui Ferdinand |, cu adâncă emoție 
și cu falnică mândrie iau act de hotărârea istorică 
quasi-unanimă a Sfatului Ţării și la rândul meu declar 
că de azi înainte Basarabia este pentru vecie unită 
cu România, una și nedespărțită (aplauze prelungite). 

În aceste clipe mari, să ne închinăm cu smerenie 
în fața geniului rasei noastre, care ne-a îngăduit, 
după o despărţire de un veac și mai bine, să ne 
vedem iarăși reuniți la pieptul României. Să ne 
închinăm înaintea conducătorilor acestei țări, care 
consimt prin voinţă să devie slujitori umili ai Neamului 
românesc. Să ne unim cu toţii inimile și să strigăm: 
Trăiască România, una și nedespărțită! (aplauze) 
Totodată, țin să declar că hotărârea luată va 
fi respectată atât în litera, cât și în spiritul ei” 
(aplauze frenetice). 


D) upă votare reapare în sala de ședințe Alex. 

esprinderea 
[) românilor de la Est 
de Prut din chingile 

celor trei imperii — austro- 
ruso-otoman — semnifică 
o istorie întreagă. Impactul războaielor purtate 
pe teritoriul nostru și influenţa lor asupra destinului 
românilor au fost pe deplin înţelese și descifrate 
de către marele Eminescu, care remarcase în 
publicistica sa politică, la 1878: „Sunt două sute de 
ani de când Rusia înaintează mereu spre miază-zi; 
luptele ei orientale sunt o întreagă istorie și acela 
care nu cunoaște această istorie, ori care o cunoaște 
și nu ţine seamă de ea, nu este un bărbat politic 
și nu are dreptul de a lua parte hotărâtoare la viaţa 
politică”. Nu în zadar, la puţin timp după anexarea 
Basarabiei de către ruși, Dionisie Fotino avea să 
scrie în a sa Istorie generală a Daciei (la 1818): 
„Românii, cu toate că sunt liberi, nu au însă și 
sentimentul libertăţii. Acesta nu vine de la natură, 
ci de la servitutea cu care au fost apăsaţi și de 
la dominarea de care au fost umiliţi...” Constatarea, 
făcută acum două secole, precum că nu avem 
„sentimentul libertăţii”, din cauza dominării umilitoare 
a puterilor străine, rămâne actuală și pentru românii 
Republicii Moldova, care încearcă să se desprindă 
de „sovietism” și de sechelele imperialismul rus. 

Suntem sub presiunea evenimentelor care au 
urmat după summitul istoric de la Vilnius, unde, la 29 
noiembrie 2013, Republica Moldova a parafat Acordul 
de Asociere și Liber Schimb cu UE. Federaţia Rusă 
a făcut presiuni pentru ca Azerbaidjanul să renunţe, 
pe ultima sută de metri, la posibilitatea de a deveni 
membru asociat al Uniunii Europene. Președintele 
ucrainean V. lanukovici adoptase o decizie nefericită 
de suspendare a procesului de semnare a Acordului 
de asociere cu UE. lar, anterior, Armenia anuntase 
că nu va înainta pe calea integrării europene... 
Inseamnă oare că summitul de la Vilnius a fost un 
„eșec” pentru Uniunea Europeană și o „catastrofă” 
pentru Republica Moldova? 

S-a vehiculat că, în disputa dintre Rusia și UE, 
Republica Moldova ar fi un „premiu neînsemnat” — 
miza fiind un joc geopolitic al Occidentului („Moldova 
— Hostage in a geopolitical game”, The Economist). 
Totuși, destinul nostru nu poate fi pus totalmente 
în raport de rezultatul bătăliei marilor puteri pentru 
statele CSI din fosta URSS. Viitorul Moldovei din 
stânga Prutului este legat indispensabil de Uniunea 
Europeană, fiindcă trecutul ne este unul european. 
Considerăm că aderarea trebuie să cuprindă gradual 
și factorul istorico-geografic al statelor aspirante. 
lar, pentru Republica Moldova, scopul este nu doar 
asocierea, alias parafarea și ratificarea documentelor 
semnate la întâlnirile UE, cât revenirea propriu-zisă în 
aria firească a familiei statelor europene. Ceea ce ar 
determina, mai devreme sau mai târziu, reunificarea, 
adică revenirea în sânul Patriei —- României. Deși, 
poate, nu este exclus ca procesul reîntregirii nea- 
mului să-l preceadă pe cel al integrării europene... 


săvârșită la adresa poporului nostru acum 

două secole, când Principatul Moldovei a 
fost sfârtecat în jumătate. Parcursul european al 
Moldovei dintre Prut și Nistru a fost deturnat pentru 
un secol — prin anexarea ei, în luna mai 1812, la 
Rusia ţaristă, iar apoi cotropirea, în iunie 1940, de 
către URSS și reocuparea de regimul sovietic în 
1944... Basarabia a devenit zonă de contact-conflict 
între două lumi antagoniste. Problema basarabeană 
este demult o problemă europeană, doar că europenii 
întârzie să o soluţioneze, iar basarabenii nu au 
puterea decizională și nu se simt încă egali cu 
compatrioţii lor din dreapta Prutului, care sunt 
deja cetăţeni ai Europei (din 2004 România este 
membră a NATO, iar din 2007 face parte din UE). 

Imperiul Rusiei, care se extindea către începutul 

secolului al XIX-lea pe trei continente — în Europa, 
Asia și America de Nord, promovând abil o politică 
expansionistă în direcţia Balcanilor, și-a realizat, la 
1812, doar parțial planurile. Totuși, în pofida situaţiei 


A stfel, vom contesta acea nedreptate istorică, 

„Dacia din vechime făcea parte din Sciţia Europeană.” (Dionisie Fotino) 





internaţionale nefavorabile și plătind prețul a 150.000 
de morţi ai armatei sale în acel război (1806-1812), 

a obţinut un limes geostrategic foarte important — 
cucerind, la acea dată, gurile Dunării (braţul Chiliei), 
dezmembrând străvechiul teritoriu al Moldovei. 
Impăratul Alexandru |, ocupând în mod forţat și 
arbitrar pământurile moldave dintre Nistru și Prut, 
după ce-și dorise extinderea granițelor până la Siret 
sau chiar până la Carpaţi și Dunăre, nu avea niciun 
temei legitim de revendicare a acestora, în afara 
dreptului forței. Teritoriul istoric românesc dintre Prut 
și Nistru era anexat la Rusia ţaristă (45.630 de 
kilometri pătraţi) fără niciun argument sau drept (fie 
sub aspect etnic, istoric, geografic sau politic) asupra 
acestui pământ, denumit de către administraţia țaristă 
Basarabia, extinzându-se astfel numele istoric propriu 
doar părții geografice din sudul Moldovei (dintre gurile 
Dunării și Nistru). 

De remarcat că și 
astăzi, deja fiind cunoscut | 
că Rusia n-a avut niciun 
fel de drepturi juridice sau 
istorice asupra Basarabiei | 
(pentru că nici Turcia nu 
avea dreptul să cedeze 
un teritoriu care nu-i 
aparținea), despre 
așa-zisele drepturi ale 
Rusiei asupra Basarabiei 
încearcă să vocifereze 
nu doar istoricii ruși, dar 
și cei din tagma „patrioților 
moldoveni”, exponenți 
ai expansionismului 
revanșard moscovit, 
precum este faimosul 
Vasile Stati. Zgomotul trâmbiţei acestui plagiator 
în serie (care a pierdut două procese în 2009-2010 
pentru furt intelectual) a depășit cu mult chiar 
și sunetele false ale istoricilor ruși din perioada 
tarismului și comunismului. Asta, deoarece „istoricul, 
filologul și publicistul” ubicuu s-a hazardat să 
vorbească, nici mai mult nici mai puţin, despre 
„drepturile rușilor asupra Basarabiei” și „suzeranitatea 
de 280 de ani a Rusiei asupra Moldovei dintre Prut 
și Nistru” (1711-1991. Sic!). 


perioadă hotărâtoare a fost totalmente 
lăsată la discreţia marilor puteri, care 

disputau spinoasa Chestiune Orientală. La 1812, 
Rusia, scindând Moldova și stabilind un hotar arbitrar 
pe Prut, generează o nouă problemă internaţională — 
Problema basarabeană. |n acest context, menţionăm 
că, netăgăduind imperialismul Franţei, Austriei 
și Marii Britanii faţă de Imperiul Otoman și statele 
supuse lui, nu putem omite că rezultatele practice 
ale expansiunii ţariste în bazinul pontic, în a doua 
jumătate a secolului al XVIII-lea și începutul secolului 
al XIX-lea, au fost destul de concludente: Crimeea, 
Caucazul, Moldova răsăriteană (pe talvegul Prutului 
și cu gurile Dunării). lar în cadrul războiului ruso-turc 
din 1806-1812, după cum s-a menţionat: „Moldova 
și Țara Românească au fost piese de șah ale unui 
joc diplomatic de mari proporții, în care partener al 
împăratului francez a fost Alexandru |, ţarul Rusiei” 
(Sergiu Columbeanu, în Revista de Istorie, nr. 5, 
1976). Din păcate, la începutul secolului al XIX-lea 
am fost, în rezultatul disputelor imperiilor vecine, pioni 
și nu piloni ai raporturilor internaţionale din sud-estul 
Europei, iar „nevinovata Moldovă a pierdut mai mult 
de jumătate din teritoriul său, din care abia la 1856, 
după războiul oriental, își recăpătă o parte dinspre 
sud”. Să nu uităm, că „cea mai bună parte de loc 
a Moldovei a fost acea parte de peste Prut” (din 
stânga râului, după cum scrie D. Fotino —n.n.). 

Spoliatorul tratat de pace de la București, semnat 
la 16 (28) mai 1812, marchează o concesie (într-o 
conjunctură internaţională extrem de frământată) 
pe contul Moldovei, când, în cadrul crizei Problemei 
Orientale, are loc geneza unei noi probleme — a celei 
Basarabene. Consemnăm că esenţa chestiunii este 

Şi Principatelor Române în acea 








de natură politică, constând în integritatea 
naţional-teritorială a românilor moldoveni și rezultă 
din cucerirea și anexarea parțială a Moldovei, prin 
fixarea unui hotar arbitrar (scindând-o pe linia 
Prutului, practic, în jumătate) și stabilirea Rusiei 

la gurile Dunării, semnificând, astfel, geneza unei 
noi probleme etno-politice internaţionale. Dacă 
chestiunea română, ca problemă internaţională, a 
semnificat, în secolul al XIX-lea, imperativul unităţii 
naţionale, apoi cea basarabeană rezidă în scindarea 
național-teritorială a moldovenilor la 1812. „Astfel, 
ocuparea în toate formele cerute de dreptul 
internaţional a teritoriului cuprins între Nistru, 

Prut și Dunăre are pentru Rusia mai mult decât 
importanţa unei simple cuceriri: prin aceasta, rușii 
câștigă pozitiuni, care dominează țările românești 
și Dunărea, câștigă Hotinul, de unde dominează 
întrările despre miazănoapte ale Carpaţilor, câștigă 
în sfârșit o înrâurire mai directă asupra poporului 


2 român” (Mihai Eminescu). 


„după tratatul de curând încheiat (1812) 

între Poarta Otomană și Rusia, toată 
Basarabia cu cinci judeţe ale sale, adică Soroca, 
Orheiul și Lăpușna, Hotărnice(n)ii, Codru, Grec(enjii, 


A șa cum au scris istoricii contemporani, 


'] și o parte din județul lași, împreună cu cetăţile Hotin 


și Bender, au trecut în stăpânirea Imperiului Rusiei. 
De aceea, Moldova a ajuns foarte mică, cuprinzând 
numai 16 județe mici și despărțindu-se dinspre răsărit 
de Basarabia prin râul Prut.” (Dionisie Fotino, op. cit.) 
lar acel nivel de dezvoltare socio-economică, pe care 
Țara Moldovei l-a înregistrat până la declanșarea 


| războiului ruso-turc, în noiembrie 1806, a putut fi 


atins din nou, din cauza amputării teritoriale (pierderii 
Moldovei dintre Prut și Nistru, adică a 48% din 
teritoriu) și drept consecinţă a ocupaţiei militare 
rusești din anii 1806-1812, abia în anii 30 ai secolului 
al XIX-lea. 

Tratatul de pace (inclusiv două articole secrete) a 
fost ratificat de către Alexandru | la 11 (23) iunie 1812 
(marți), în orașul Wilno (din 1795 până în 1915 orașul 
Vilnius a fost inclus în componenţa Imperiului Rus). 

lar schimbul actelor de ratificare s-a produs la 
București, la 2 (14) iulie (sultanul Mahmud II refuzând 
să ratifice cele două articole din partea secretă 
a tratatului). Din ziua când tratatul a fost ratificat, 

a demarat de jure procesul instaurării dominaţiei 
țariste și a stabilirii noului hotar, pe Prut, fapt care 
a sfâșiat Moldova timp de mai bine de un secol. 


tot la Wilno (pe atunci în Polonia), actualul 

Vilnius (capitala Lituaniei), a fost parafat 
„Tratatul de alianţă și de pace eternă” între Alexandru 
Lăpușneanu, domnul Moldovei, și Sigismund al II-lea 
August, regele Poloniei și marele duce al „Litvaniei, 
Rusiei, Prusiei, Samogiţiei etc.” S-a stipulat 
realmente „un liber schimb al mărfurilor și circulației”: 
„...Neguţătorii din ţara amicului nostru, domnul 
moldovenesc, pot umbla în bunăvoie și liberi 
pretutindeni în statele noastre, să facă comerţ 
și să plece, plătind legitimele vămi." 

Intr-un sfârșit, Imperiul Otoman (Mehmed VI 
Vaheddedin a fost ultimul sultan: 1918-1922), 
ajungând în starea „omului bolnav al Europei”, 

a dispărut de pe harta lumii la 1922. Din punct de 
vedere geostrategic, zona sa de influenţă interesa 
de secole atât Imperiul Țarist, cât și puterile 
occidentale. Imperiul Otoman, odată tricontinental, 
s-ar fi dezintegrat cu mult timp înaintea acestui 
moment tardiv dacă puterile occidentale nu l-ar 

fi menţinut în viaţă în mod artificial, cu scopul 

de a avea o forţă de contrapondere contra Rusiei, 
care, la acea dată, și-a sfârșit existența ca imperiu 
(în februarie 1917) și, ulterior, în decembrie 1922, 
din Rusia Sovietică se formează URSS. 

Reamintim că, imediat după lovitura de stat 
din octombrie 1917 (Revoluţia bolșevică), guvernul 
sovietic a renunţat la toate tratatele inegale, încheiate 
de Rusia ţaristă, și a respins acordurile secrete 
anexioniste cu participarea sa, dându-le publicităţii. 

> 


D) e consemnat că, la 16 decembrie 1554, 





Lp în N (519) 





Un poet cathartic și oracular 


profunzime poți)etică, Nicolae Dabija, 

exponent emblematic al curentului literar 
numit, poate nu întâmplător, dar în consonanţă cu 
arhetipurile poeziei moderne universale, Ochiul al 
treilea, caută esenţa existenţei captivat de idealurile 
și valorile timpului în care trăiește, cu o identitate 
auctorială indiscutabilă. Poezia sa, solemnizând 
discursul, dezvoltă elementele unei încifrări ludice 
a sensului cuvântului, acesta din urmă pus în 
împrejurarea de a traversa realitatea cu „lucrurile 
văzute cu al treilea ochi”, predestinate să viseze 
„scânteind/ universuri/ de oameni cu aripi/ și pășind 
pe țărână” (/nger). 

In volumul Privighetori împăiate (Ed. Gens Latina, 
Alba lulia, 2011), lirismul este expulzat din poem, 
poezia devenind, cum spunea cândva Ștefan 
Augustin Doinaș, un ordin, o somaţie adresată 
realului. Insuși poetul nostru definește poezia ca fiind 
„un cerc cu centrul în afara sa”, „un cer născocindu-și 
propria stea”, probabil pentru a ne demonstra că 
actul poetic este supus limbajului și nu retoricii. 

Sentimentul de claustrare, subminat în chip 
paradoxal de contrastele trăirilor sufletești, generează 
o imagerie livrescă, cu implicaţii expresioniste: „Am 
deschis cartea/ și casa s-a umplut cu fluturi,/ și iedere 


Pie dezinvolt, cu rezonantă, de o adâncă 


și dăm un sens realităţii, eventual, după cum decre- 
tase T.S. Elliot, un fel de măsură a lucrurilor. Convin- 
gerea lui Nicolae Dabija este că logosul (aici în sens 
de întrupare a inteligenţei) îi potențează și-i penetrea- 
ză organic propriul său discurs. Sacralitatea acestuia 
este obsesiv susținută de un dolorism visceral. 
Descoperim în poemul (care dă și titlul volumului) 
Privighetori împăiate, o senzorialitate și o filosofare 
alchimică ce nu exclude exuberanța, dar îi demateria- 
lizează sentimentele: „Și mi se face cald de-atâta 
frig./ Și trist devin — de atâta bucurie./ Mi-aud tăcerea 
doar atunci când strig./ Sau când poema singură se 
scrie// (...)// In căutarea sensului, cel greu,/ Poemul-l 
șlefuiesc, până se strică.../ De-atâta bine mi se face 
rău,/ și de atât curaj, Doamne, mi-i frică” (Sipica). 


adept al extincţiei oraculare, reproiectează 

discursul catilinar al unei generaţii de 
poeți refractară la modernism, dezorientată de 
particularităţile impuse de noul estetism, care 
presupune, aflăm de la Mihai Cimpoi, un mixaj al 
realismului cu irealismul. Universul poetului nostru, 
soteriologic și escatologic, este caracterizat de mitul 
jocurilor poetice, de o antimetafizică aproape mistică 
a stărilor edenice: „Vroiam să dobor secunda cu o 


N 
| ntreaga structură poetică a lui Nicolae Dabija, 





AT COPCEA 2 


să măsor cu o iubire vecia./ 
Vroiam să dobor secunda 
cu o săgeată” (Clepsidra). 
Substanţa poeziei este 
topită într-un barochism 
care ne obligă să înțelegem 
că „locuirea poetică a lumii” 
(Holderlin) face parte din 
spectacolul unor iniţieri în 
ebuliție, susținut încrâncenat atât de un lirism ludic, 
organicist-epistemologic, cât și de simboluri 
ancestrale care, orice am spune, resuscită 
întotdeauna, testamentar, relativitatea senzitivă a 
cuvintelor, singurele căi de pătrundere în adâncimile 
Fiinţei: „Eu fotografiez fulgere/ despicând bezne,/ 
ceruri,/ sau brazi/ (...)/ lângă arborii bătrâni și 
însinguraţi/ le momesc,/ periculoasă profesie,/ 
aproape la fel de periculoasă/ ca viaţa însăși —/ 
să fotografiezi fulgere.// (...) vă las ca amintire/ 
acest fulger/ care am/ fost” (Fotograful de fulgere). 
Tema timpului străbate fiecare poem al acestui 
omogen volum în care poetul, resemnat, pare să-și 
„impăieze” amintirile și să ni le lase, totuși vii, într-o 
vitrină cosmică. Desigur, în acest spațiu despărțit de 
lumea reală cu un zid de sticlă, s-au cuibărit „poezii 
nezise” și neantul existenţial: „Să scrii un poem în 


au prins să-mi bată în geam.// Am deschis cartea/ 
și casa mi s-a umplut cu păsări,/ și cu cer 
nezburat.// Am deschis cartea/ și veşnicia 
avea miros de flori sălbatice” (Blaga). 

Poezia lui Nicolae Dabija este concepută 
ca un ritual în care „nevindecate de poezie,/ 
îmbolnăviţi de veșnicie” (Memoriu) ne regăsim 
ființa (deseori rătăcită prin labirintul istoriei) 


la cel de al II-lea Congres al 
Sovietelor din Rusia din 26 octom- 
brie (8 noiembrie) 1917, guvernul sovietic 
a proclamat denunţarea necondiționată 
și imediată a tuturor tratatelor secrete și 
a eliminat „diplomaţia secretă, din partea sa 
exprimând intenţia fermă de a efectua toate 
negocierile absolut deschis în faţa întregului popor”. În acest Decret, scris 
de către V.Il. Lenin, a fost dată și definiția anexării unui teritoriu: 

„Prin anexarea sau acapararea pământurilor străine Guvernul înțelege, 
în conformitate cu conștiința juridică, în general, a democraţiei și claselor 
muncitoare, în special, orice alipire la un stat mare sau puternic a unui popor 
mic sau slab fără acordul precis, a dorinţei acestui popor în mod clar și benevol 
exprimate, indiferent de faptul când o astfel de încorporare forțată s-a comis și 
indiferent de cât de dezvoltată sau înapoiată este națiunea anexată forțat sau 
forțat reținută în interiorul granitelor statului dat. Indiferent, în cele din urmă, de 
faptul dacă națiunea trăiește în Europa sau în țări îndepărtate, de peste mări.” 

În Adresa Guvernului sovietic din 11(24).11.1917, semnată de Comisarul 
Poporului al Afacerilor Externe se spunea: „Consiliul Comisarilor Poporului din 
prima zi a existenţei sale a declarat deschis că nu consideră poporul rus legat 
de vechile acorduri, încheiate în spatele poporului în favoarea claselor burgheze 
din Rusia și țările aliate.” 

In Apelul către oamenii muncii musulmani din Rusia și Orient, din 20 noiembrie 
(3 decembrie) 1917, V. Ulianov (Lenin) și Djugașvili-Stalin, declarând deschis 
dorinţa „să ajute popoarele oprimate din întreaga lume să-și dobândească 
libertatea”, au menţionat că anulează tratatele vechi, în special Tratatul privind 
cucerirea Constantinopolului, împărțirea Persiei (Iranului) și Turciei. Textul lui 
Lenin și Stalin spunea expres: „Noi declarăm că tratatele secrete ale ţarului 
detronat privind cucerirea Constantinopolului, confirmate de destituitul Kerenski, 
acum sunt rupte și distruse. Republica Rusă și Guvernul său, Consiliul 
Comisarilor Poporului, sunt împotriva acaparării pământurilor străine: 
Constantinopolul trebuie să rămână în mâinile musulmanilor.” 

Era de așteptat ca aceste importante documente istorice ale tânărului stat 
să stabilească principiile unei politici externe „democratice” a guvernului sovietic, 
respingându-se necondiţionat toate tratatele inegale încheiate de către Rusia 
țaristă. 


A doptând „Decretul despre Pace”, 


prin care s-a pecetluit la 16 (28) mai 1812 destinul Basarabiei, a avut 

o finalitate juridică tocmai peste 109 ani, la Moscova. Asta, deoarece 
poziția statului sovietic (Republicii Sovietice Federative Socialiste Ruse — 
succesoarea Imperiului Rus) din acea perioadă, în problema tratatelor ţariste, 
și-a găsit reflectarea în încheierea unor noi tratate cu ţările din Orient. 

Noul tratat ruso-turc, semnat la Moscova (1921), a fost identificat, în procesul 

cercetării și scrierii monografiei consacrate comemorării a două sute de ani 
de la anexarea Basarabiei (Vlad Mischevca, Anul 1812: Două secole de la 
anexarea Basarabiei de câtre Imperiul Rusiei. Chișinău, 2012), într-o culegere 
de documente mai puţin accesibilă a Departamentului administrativ al Comisarilor 
Poporului din URSS. Colecţia de documente, publicată la Moscova în 1944, 
poartă notificarea „Pentru uz oficial”, conţinând cele mai importante decrete, 


Anul VI 


Ţine puțini cunosc că și Tratatul de pace ruso-turc semnat la București, 


săgeată./ Vroiam să măsor cu o iubire vecia./ Mult 





care cuvintele/ să se nască unele din altele,/ așa cum 
se naște — un ecou/ din ecoul/ altui ecou,/ încât acel 
care moare —/ ascultându-l,/ să aibă impresia că se 
Și-a mea îmi era naște din nou” (Acel care moare...) sau „...dincolo 
lumea toată.../ mă așteaptă viața mea/ netrăită/ și cămășile uitate 
(...)/ Mult prea pe sârmă” (Câmp minat) și: „...numai umerii mă dor/ 
multă-mi părea în locul unde aripile/ urmau să răsară” (Fără titlu). 
Poezia/ Vroiam (Continuare la pag. 23) 


prea multă-mi 
| părea Poezia/ 


instrucţiuni, note, directive, decizii cu privire la viața politică, economică, 
| culturală și ideologică, toate acestea formând imaginea statului sovietic 
în primii douăzeci de ani de existenţă. 

Astfel, succesorii Imperiilor Țarist și Otoman — Republica Sovietică 
Federativă Socialistă Rusă și Marea Adunare Naţională a Turciei — au 
semnat la Moscova, la 16 martie 1921, Tratatul ruso-turc de „prietenie 
și frăţie”. Tratatul includea 16 articole și 4 anexe, fiind semnat din partea 
RSFSR de către Gheorghe V. Cicerin, Comisarul poporului pentru 


afaceri externe, și Jalal ad-Din Korkmasov, iar din partea Turciei de către Yusuf 


Kemal-bey, Riza Nur și Ali Fuad-pașa. Tratatul a fost ratificat de VŢIK, pe 20 
iulie 1921, și de Marea Adunare Naţională a Turciei, la 31 iulie 1921. 
Instrumentele de ratificare s-au schimbat pe 22 septembrie 1921 în orașul Kars. 
Tratatul, semnat la 16 martie 1921, a stipulat părţilor semnatare să nu 

recunoască niciun tratat de pace sau alte acte internaţionale, în cazul în care ar 
fi impuse cu forța vreuneia dintre părți (articolul 1), anulându-se tratatele inegale 
ale guvernului țarist cu Turcia (articolul 6), fiind declarate nule orice fel de acţiuni 
și drepturi referitoare la regimul stabilit de aceste tratate (articolul 7). 


Tratatul de la Moscova consemnase, în articolul VI, precum că părțile 
contractante consideră toate tratatele precedente, semnate de Imperiile 
Otoman și Țarist, ca fiind anulate, acestea pierzându-și puterea juridică: 

„Articolul VI. Ambele părți contractante recunosc că toate tratatele încheiate 
până în prezent între cele două ţări nu corespund intereselor reciproce. Prin 
urmare, sunt de acord să recunoască aceste tratate drept reziliate și neavenite. 

Guvernul Republicii Sovietice Federative Socialiste Ruse declară, în particular, 
că consideră Turcia liberă de orice obligaţii financiare sau de alt gen în baza 
actelor internaţionale încheiate anterior între Turcia și guvernul țarist. 

Articolul VII. Guvernul Republicii Sovietice Federative Socialiste Ruse, 
recunoscând capitulaţiile incompatibile cu dezvoltarea naţională liberă a 
tuturor ţărilor, precum și punerea în aplicare deplină a drepturilor sale suverane, 
le consideră nule și pune capăt drepturilor și acţiunilor care au vreo legătură 
cu acest regim.” 

A trebuit să treacă mai bine de un secol pentru ca Rusia (deja cea sovietică) 
să recunoască oficial, chiar dacă și indirect, nulitatea consecințelor Păcii de la 
București din 1812, deși, cu trei ani mai devreme, poporul român al Basarabiei își 
decisese de sine stătător destinul prin Actul Unirii din 27 martie 1918, rezolvând 
astfel Problema basarabeană. Pentru diplomaţia noastră rămâne remarcabil 
„Răspunsul guvernului român la nota guvernului ucrainean din 5 mai, trimis din 
lași, la 19 iunie 1919, care preciza că: „Din punct de vedere geografic, etnografic, 
istoric, așa-zisa provincie a Basarabiei a fost, deci, din toate vremurile un pământ 
românesc și a format o parte integrantă și indivizibilă a Principatului Moldove”. 

In prezent, este simbolic să revenim ad initio — acolo de unde am pornit, 
de la Wilno la Vilnius, și să reamintim că nulitatea juridică a tratatului ruso-turc 
din 1812 cade sub incidenţa tratatului semnat la Moscova la 1921. Pasul nostru 
decisiv spre apropierea-aderarea la UE este, în fond, o revenire întârziată 
în sânul civilizaţiei tradiţionale, europene, care nu poate fi calificată ca un „premiu 
rea!” și nici unul ipotetic, ci ca o legitimă restabilire a unei situaţii geopolitice, 
deși parţiale, rectificându-se urmările nefastului Act din 1812, ratificat la Wilno 
(Vilnius) cu 203 ani în urmă... 

(O formă diferită a articolului a apărut în Limba Română, Chișinău, nr. 4, 2014.) 


i ste important că, din punct de vedere al dreptului internaţional, 

O istorie a Basarabiei 


*| Anatol PETRENCU 


Este vorba despre un volum colectiv, parte a proiectului „Românii 
din jurul României”, coordonat de Vasile Şoimaru, redactat de Vlad 
Pohilă și apărut la Editura Serebia, Chișinău, 2015. Redactor științific 
este profesorul universitar Anatol Petrencu. Cuprinsul volumului 

îi| este următorul: De ce trebuie scrisă o istorie a Basarabiei? (Eugen 
Statnic), Sinusoida istorică a Basarabiei (acad. Andrei Eşanu), Tracii 
septentrionali în sec. VII/VI — V î.Hr. (lon Niculiţă), Basarabia din 
secolul al X-lea până la începutul secolului al XIX-lea (lon Gumenâi), 
Basarabia sub dominaţia ţaristă. Formele de protest împotriva anexării 
Basarabiei de către Imperiul Rus (lon Gumenâi), Basarabia în cadrul 





Statului Român întregit (Gheorghe Palade), Basarabia în anii celui 
de-Al Doilea Război Mondial (1940-1944) (Anatol Petrencu), Evoluţia 
vieţii politice în R.S.S. Moldovenească (lon Șișcanu), Declaraţia 

de Independenţă. Apariţia și afirmarea statului Republica Moldova 
(Anatol Țăranu), Basarabia istorică în imagini contemporane (Vasile 
Şoimaru), Rezumate, Bibliografie selectivă, Indice de nume, Indice 
geografic. Ca prezentare a volumului, reluăm Rezumatul (de Anatol 
Petrencu) de la pagina 393 (tradus apoi în engleză, germană și rusă). 
Pe coperta a patra apar citate din Eminescu și Nicolae lorga pe care, 
de asemenea, le reproducem mai jos. (Red.) 





olumul de faţă este rodul muncii unor 
V specaisi notorii în domeniul istoriei 
românilor; în special, este vorba de 
Basarabia, iar din 1940 R.S.S. Moldovenească, 
astăzi Republica Moldova. Monografia colectivă 
prezintă succint principalele etape ale Antichității 
traco-geto-dace, reprezentate expresiv pe teritoriul 
de astăzi al R. Moldova prin vestigii ale unor așezări 
umane, prin mostre ale unor unelte de muncă și 
de luptă, obiecte de uz casnic, monede etc. Și Evul 
Mediu a fost expus în contextul întregului spațiu 
românesc. Parte componentă a Principatului 
Moldova, interfluviul pruto-nistrean a avut un destin 
comun cu al tuturor românilor moldoveni: aceeași 
limbă și credință, aceeași istorie, aceiași domnitori, 
aceleași legi și obiceiuri, tradiții populare etc. 

In urma Războiului ruso-otoman din anii 1806- 
1812, interiluviul pruto-nistrean, numit impropriu 
Basarabia, a fost încorporat în Imperiul Țarist. Timp 
de peste o sută de ani, populaţia românească a 
Basarabiei s-a aflat sub opresiunea factorului străin, 
fiind supusă deznaţionalizării, îndepărtării de valorile 
culturale și spirituale proprii. Progresul economic și 
social a fost prea mic în comparaţie cu cealaltă parte 










A rosti numele Basarabia e una cu a protesta contra 
dominaţiei rusești. Numele Basarab și Basarabeni exista 
cu mult înaintea vremii în care acest pământ devenise 
românesc; acest nume singur este o istorie întreagă. (...) 


Noi am zis de la început că nu există compensații 







pentru Basarabia, precum nu există niciodată vreo plată 
pentru o palmă măcar din pământul patriei. Acestea sunt 
lucruri sfinte, care se pierd și se câștigă prin împrejurări 





istorice, dar nici se vând, nici se cumpără, nici se 
schimbă. (...) 








Insuși numele „Basarabia” ţipă sub condeiele rusești. 
Căci Basarabia nu însemnează decât ţara Basarabilor, 








precum Rusia înseamnă ţara rușilor, România ţara 
românilor. (Mihai Eminescu) 









a Principatului Moldova, care, la 1859, s-a unit cu 
Tara Românească, constituind România modernă. 


Mondial, marile imperii ale timpului, inclusiv 

cel țarist, s-au destrămat, iar principiul 
naționalităților a triumfat. De acele împrejurări au 
profitat și basarabenii: prin votul majorităţii deputaţilor 
din Sfatul Ţării, parlamentul de atunci al Republicii 
Democratice Moldovenești (Basarabia), aceasta s-a 
unit cu România. A urmat o perioadă relativ scurtă 
(22 de ani), dar deosebit de benefică pentru evoluţia 
populaţiei basarabene. La începutul celui de-Al 
Doilea Război Mondial, în strânsă alianţă cu 
Germania hitleristă, URSS a ocupat, sub amenințarea 
aplicării forței, teritoriile românești Basarabia, Nordul 
Bucovinei, Ținutul Herţa, hăcuindu-le și formând, 
împotriva voinţei populaţiei de aici, numita R.S.S. 
Moldovenească, alte pământuri românești fiind 
trecute la R.S.S. Ucraineană. 

După ieșirea României din războiul antisovietic 
(august 1944), în spaţiul dintre Prut și Nistru s-a 
restabilit ordinea impusă de U.R.S.S. în 1940. 
Sovieticii au provocat o foamete fără precedent 
în istoria acestei ţări, au deportat în Siberia mii 
de oameni gospodari, clerici, intelectuali de vază, 
dar și potenţiali adversari ai puterii sovietice, au 
promovat politica de comunizare a economiei și 
societății moldovenești. Invadatorii de la Răsărit 


Qi cu terminarea Primului Război 


neamul românesc 


comunitate de oameni harnici, primitori, 

frumoși la suflet și îndrăgostiţi de o limbă ce 
n-are asemănare — limba română. Despărţită de mai 
bine de două secole de Ţara mamă, Basarabia a avut 
o soartă zbuciumată sub oblăduirea tricolorului țarist 
și a drapelului roșu-comunist. Astăzi, hotarul dintre 
două țări care ţin separat un același popor este încă 
marcat de valurile râului Prut, apă deplânsă și cântată 
cu mult patos. Deși pare dificil să scrii istoria unei 
ape, Vlad Mischevca, doctor în istorie și conferenţiar 
cercetător la Institutul de Istorie al Academiei de 
Științe a Moldovei, reușește în 300 de pagini să 
prezinte o antologie istorico-literară a râului-hotar, 
numită sugestiv Prutul în destinul neamului 
românesc: O antologie istorico-literară a râului 
(Editura Civitas, Chișinău, septembrie 2015, 300 p.). 

Lucrarea debutează cu un studiu introductiv 

despre Prut, în care sunt furnizate informaţii 
științifice referitoare la originea, lungimea și suprafața 
râului, afluenții care se varsă în el. Vlad Mischevca 
amintește și despre cele 27 de poduri care au existat 
cândva peste Prut. In continuare, autorul prezintă 
cititorului o serie de legende toponimice despre 
apariția mitologică a râului. Pe parcursul întregii cărți, 
textul este împletit armonios cu doine și versuri de 
dor, de tristeţe și chin, mult mai puţin fiind prezente 
cele lirice, scrise despre râul Prut. Pe lângă versurile 
marilor scriitori — Vasile Alecsandri, Grigore Vieru, 

Nicolae Dabija, Vasile Romanciuc, Leo Butnaru 

ș.a., autorul a inclus și fragmente din creaţia unui șir 
de autori tineri (Diana Enache, Crina Popescu ș.a.) 
sau puţin cunoscuți (nepublicaţi anterior: Anatolie 
Cărbune ș.a.). Spre finalul cărţii, care are cca 470 de 
note de subsol, istoricul prezintă câteva poezii proprii, 
dedicate fraţilor de peste Prut și o poezie în limba 
rusă — adresată actualilor diriguitori ai Rusiei. 

Din carte nu putea lipsi abordarea istorică asupra 
importanţei râului Prut, acesta reprezentând, de la 
1812 și după 1944, un simbol al despărțirii neamului 
românesc. Autorul subliniază că „râul, care a fost 
o adevărată Cortină de Fier a imperiilor țarist și 
sovietic, mai rămâne astăzi o Cortină eurocomunitară, 
penetrarea ei de către omul simplu încă fiind 
condiționată”. Condiţionările sunt atât geografice, 
cât și politice. De exemplu, astăzi, când tot mai mulți 
moldoveni își doresc ca lupta anticoruptie care are 
loc în România să treacă Prutul, hotarul politic devine 
tot mai accentuat. 


problemei basarabene încă în monografia 

Moldova în politica marilor puteri la începutul 
secolului al XIX-lea (editată la Chișinău în anul 1999), 
iar recenta lucrare vine să completeze demersul său 
istoriografic asupra destinului românilor de la 1812 
încoace — cu noi contribuții istorico-literare, în fond 
poetice. Aceste lucrări sunt, cu certitudine, actuale, 


D) e fapt, dr. Vlad Mischevca tratează geneza 


Țara Românească a Moldovei — căci acesta este numele cel mai vechi al domniei care s-a chemat 
pe urmă mai pe scurt Moldova — s-a alcătuit departe de malul Prutului, în colţul acela unde românimea din 
mai multe locuri s-a legat de la sine împreună, anume pe valea râului de unde a venit numele Moldova. [...] 
Rușii n-au urmărit niciodată Basarabia privită ca o entitate deosebită [...]; ei n-au urmărit nici măcar 
Moldova singură, ci stăpânirea asupra amânduror ţărilor românești până la Dunăre, ca să aibă legătură 
cu elementele slave din Peninsula Balcanică, în chip firesc legate de dânșii. 
Dacă, la 1812, s-au oprit la Basarabia, este pentru că n-au putut câștiga mai mult. Planurile făcute de 
dânșii înaintea încheierii acestei păci neașteptate, pe care ei au primit-o numai de frica lui Napoleon, care 
se pregătea de năvălire, cuprindeau Moldova întreagă, sau măcar Moldova până la Siret. (Nicolae lorga) 


Prutul, un hotar care desparte 

au aplicat metode violente de rusificare 
și deznaționalizare. 


eșteptarea naţională a basarabenilor, 
[in a doua jumătate a anilor '80 ai secolului 
trecut, s-a încununat, în anii 1989-1991, 
cu revenirea în drepturi a limbii române și a istoriei 
românilor, dar și cu obţinerea unor drepturi și libertăţi 
de care fuseseră privaţi sub regimul sovietic. Ultimul 
compartiment al monografiei colective se referă 
la evenimentele de după august 1991, când R.S.S. 
Moldova și-a proclamat independenta de stat 
și încearcă să se afirme ca atare. 

Lucrarea se dorește a fi „o contribuție la vasta 
operă numită generic Istoria Românilor, cu accentul 
pe elucidarea adevărului despre Basarabia în 
contextul evoluţiilor care au definit acest pământ 
românesc. Avem de-a face cu șapte sinteze istorice, 
fiecare autor etalând o viziune asupra problemei, 
tinând cont de opiniile înaintaşilor, dar valorificând, 
uneori în premieră, noi idei, ipoteze, detalii, mărturii, 
documente” (acad. Andrei Eșanu). 

Monografia este o „aducere la zi” a problemelor 
principale ale istoriei noastre. Suntem convinși 
că lucrarea își va găsi cititorul, dornic de a afla 
adevărul despre ce am fost și ce suntem. Cartea 
este destinată atât specialiștilor, cât și tuturor 
conaţionalilor care conștientizează importanța 
și necesitatea cunoașterii trecutului pentru a 
ne putea edifica mai bine prezentul și chiar viitorul. 


Doina GRECU 


fiind adresate unui cerc larg 
de cititori de pe ambele maluri 
ale Prutului. Recenta carte 
despre istoria poetică a râului 
Prut oferă cu lux de amănunte 
date concrete despre bătăliile 
care au avut loc la Tutora în 
anii 1595 și 1620 între Uniunea statală polono- 
lituaniană (Rzeczpospolita) și Imperiul Otoman. 

De asemenea, sunt prezentate Campania de la 

Prut din anul 1711, pierdută de Petru | în Bătălia de 
la Stănilești, luptele din anul 1941 pentru eliberarea 
Basarabiei și Nordului Bucovinei, dar și semnificaţia 
Podului de Flori de la Ungheni, organizat în mai 1990. 





destinul neamului românesc, cunoscutul 

istoric, participant la primul Congres 
al Diasporei Unioniste (organizat de Platforma 
Unionistă Acţiunea 2012 în perioada 3-5 aprilie 2015 
la București) și la Podul de Flori în cadrul Marșului 
lui Ștefan cel Mare (Ungheni-lași) de la 11 iulie 2015, 
a primit recent Premiul „Natura” în cadrul Salonului 
Internaţional de Carte de la Chișinău (ediţia a XXIV-a). 
Vom concluziona spunând că această antologie 
istorico-literară a râului este o lucrare originală, 
care îmbină armonios poezia cu istoria și geografia 
Prutului, de care românii de pe malurile despărţitoare 
ale acestuia aveau de multă vreme nevoie. 

LE, 


D) e menţionat că pentru cartea Prutul în 





ersonalităţile care au avut bunăvoința 
» și generozitatea de a-și prezenta propria 
viziune asupra românismului și a valorilor 
sale la această rubrică au făcut trimiteri la procesul 
actual. Dar originile românismului vin de undeva din 
timp, din trecutul căruia academicianul Dan Berindei 
i-a dedicat întreaga viață, studiindu-i personalitățile, 
evenimentele și conjuncturile definitorii pentru 
manifestările incipiente ale identității naționale. 
Așa cum constata domnia sa (Mersul lucrurilor. Cum 
văd lumea după 90 de ani, Cartex, București, 2005), 
trecutul ne însoțește cu voia sau fără voia indivizilor, 
a societății sau a comunității, iar tentația de a trăi 
în afara sau cu ignorarea lui cel puţin până acum 
a fost sortită eșecului. Așadar, în scrutarea perenității 
românismului, undeva se află originile. 

Ideea de românism în această formulare este 
modernă și aparține veacului al XVIII-lea, cu 
rădăcini mai vechi. Este vorba de conștiință, 
conștiința locuitorilor acestui spaţiu. Ea a fost, 
aproape paradoxal, unitară într-un anume sens. 
Chiar dacă erau împărțiți în teritorii diferite, locuitorii 
acestora aveau convingerea — adevăr demonstrat 
prin izvoarele care ni s-au păstrat, puține, din 
nefericire — că sunt unitari, moldoveanul, ardeleanul, 
munteanul, că sunt români. Reperele acestui 
fenomen încep la cronicari, care au afirmat-o 
direct, pentru că, în fond, temeiul acestei conștiințe 
se afla în însăși problema originii. Noi suntem un 
popor-insulă aruncat între alte popoare. Tocmai 
faptul că suntem particulari și izolați geografic de 
celelalte popoare latine a determinat, pe de o parte, 
unitatea spirituală, iar pe de altă parte, această 
conștiință de sine care nu se întâlnește la alţii. Acest 
adevăr se reflectă în limbă, care, cel puţin în spațiul 
dacic, este lipsită de dialecte. Oamenii se înțeleg 
din Maramureș până jos la Dunăre fără niciun fel 
de probleme. Domeniul limbii este unitar, ceea 
ce, pe de o parte, dovedește conștiința pe care 
se sprijină această caracteristică a unităţii, iar, pe 
de altă parte, a fost și un instrument de menţinere 
și de dezvoltare a acestui simțământ al fiecăruia. 


Ceea ce a însemnat de-a lungul vremii un proces 
sinuos, chinuit de conjuncturi și presiuni externe și 
interne, a devenit însăși constructia națională care 
a făcut din provinciile istorice un stat unitar, suveran 
și independent. In tradiţiile sale fundamentale se 
regăsesc limba, cultura și credința creștin-ortodoxă. 
Apogeul acestor valori a fost atins în primele decenii 
ai secolului trecut, odată cu reîntregirea teritorială. 
Perioada comunistă a inaugurat un proces devastator 
de deconstrucţie prin dominația stalinistă și post- 
stalinistă. Primele semnale ale comunismului 
națiunilor au fost date de declarația de independență 
față de Moscova, din 1964. Reconstrucţia propusă de 
un document considerat promițător pentru distantarea 
de umbrela rusească nu avea decât scopul creării 
unei noi oligarhii locale, ceea ce a generat, ulterior, 
spatiul apariţiei și a manifestărilor aberante ale unui 
nou tip de dictatură. Noua construcţie continua 
deconstrucția fundamentelor care aduseseră 
România antebelică între țările europene moderne. 
Schimbarea de regim de la sfârșitul lui 1989 crea 
terenul și mentalitatea unei reconstrucții sociale, 
politice și identitare reale, dar, așa cum a observat 
academicianul Dan Berindei, momentul euforic al 
„tranziţiei” a fost succedat rapid de o adevărată 
campanie de „desțărare”, mai ales a tinerilor 
îndrumați insidios și subliminal să plece în afara 
țării și să privească locul de origine doar ca 
pe un spațiu de trecere către o stare materială 
mai bună și o sărăcire sufletească asumată. 

Astăzi ne confruntăm cu un fenomen deosebit de 
grav, pentru că nu este vorba numai de o conștiință 
și de niște sentimente, este vorba despre faptul 
că această conștiință și aceste sentimente stau la 
temeiul unităţii și acţiunii, dacă pot să spun așa, 
unitare a unui popor. In momentul în care nu mai 
există această conștiință, poporul respectiv, după 
cum spunea Octavian Paler, ajunge o populatie, 
nu mai este parte a unei naţiuni. In interiorul acestei 
populaţii halta unei persoane se află la București, 
sau la Focșani, sau la Alba lulia. 

Revin la cronicari pentru că ei au avut 
un rol extraordinar. Funcţionând ca o oglindă, 

ei au consemnat modul în care gândeau oamenii 
de un anumit nivel. Nu știu dacă simplul ţăran în 
vremea aceea avea cam aceeași viziune cu cea a 
cronicarului de curte domnească, dar Ureche, ca să 
nu mai vorbesc de Miron Costin sau de Constantin 
Cantacuzino, are o viziune foarte clară și foarte 
realistă despre originea noastră, Roma. Trebuie 

să spun că această viziune a fost atât de puternică, 
tocmai din pricina izolării și a distanţării geografice 
de matca latină, încât s-a acoperit pe nedrept cealaltă 
origine, cea dacică. Dacii nu meritau uitarea, dar 
realitatea este că poporul vorbește de Troian, de 
Traian, dar nu și de Decebal, probabil și pentru că 

a persistat această măreție a Romei, centrul unui 
imperiu extraordinar. Noi avem de la latini civilizaţia, 
nivelul nostru pe care l-am putut păstra conservând 
și numele 
semnificativ. 
Suntem singurul 
dintre popoarele 
romanice care 
avem un nume 
amintitor al 
Romei din 

care izvorăște 
necontenit 
această 
conștiință 

într-un mod 
aproape uimitor, 
paradoxal, pentru 
că, totuși, în 
această izolare 
timp de aproape 
două mii de ani, 
acest sentiment 
al apartenenței 
comune este semnificativ. Cu atât mai tragic este 
fenomenul la care asistăm astăzi. 


Asistăm de multe ori neputincioși la o maltratare 
a istoriei, la o răscroire a evenimentelor din interese 
propagandistice. Paralel cu selectarea arbitrară a 
evenimentelor, cum observa academicianul Dan 
Berindei, și ignorarea întâmplătoare a caracterului 
istoriei de «magister vitae», se desfășoară acțiuni 
de aparentă consolidare a identității naționale prin 
asumarea fizică a unor personalităţi de evidentă și 
recunoscută valoare spirituală românească, rămase 
să-și doarmă somnul de veci pe alte meleaguri. 
Tulburaţi din odihna eternă, asemenea oameni 
trebuie să consolideze imaginea de patrioți a unor 
indivizi care recurg la inițiative spectaculoase nu de 
dragul celor pe care vor să-i deturneze de pe ultimul 
drum spre eternitate, ci pentru propriul palmares 
de salvatori ai reperelor istorice ale natiunii. 

Eu găsesc că este o mare greșeală. În 1977 
am fost la Palermo cu o delegaţie cu Nestorescu- 
Bălcești, pe atunci directorul Muzeului casei 
memoriale „Bălcescu”, cu un antropolog, și am stat 
o săptămână în căutarea lui Bălcescu. Am constatat 
cu tristeţe că versiunea gropii comune era reală, 
dar, în același timp, mi-am format o opinie. Bălcescu 
este și astăzi prezent în Palermo. Există acolo un 
parc foarte frumos cu vegetaţia asemănătoare celei 
de la jumătatea secolului al XIX-lea, care evocă 
Risorgimento. Acolo se află și bustul lui Bălcescu 
alături de italienii de seamă și de fruntași europeni 
ai epocii respective. Există și o stradă Bălcescu 
și două morminte dedicate revoluționarului român; 
unul la Rotoli, unde s-a pus și un bust, construit pe 
vremea când circula ipoteza, infirmată de realitate, 
că acolo s-ar fi aflat rămășițele sale pământești, 
și altul la Mănăstirea Capucinilor. Dacă opream 
pe stradă un palmeritan și-l întrebam de Bălcescu, 
îmi dădea o indicație, îmi spunea pe unde să merg 
și mă îndruma chiar spre Hotelul Trinachia unde 
a murit. Oamenii îl au pe Bălcescu în conștiință, 
ceea ce este foarte important. Enescu reprezintă 
o problemă similară. De ce să-l aduci aici? Aici ar 
fi dus la Bellu, unde este o bătaie de joc continuă, 
unde apar tot felul de schimbări absolut tragice, în 
timp ce la mormântul din Franţa este onorat de mii 
de vizitatori. Se întâmplă același lucru și cu Brâncuși. 
După mine, ei sunt niște ambasadori ai românismului, 






ai naţiunii noastre, care-și 
îndeplinesc menirea faţă 
de ţară și post-mortem, spre 
deosebire de alţii care nu 
și-o fac nici în timpul vieții. 


Urmărirea evoluției 
națiunii și a poporului român 
poate duce la înțelegerea lor E 
evolutivă, prin cunoașterea cauzelor și a condițiilor 
în care procesul dezvoltării a avut loc, pentru că, 
amintea academicianul Dan Berindei, „Important 
este ca în orice lucru pe care omul îl întreprinde 
să-l facă în deplină cunoștință de cauză, să înțeleagă 
ce s-a întâmplat și chiar, prin antecedente, să poată 
vedea ceea ce va urma”. Acest proces presupune 
un echilibru foarte fragil între faptele atestate și 
presupunerile logice deduse din izvoare. Dar și aici 
se înregistrează tentative antiromânești de rescriere 
a istoriei, fie de dragul unei glorii efemere oferite de 
servilism, fie din dorința evidentă de a ataca traditia 
noastră și evoluția românilor în timp. 

Această tendinţă de a căuta, mai ales, negativul 
pe motiv că s-a exagerat în anumite privinţe 
reprezintă un mare pericol. Exagerări au existat, 
dar argumentele sunt foarte facile și în multe situații 
nu este cazul unor reconsiderări departe de adevăr. 
In general, datoria noastră, a istoricilor, este să 
rezistăm presiunilor politice, de oriunde ar veni 
ele, din dreapta, din stânga, și să luptăm pentru 
permanenţa unui adevăr care e dincolo de noi, 
dar pe care noi trebuie să-l slujim chiar cu sacrificii. 
Uneori, nu este chiar atât de ușor. Oricum, adevărul 
istoric trebuie slujit. 

Evident că există un progres extraordinar al 
domeniului științelor exacte, generat și de necesitatea 
de a se adânci cunoașterea în această direcţie. 
Lucrurile trebuie, însă, să fie judecate foarte raţional 
și trebuie păstrată o rezervă umanistă nu numai 
pentru ideea de românism, ci pentru ideea de om, 
în sine. Oamenii nu vor mai fi entități valoroase 
dacă vor fi lipsiţi de limba lor, de istoria lor, 
de tot ce îi particularizează și îi identifică. 

Un mare defect al zilelor noastre rămâne 
faptul că nu se învaţă. Nu se mai învaţă! Ambiţia 
permanentei reforme a învățământului a dominat și 
perioada revolută, dar ea se manifestă și acum și 
este alimentată de tendința de a avea cât mai mulţi, 
să fii la nivel european prin număr. Dar dacă numărul 
este găunos, dacă un absolvent nu știe nimic 
temeinic, mai mult încurcă și apar alte considerente 
pentru care i se facilitează cariera. Din nefericire 
se manifestă și asemenea fenomene. E trist! 


Chiar dacă trecutul s-a plasat prin forța evidenţei 
și a mărturiilor în zona vastă a cunoașterii umane, 
știința studierii sale încă nu ființează ca o zeitate 
rece și intransigentă sub a cărei autoritate prezentul 
să învete necontenit, ca să poată evita capcane 
cu efecte devastatoare pentru comunități mai mici 
sau mai mari. Expediţiile în templul imens și uneori 
înșelător al istoriei au de urmat trasee marcate 
de obiectivitate, nepărtinire, pentru ca la capătul 
drumului jurnalul de bord să îmbogăţească cultura 
locală, comunitară și universală. Până la urmă, 
ansamblul concluziilor unor asemenea călătorii 
reprezintă adevărurile care consolidează cultura, 
în cazul nostru, cultura română aflată la baza 
românismului. Dar drumul este anevoios și el ar 
trebui să ducă spre studiul riguros, argumentat, 
documentat și credibil, care să stimuleze interesul 
elevilor pentru cunoașterea reperelor identitare 
naționale. 

Din păcate, nu mai există așa ceva. Practic, 
școala nu mai face așa ceva, dimpotrivă, cultivă, 
parcă, invers. Asta e o realitate. Suntem în faţa 
unei perioade extraordinare. Legăturile mondiale le 
avem acum, din punct de vedere tehnic, dar aceste 
schimbări nu trebuie să ducă la distrugerea naţiunilor, 
pentru că ele exprimă, fiecare în parte, o realitate. 
In momentul în care toţi oamenii vor fi amalgamati, 
indivizii nu vor mai avea niciun fel de repere 
identitare în viaţă, nu se vor putea lega de un 
teritoriu, de un spațiu și nu vor mai fi oameni. 
Riscăm să ne transformăm în roboți și nu cred 


că este necesar acest lucru. 
E ——————O£>— 

incertitudinea politicienilor care nu au 
stabilit încă ce vor să facă. De exemplu, 
Uniunea Europeană nu a hotărât prin documente 
fundamentale dacă este o federație sau rămâne 
o agenție interguvernamentală, asistată de un 
parlament mulținaţional. Marea înnoire, semnalată 
de prăbușirea comunismului european, s-a dovedit 
un proces îndelungat și deloc ireversibil. Conflictele 
din fostul spatiu iugoslav, ciocnirile sângeroase 
din fosta republică sovietică a Ucrainei, punerea 
în așteptare a Turciei la poarta Uniunii Europene, 
au adus în prim-plan mai curând 
cuvântul „supraviețuire” și au făcut 
să pălească planurile și proiectiile 
unei ordini noi la nivel continental 
și universal. 

Din păcate, nu s-a ajuns la o 
formulă general acceptată și, mai 
ales, nu s-a ajuns la alternative. In 
secolul al XVIII-lea au avut loc două 
fenomene deosebit de importante. 
Războiul de eliberare din coloniile 
americane și Revoluţia Franceză 
au lansat lozincile acelui moment în 
formula sintetică: libertate, egalitate, 
fraternitate! In măsura în care aceste trei cuvinte 
magice se aplică, lucrurile merg bine. Dar ele trebuie 
să acţioneze la scară planetară din moment ce ne 
mondializăm și fenomenele astea la care asistăm 
în ultima vreme se datorează tocmai inegalităţi 
frapante. Dar aici se găsește vina întregii omeniri, 
care nu a ajuns după câteva secole de la cele două 
evenimente enunțate anterior la un proces de cvasi- 
egalizare, pentru că o egalizare completă a nivelurilor 
de dezvoltare era și este imposibilă. Este necesară 
această conștiință a unui echilibru între gradele 
de civilizație din diferite zone ale lumii. 


D) epersonalizarea pornește de la 


Condiţiile ambigue de afirmare a identității 
naționale, modul discriminatoriu în care cei mici 
și slabi ar putea să-și prezinte personalitatea 
și interesul naţional prelungesc dezechilibrul și 
asimetria. Permanentizarea acestei stări de fapt 
a provocat apariția așa-numitelor state eșuate 
sau în curs de eșuare, a statelor alterate, toate 
dovezi ale inechității majore care însoțește mutatiile 
semnificative actuale. Intr-o secțiune a societății 
umane creația științifică, artistică și culturală nu pare 
să mai cunoască limite, în timp ce în alta comunități 
limitate abia descoperă roata și focul. Asemenea 
disparități influențează identitatea națională de 
care depinde legitimarea unor comunități prin 
recunoașterea lor de către altele, exterioare lor. 

Fiecare entitate care formează umanitatea luptă 
ca să aibă o situaţie egală, dacă se poate chiar mai 
bună, ceea ce este exagerat, cu cei mai privilegiați, 
care și-au împlinit interesele. Evident, ca să ajungi 
acolo, trebuie să ai o unitate de acţiune, trebuie 
să ai o solidaritate foarte accentuată și asta ţi-o dă, 
înainte de toate, conștiința naţională, faptul că știi 
că nu ești singur ca individ și faptul că acţionezi 
alături de mii, de zeci de mii sau milioane de oameni. 
Asta contează. Dacă fiecare se comportă în legea 
lui, atunci lucrurile se schimbă. In general, viaţa 








se duce foarte individual, maximum în mediul familial, 
iar lumea din jur nu prea mai contează. Nu numai 

că e păcat, dar pierdem foarte multe dintre mijloacele 
de a realiza ceea ce ne propunem în comun. De unul 
singur, nu sunt șanse. Unirea face puterea. 


În acest context, în asocierea sau confruntarea 
dintre obiectivele individuale și cele colective, 
apare ca fundamentală cunoașterea, definirea 
și promovarea interesului național al României 

Interesul naţional înseamnă identificarea propriilor 
tendinte și valori, nu acceptarea intereselor celorlalți. 
În veacul al XIX-lea noi 
ne-am modernizat, am 
împrumutat, așa cum 
| făcusem și mai demult 
| într-un ritm mai lent. 
.] Constituţia de la 
| belgieni este unul dintre 
| exemple. Era un proces 
de împrumut foarte 
| alambicat. În primul 
rând, cei care îl efectuau 
erau niște intelectuali 
care aveau o viziune 
cuprinzătoare asupra 
lucrurilor. Pe de altă parte, aveau cu toţii conștiința 
naţională. Pe baza acesteia și a nivelului lor 
intelectual, care astăzi, din păcate, îi lipsește mult 
clasei noastre politice, ei au făcut cea mai fericită 
selecție și adaptare a acestor idei noi. De pildă, 
Legea instrucţiunii publice dată de Cuza în 1864 
a avut nevoie de treizeci de ani, până la Spiru Haret, 
ca să treacă printr-o nouă reformă, urmată de 
doctorul Angelescu după Primul Război Mondial. 
S-a mers dintr-o etapă în alta, dar nu era 
brambureala care se manifestă azi în învățământ. 


Cu o viziune și percepere riguroasă și exactă 
a fenomenelor sociale actuale, academicianul Dan 
Berindei a sesizat că dragostea de țară a devenit 
un delict nesancționat, încă, decât în tabloidele de 
tarabă. Fenomenul este din ce în ce mai periculos 
în condiţiile în care alte națiuni nu se sfiesc, nu 
numai să o cultive, ci și să se mândrească cu ea. 
Ceea ce pentru unii a devenit aproape o obligație 
cetățenească — dragostea de țară, respectul față 
de însemnele de stat — pentru noi decade tot 
mai mult din atenţia publică și se îndepărtează, 
sau este îndepărtat de esenţa ființei naționale. 

Dragostea de ţară poate fi cultivată prin includerea 
ei în procesul de învățământ. Astăzi am impresia că 
profesorii sunt ameninţaţi când cultivă dragostea de 
țară, nu când o resping. Când o resping sunt lăudaţi, 
iar când o cultivă sunt sanctționaţi. Așa ceva nu este 
permis. Dar rezolvarea trebuie să vină de sus în 
jos și dragostea de ţară să fie integrată în procesul 
de educaţie pe un plan prioritar. Inainte de toate, 
vreau ca orice copil să fie om și, în al doilea rând, 
locuitorii acestui teritoriu să fie și să se simtă români. 
Patriotismul constituie, sau ar trebui să fie, însuși 
motorul existenţei noastre. Din păcate, nu prea mai 
funcționează, ba chiar este supus ironiilor, e ocolit, 
nu se mai vorbește despre așa ceva. Ori patriotismul 


este tocmai expresia acestei conștiințe naţionale, 
atât de necesară nu numai pentru individ, ci și 
pentru ansamblul societăţii. E foarte primejdioasă 
abandonarea patriotismului. Sigur că trebuie evitate 
excesele, trebuie cultivată, în același timp, buna 
conviețuire cu toţi oamenii Pământului, dar, pe 
de altă parte, în mod firesc, așa cum îţi iubești cu 
prioritate părinţii, soţia sau copiii, trebuie să iubești 
patria, spaţiul în care te-ai născut, în care trăiești, 
care te susţine, într-un fel. 

Românismul se mai poate sprijini numai pe 
speranță, din păcate. In mod obiectiv, ar trebui 
să se sprijine pe tot, pe trecutul pe care l-am avut, 
în primul rând. Dar mai este el cunoscut de oameni? 
Nu mai e! Învățământul s-a slăbit de tot, așa că 
suntem într-o situație foarte îngrijorătoare, din acest 
punct de vedere. Eu am optimismul meu. Am întâlnit 
mulţi tineri care își pun această întrebare și care 
mi-au creat sentimentul că au dorința să aibă 
Și ei o identitate. 


Comunicarea a debutat în perioada modernă cu 
dezvoltarea presei și, inițial, prin răspândirea noutătții 
tipărite pe hârtia de ziar sau de revistă. Acest rol 
de comunicatori printr-unul dintre primele media 
ale perioadei de dinaintea revoluției industriale 
și, în continuare după aceea, le-a revenit inițial 
oamenilor de cultură, într-o perioadă de pionierat 
în care jurnalismul era de opinie și prea puțin de 
informatie și în care publicau oamenii de cultură, 
jurnaliști consacrați apărând ceva mai târziu în 
peisajul profesional și social. Un drum interesant 
a parcurs presa românească la începuturile sale, 
circulația publicațiilor dintr-o provincie istorică 
în alta fiind o componentă importantă a întregirii 
geopolitice a Românei. 

In secolul al XIX-lea presa a ajutat imens, 
dar, în același timp, acţiona într-un mediu prielnic. 
Exista o conștiință comună și școala modernă, care 
se afla la începuturi, transmitea și plasa istoria la loc 
de cinste. Marea majoritate a celor care publicau era 
reprezentată de intelectuali adevăraţi. Ei au contribuit 
la dezvoltarea românismului. Eu cred în românism 
și cred în puterea acestui popor al nostru care are, 
sigur, și defecte, dar are și calităţi foarte mari. Are, 
în primul rând, o inteligenţă nativă. Eu susţin că 
naţiunile se deosebesc în această privinţă. De pildă, 
francezii se remarcă prin spontaneitate, germanii, 
prin seriozitate, prin muncă asiduă și metodică. Noi 
avem de învăţat și de la unii și de la alţii. Eu îmi pun 
speranța tot în tineri, care vor cunoaște un proces 
de trezire, de renaștere a conștiinței naţionale într-un 
alt climat. Facem parte din Europa, în curând ne vom 
da seama că facem parte din umanitate. Omenirea 
s-a schimbat fundamental și uneori nici nu realizăm 
și uităm de emergenţi ca Brazilia, India, Indonezia, 
care aduc atâtea necunoscute de pe teritorii care 
se dezvoltă în prezent și care ne vor pune la un 
moment dat în faţa unor alte realităţi. La momentul 
acela trebuie și noi să fim o realitate, să nu ne 
lăsăm înăbusșiţi de imitații și de o îndepărtare de 
ceea ce suntem, pentru că noi avem calităţile de 
a fi cineva, ca să mă exprim astfel. Avem nevoie de 
muncă, de seriozitate și cultură umanistă la locul ei. 


Lacrima Anei 



















Inziditele izvoare 


Mai săpăm izvoare-n margini de pământ 
ochiul verde mult răsfrânt 

Ane botezate-n temelii 

și de-i foc în crengi 


lon luga (6 ianuarie 1940, Săliștea de Sus, judeţul Maramureș — 19 noiembrie 1993, București), poet. Liceul la Cluj 
și Năsăud, Facultatea de Filologie la Cluj (absolvită în 1964). Profesor la Sighetu Marmaţiei, apoi, după 1973, director 
al unor cinematografe din București. Debutează cu reportaje în 1959, cu poezie în 1963 și în volum în 1968. 

Dintre volumele publicate: Tăceri neprimite (1968), Almar (1970), Țara fântânilor (1971), Irosirea zăpezilor (1974), Cămașa 
Patriei (1975), Din Marmaţia (1977), Binecuvântata civilizaţie (1980), leșire din vis (1982), Fântâni pentru bronzul eroilor (1983), 
Casa poemelor (1984), Povara umbrei (1987), Bărbatul din nord (2010). 

Poemul alăturat este reluat din volumul Fântâni pentru bronzul eroilor, Ed. Militară, București, 1983, în care apare și poemul 
Fântâna lui Manole. 








din IONI și ANE 


peste drumuri nesfârșirii 


ziuă peste zi renaștem 


smulgem mănăstiri de-adâncuri 


le zidim 





trupuri blânde și coloane 

drumuri prigonite în provincii 
unde mai găsim izvorul 

pe sub sapele crestate 

sub piciorul Anei măritate 


noapte de lumini îmi pare 


drumul care 

îmi dă luminișuri rare 








Intre naraţiunea dramatică 
și teatrul cu desfășurări epice 


format din 10 vagoane exclusiv din scriitori, 
ar arăta așa: 5 vagoane de poeţi, 4 vagoane 
de prozatori, două compartimente de critici, eseiști 
și istorici literari și un compartiment de dramaturgi. 

Doamna Dorina Bădescu reușește, într-o singură 
frază, să condenseze complexitatea teatrului modern: 
„Textul modern sondează sufletul omului, meandrele 
lui, luminează zonele umbrite, întreabă, uneori 
răspunde.” 

Din punct de vedere istoric însă, dramaturgia 
rămâne veriga aparent slabă, în toate epocile, a 
literaturii române. Primele piese ale lui Alecsandri 
vin la aproape 200 de ani de la Psaltirea lui Dosoftei. 
Unii zic că nici nu am avea dramaturgie, ci numai 
câțiva dramaturgi importanţi, asistați de un număr 
impresionant de actori foarte dotați. 

Lucrul acesta vine oarecum în contradicţie 
cu spiritualitatea românească și chiar cu structura 
sufletească, cu „forma mentis” a românului, caracteri- 
zat de o psihologie deschisă, favorizantă, a dialogu- 
lui, de o mentalitate colocvială. Și dacă ne gândim 
că genul principal practicat de domnii scriitori este 
proza, deţinem, deci, construcţia epică din care derivă 
dramaturgia în formula obiectivă a vechiului realism. 

Singurul care nu se supune unei asemenea 
formule este Caragiale. Și Alecsandri, care este 
dramaturg 100 la sută, restul fiind poeți. Dar ceilalţi 
sunt supuși canonului epic, de la Rebreanu, Victor 
lon Popa, lon Băieșu până la genialul Teodor Mazilu. 

Și mai există și un teatru pentru lectură, greu de 
reprezantat scenic, dar nu e cazul aici. Victor Eftimiu 
e desigur dramaturg, dar, deși talent debil, scrie 
de toate. Alexandru Kirițescu e dramaturg veritabil, 
deși scrie puţin. 


S: spune că, dacă s-ar constitui un tren 





drept ca un drapel, este primul dintre egali 

la unica firmă, ca profil, Rotarexim SA, din 
Rm. Vâlcea, care ne-a desfătat spiritul cu cartea 
Insemnele României și ale națiunilor Europei, 
o incursiune în vexilologia și heraldica drapelelor 
și stemelor statelor europene, tipărită la Ed. Bibliostar. 
E singura carte de acest fel pe care am întâlnit-o. 
Deși a apărut în anul 2011, abia acum am dat de 
ea și mă bucur că am studiat o astfel de carte unică. 

Doresc, mai întâi, să lămurim cuvântul 

„vexilologie”. In dicționarele mai vechi nu apare. 
L-am găsit la www.dexonline.ro și am aflat că este 
un cuvânt compus, născut din latinescul vexi//um și 
completat cu sufixul „ologie”, care înseamnă studiu. 
Vexillum a fost un gen de steag utilizat de legiunile 
romane în timpul Republicii și al Imperiului Roman. 
Spre deosebire de steagurile moderne, care sunt 
suspendate de un catarg vertical, vexi/la (pluralul 
în latină), steaguri de formă pătrată, erau atașate 
de bare orizontale, care la rândul lor erau atașate 
de lănci. In concluzie, vexilologia este o disciplină 
a istoriei care studiază steagurile din diferite epoci 
și țări (fr. vexilologie, engl. vexillology). 

George Rotaru s-a documentat, pentru scrierea 
acestei cărţi, până în străfundurile vechimii celor 44 
de țări europene, redându-ne didactic istoria steagului 
și stemei la fiecare ţară în parte. O muncă sisifică, 
mai ales că a trebuit să comprime datele istorice 
și geografice ale fiecărei ţări pe o singură pagină, 
care cuprinde, pe lângă text, forma și culorile 
steagului, precum și stema, toate fiind tipărite color. 
Singura ţară care a beneficiat de 36 de pagini, 
așa cum era și normal, este România. 

Nu poţi să rămâi indiferent când citești: „Tricolorul 
este roua timpului cristalizată în culorile curcubeului 
zamolxian pogorâte pe stindardul dacic, purtat ca 
simbol de înălțare, credință și devotament, care ne 
vorbește tăcut și înțelept de peste 2 milenii. Tricolorul 
este pământul acestei mirifice ţări carpato-danubiano- 
pontice, udat cu sângele bravilor înaintași și sudoarea 
contemporanilor noștri. Tricolorul este neamul vitejilor 


LL: 


| storicul George Rotaru, un bărbat frumos și 


Nici Dorina Bădescu nu face excepţie de la 
seria tipologică: teatrul său vine din proza sa, dar 
și înaintea prozei stă întinsa activitate publicistică. 
Cu toate acestea, teatrul său nu este destinat lecturii. 


de maturitate și experienţă socială câștigată 

prin pasiunea jurnalistică, dar, de la Șansa, 
roman din 1971, până la Intoarcerea la Babel, roman, 
2008, sunt aproape 4 decenii în care a mai tipărit 
povești pentru copii — Stânicioară cât o bănicioară 
(1985), Soarele în prag, proză scurtă, și Luna peste 
salcâmi, Aproape Jurnal (1995). In ceea ce privește 
concepția despre dramaturgia scenică, autoarea 
se consideră continuatoarea formelor folclorice de 
ritualuri dramatizate, a iniţierilor magice ale călușarilor 
din Câmpia Dunării. De la aceștia a învăţat să vadă 
orice spectacol teatral prin prisma stărilor transmise 
și prin întrebările pe care le declanșează. 

Se poate descoperi o diversitate de modalităţi 
expresive — de la teatrul de păpuși, până la pseudo- 
monologul dramatic, dar și un real talent pentru 
titlurile textelor: Rămași la mărfar, Inscripţie pe 


A debutat la 33 de ani cu un roman, semn 
















O carte ca un steag universal 


Ștefan |. STĂICULESCU | 


noștri străbuni traco-daci, este casa părinţilor 

și copiilor noștri, este trecutul, prezentul și viitorul 
acestei țări... este România celor 5 provincii reunite 
pe același scut al stemei istorice, care-și are locul 
indispensabil și inseparabil pe drapel.” 


altfel și a mea și a altor milioane de români, 
este că de pe drapelul României lipsește 

stema, stemă care a fost și trebuie să fie înserată 
pe drapel. In timpul Revoluţiei din decembrie 1989, 
niște revoluționari neinspiraţi au decupat stema, 
făcând o gaură oribilă în tricolor. Ulterior, Comisia 
de heraldică a ţării a confecţionat o nouă stemă, 
care a fost aprobată de Parlament și consfințită de 
Constituţie. Deși odată cu modificarea Constituţiei nu 
s-a hotărât — oare de ce și cine a avut acest interes? 
— dispunerea stemei pe drapel, George Rotaru cere, 
printr-o scrisoare adresată Președinției, Parlamentului 
și Guvernului României, în numele istoriei, să se 
realizeze acest deziderat prin lege organică, adică 
așezarea stemei pe drapel, așa cum au majoritatea 
statelor și așa cum a fost tricolorul cu stemă până 
în 1989. Nu de alta, dar drapelul nostru se confundă 
cu cel al Ciadului, ca formă și culori, roșu, galben 
și albastru, precum și ca așezare față de lance. 
La cererea istoricului George Rotaru, opt specialiști 
de talie mondială în vexilologie, precum Michael 
Faul, președintele Institutului Steagului, Sir 
Christopher Southworth, vicepreședinte al Federaţiei 
Internaţionale a Asociaţiilor Vexilologice, și încă alți 
șase vexilologi de renume i-au răspuns în scris 
(pag. 21-24), solicitând și ei statului român 
remedierea acestei situaţii care duce la confundarea 
celor două drapele, al României și cel al Ciadului. 

Autorul cărţii face o descriere documentată și 
amănunțită (pag. 25—32) a stemei României, în 
decursul istoriei, începând cu stema Ţării Românești, 
a Moldovei și a Transilvaniei, ca apoi să ne prezinte 
stemele unite, într-una singură, așa cum a fost 
în anul 1600, pe sigiliul lui Mihai Viteazul. 

La paginile 33-47 ne prezină, deosebit 

SŞ uferinţa istoricului George Rotaru, ca de 


Aureliu GOCI 


chitară, Freziile nu înfloresc în 
iulie, Superbul zmeu albastru, 
Un tablou și locul lui în casă. 
Ca în teatrul lui Camil 
Petrescu, indicaţiile de regie 
sunt numeroase și semnifi- 
cante, uneori depășesc ca 
dimensiuni textul propriu-zis dramatic, dialogul. 
Această formulă ţine de teatrul de idei și cu relevanţă 
conceptuală. Scrie nu un teatru pentru lectură, ci 
partituri pentru o reprezentare scenică în medii 
anticonvenţionale și o propunere pentru cei atrași 
de mirajul scenei. Un lucru important pentru literatura 
dnei Dorina Bădescu rămâne exegeza. Cei mai 
importanți critici literari și oameni de cultură au scris 
despre autoare: Nicolae Balotă, Dinu Flămând, Alex. 
Ștefănescu, Ecaterina Oproiu, lulian Neacșu, loan 
Lazăr, lonuţ Niculescu, Adrian Costache, Mihai Elin ș.a. 


N . . w A AY .. 
| n epoca noastră postmilenaristă, când ţăranii 





au fost uitaţi de literatură, Dorina Bădescu 

este aproape singurul care mai întârzie asupra 
acestui protagonist emblematic și tragic al societăţii 
românești. Textul Un anume loc pe pământ — dramă 
în trei acte — îmi pare cel mai reușit și reprezentativ, 
cu valoare de exponenţialitate, pentru viața 
țărănească de astăzi, atât de activă și prezentă 
la noi, cu totul dispărută din societatea europeană. 
E bine, e rău? Cred că e bine, câtă vreme în Apus, 
curentul social dominant este retragerea la sat. La 
un fel de sat, cu toate dotările. Nu în spaţiul originar. 

Aș asocia această asumare filosofică a unui 

spatiu exponențial pentru fiecare om — Un anume 
loc de pe pământ — cu legenda personală, 
sintagmă-cheie a lui Coelho. 





de documentat, istoria 
„Tricolorului (vechi) de 2000 
de ani”, apreciind că cele trei 
culori, îngemănate mai târziu 
în tricolor, au origine populară 
românească. Deși știam 

încă din școală simbolistica 
culorilor din tricolorul nostru, 
doresc să remarc frumusețea 
și poezia pe care o dă acestor 
trei culori George Rotaru: „Pentru un stat unitar, 

în numeroase cazuri, originea drapelului naţional 

se află în istoria și tradiția poporului respectiv, 
parcurgând o serie de etape, până a devenit 

însemn naţional. La fel s-a întâmplat și cu tricolorul 
românesc. Conform științelor vexilologice și heraldice, 
semnificaţia celor trei culori este următoarea: 

Roșu (sau glorie) reprezintă focul, simbolizează 
mărirea, bravura și generozitatea, dar și sângele 
vărsat în lupte, puterea de viaţă și energia strămo- 
șească. Este o dovadă de mare distincţie și de 
aceea făcea parte din componenta stemelor princiare. 

Galben (sau aur) reprezintă pământul, este 
simbolul forței și bogăției. Reprezintă și bogăţia 
și holdele aurii de grâu din timpul verii. 

Albastru (sau azur) reprezintă apa, dar și aerul, 
cele mai nobile elemente după foc, și simbolizează 
blândetea, frumusetea, noblețea și buna-credintţă. 
Amintește și de legea noastră strămosșească.” 

Este așa de bine scrisă cartea și așa de 
documentată, încât afli, la fiecare țară, multe date 
interesante, chiar curiozităţi. De exemplu, la statul 
Elveţia afli că această țară este compusă din 26 de 
cantoane și semicantoane. In afară de Constituţie, 
organele legislative executive și judecătorești, fiecare 
canton are steagul și stema lui proprie, dar steagul 
cunoscut, cu o cruce albă pe fundal roșu, este 
cel național. 

Bine ar fi ca această carte să fie studiată 
la orele de istorie din învățământul preuniversitar, 
iar la facultăţile de istorie să fie predată ca materie 
distinctă, pentru că merită. 

Muzeograme vechi și noi 


Filofteia PALLY 





itlul anterior numește 
Ţe lucrare a profesorului 
loan Opriș, apărută 
la Editura Oscar Print în 2014. 
Cartea cuprinde idei, impresii, 
adnotări muzeografice emise 
pe parcursul mai multor decenii 
și aparținând unor lideri cu operă 
3 în domeniul muzee și colectii, 
în cercetarea muzeală, conservarea-—restaurarea 
bunurilor culturale, precum și în valorizarea acestora. 
Autorul le-a numit muzeograme, sperând ca prin 
ele să poată fi evaluată mai corect muzeografia. 
Ele au fost decantate de autor, de-a lungul timpului, 
și le aduce acum la lumină, după ce le-a înțeles mai 
bine tâlcurile adânci și de permanentă actualitate, 
atât prin personalitatea de excepție a celor care 
le-au rostit, cât și prin calitatea vizionară pe care 
o dovedesc și astăzi, după multe decenii. 

Primele pagini, Realităţi și orizonturi muzeogratice, 
cu rol de introducere tematică, și ultima parte, 
Cerințele unei noi configurații muzeale, sunt capitole 
care se remarcă prin afinități vizibile cu stilul literar 
al lui Dinicu Golescu din /nsemnarea călătoriei mele 
(1826), în care discursul este marcat de Cuvântări 
deosebite, prin care cărturarul își definea concepțiile 
referitoare la realitatea ţării sale. 

Profesorul loan Opriș inserează Cuwvântări 
deosebite cu valoare axiomatică, de genul: 
Schimbările politice și sociale presează asupra 
muzeului; Un nou stil de viaţă rupe generațiile și 
schimbă idealurile; Călătoria muzeală — o aventură 
care începe acasă și se desăvârșește afară; In 
muzeu călătorim, suntem călători prin alte timpuri; 
Muzeul respinge calapodul; Fiecare generație 
matură răspunde de educația celei tinere; Nevoia 
permanentă de modernizare și reformare muzeală. 

Nu lipsesc opiniile autorizate ale lui Andre Malraux 
(muzeul te învață, te incită să compari, domină 
sensibilitatea), Pierre Chaunu (muzeul alfabetizează), 
Alvin Toffler, Fernand Braudel, Nicolae Iorga, 
Gheorghe Brătianu, Mircea Malița, Arnold Toynbee, 
Tudor Vianu, Alexandru Tzigara-Samurcaș, 
Alexandru Zub. 

Dar lumea contemporană nu mai trăiește 
în ritmuri normale, muzeele fiind direct afectate 
de crizele periodice, radicalitatea modei, schimbarea 
stilului de viaţă. 






lon C. ŞTEFAN 


cademicianul Vasile 
Arena se dovedește 
o fire mereu iscoditoare 
și cu un spirit creator activ. 
Cele câteva volume de versuri, 
tipărite în ultima perioadă, mă 
îndreptățeau să cred că, aflat 
deja la vârsta pensionării, filosoful își permite o scurtă 
vacanță lirică, printr-o călătorie imaginară în lumea 
poeziei. 

Ceea ce mă uimea însă era marea lui abilitate 
prozodică, fără să fi avut anterior o îndelungată 
practică în acest domeniu. 

Dar iată că, de curând, el mi-a oferit prilejul să 
dezleg și această provocare. La Editura Academiei 
(2015) a tipărit volumul Trei eseuri asupra 
imaginarului, realizând o vastă călătorie între lirică 
și filosofie, cu studii temeinice asupra creaţiei lui 
Rainer Maria Rilke, Fernando Pessoa și Marina 
Tvetaeva, în viziunea unor teoreticieni diferiţi, 
cu referiri paralele la câţiva poeţi români, cum 
ar fi Nichita Stănescu și Marin Sorescu, pe 
care-i include tematic în lirica universală. 

Conform obiceiului său de a aborda dezbaterea 
teoretică din unghiuri de vedere mereu diferite, în 
primul studiu, Trăiri ale netrăitului, autorul pornește 
de la poeziile lui Rilke, în interpretarea estetică a 
lui J.H. van den Berg, care susţine ideea: „cel ce 
se dedică studierii problemelor puse de imaginaţia 
poetică să fie prezent în clipa excepţională a imaginii, 


Anul VI m 


Cum vor fi muzeele viitorului? Autorul crede 
că vor fi mai multe, mai mobile, cu mai puţini și mai 
eficienți specialiști. Situaţia lor va depinde de elitele 
locale, de numărul colecționarilor și de nivelul de 
cercetare al locului. Asocierea intereselor private 
cu comunitatea religioasă și cu specialiștii muzeografi 
va garanta apariţia acestor noi muzee, caracterizate 
prin localism și regionalism. 


moderne, care să corespundă exigenţelor 

de protejare patrimonială. Resursele noilor 
muzee vor depinde mai puţin de autoritatea politică 
și administrativă și mai mult de calitatea managerului, 
de marketingul ofensiv. 

Marile muzee vor fi mai implicate în proiecte 
ample de muzeologizare a siturilor arheologice, 

a parcurilor muzeificate. Serviciile muzeale se vor 
flexibiliza. Vor susţine centre de marketing muzeal, 
își vor modifica (adapta) organigramele noilor cerinte, 
rolul lor în prezentarea identităţii și cetățenismului 
european crescând considerabil. Unele muzee 

se vor comasa, vor apărea laboratoarele regionale 
de conservare-restaurare. 

Dacă Dimitrie Gusti considera publicul un veritabil 
tribunal, și lucrurile se dovedesc reale, atunci publicul 
va impune evoluția muzeului viitorului. 

Subcapitolul 4 din primul capitol, intitulat Vorbirea 
de muzeu, este unul dintre cele mai remarcabile 
subiecte, autorul asociind discursul muzeal cu 
calităţile personale ale celor puţini (prea puţini!) 
care pot transmite informaţia științifică într-o vorbire 
convingătoare, adaptată specificului de viață 
și de instruire al publicului. 

Vorbirea de muzeu presupune o artă a comunicării 
și a dialogului, în directă legătură cu expoziţia. Cei 
care au cunoștințe complexe asupra patrimoniului 
expus, cei foarte bine documentaţi, cu darul vorbirii, 
al comunicării directe, al dialogului, reușesc să 
„magnetizeze” publicul, făcând cu ușurință 
conexiunea între subiect, obiect, context și autor. 

Muzeograful cu har trebuie să dea viaţă condiţiilor 
de expunere bazate pe simetrie—proporție—ordine, 
arătând cum muzeele trebuie să cultive frumosul 
nu doar prin calităţile estetice ale obiectelor, ci 
și prin experienţele muzeale, altele decât vizionarea 
și contemplarea expoziţiei. 

Expunerea muzeală trebuie să fie un itinerar 


N oile muzee vor avea construcții speciale, 


O călătorie fascinantă 
intre liric și filosofie 


să adere fără rezervă la o imagine poetică izolată 
și să se lase locuit de extazul noutăţii ei” (p. 7). 
Apoi, autorul se îndreaptă spre studiul Poetica 
spatiului, a lui Gaston Bachelard, care examinează 
„spatiul fericirii”, „valoarea umană a spațiului de 
posesiune, a spaţiilor apărute împotriva diverselor 
adversităţi, a spaţiilor iubite, proslăvite” (p. 7). 


abordează astfel tema imaginarului, 
vizualizată printr-o analiză interdisciplinară, 

raportul dintre realităţile vieţii și naturii, referindu-se 
paralel la lirica lui Rilke și a poetului român Nichita 
Stănescu, pentru primul liric universal analizat 
exemplificările fiind luate din poeziile traduse în 
românește de Mihail Nemeș — care servește drept 
cealaltă față a oglinzii, între cele două euri lirice și 
viziunile personale ale unor teoreticieni esteticieni. 

Cel de al doilea eseu se intitulează Un imaginar 
rănit — agresat și agresiv, fiind vorba de poetul 
portughez Fernando Pessoa. 

Observăm că fiecare titlu ales de Vasile Tonoiu 
numește ideea de bază din conținutul studiului 
său, ceea ce ne sugerează o abordare rotundă 
a tematicii, cu grade diferite de interpretare 
și din zone geografice îndepărtate (Centrul Europei, 
Portugalia, Rusia). 

De aici deducem că gânditorul român a avut o 
programată documentare pe teme poetice, cu mult 
înainte de a aborda el însuși cărțile de versuri — ceea 


FR aborda este surprinzător: Vasile Tonoiu 


științific argumentat de explicaţii cât mai 
convingătoare. Ea poate înlesni tranziția gândirii 
de la abstract la concret, prin prezenţa mărturiilor 
originare. ltinerarul științific face convingătoare 
demonstraţia muzeală, impresionând prin forme, 
soluţii, materiale, tehnici, semnificaţii mai puţin 
sau deloc înțelese în afara muzeului. 

In vorbirea din muzeu contează felul în care sunt 
prezentate istoriile, cât de convingător și argumentat 
surprind ele adevărul și angajează dialogul. Gesturile 
și mimica, vorbirea în sine sunt de natură să 
orienteze vizitatorul spre asocierea celor văzute cu 
înțelegerea mesajelor, să-i stimuleze gândirea proprie 
și imaginaţia. Muzeograful-—orator îmbină prezentarea 
cu sugerarea, arată ceea ce, de regulă, este ascuns 
privirii, angajează controverse și interogații. 

Ultimele pagini ale volumului, cu titlul Cerinţele 
unei noi configurații muzeale, ne conduc spre reflecții 
cu rol de concluzie, de genul: scenele muzeale au 
O succesiune temporală; discursul muzeal narativ 
trebuie să fie fascinant, convingător; muzeul cultivă 
obiectivitatea; pluralismul muzeal presupune o 
diversitate patrimonială care reconstituie o istorie 
cu experiențele și practicile predecesorilor; patri- 
moniul trebuie să fie original; muzeul nu cultivă 
separatisme și izolațiune, ci tolerantă, interferenţe, 
bună conviețuire. 


de muzeologie, ci doar o căutată diversitate 

de teme și idei, în care teoria asupra 
muzeului și lucrările specialiștilor sunt organic 
legate de cunoașterea lor. 

Autorul atrage atenţia că primejdiile contemporane 
la care sunt expuse muzeele pun în pericol și accesul 
publicului la cunoaștere, context în care nimeni nu 
trebuie să ignore rolul fundamental, de instituţie cu 
misiune de tezaurizare culturală și educativ-civică. 

De aceea, încă o pledoarie pentru muzeu devine 

o obligaţie. Experienţa de o viață dedicată muzeului 
scoate în evidentă, prin direcţiile principale, dar 

și prin detaliile semnificative prezentate, de ce 
muzeul ţine de timpul lumii, de marele timp istoric. 

Lectura acestei lucrări ne îndeamnă a-i 
recunoaște autorului rolul de cronicar autentic 
al celei mai importante „lumi culturale” — muzeul. 


| ucrarea nu se dorește un tratat 


ce reprezintă o formă sintetică de studiere a esteticii 
imaginarului, la care creatorul de mai târziu a apelat 
în deplină cunoștință de cauză. Poate vi se pare puţin 
aparte concluzia mea, însă comparaţia din acest 
volum de eseuri și cărţile sale anterioare de versuri 
demonstrează această concluzie — iar un studiu astfel 
construit ar fi necesar și altor creatori, uneori grăbiţi 
și superficiali. 

Forma sistemică de studiere a esteticului poate 
fi considerată și ca un curs teoretic de stilistică, în 
abordarea filosofică a lui Vasile Tonoiu, exemplificând 
din marii lirici ai lumii, captând în totalitate atenţia 
cititorului, care nu se mai poate abate de pe firul 
gândirii sale — ca un șuvoi sclipitor al abordării, 
antrenându-ne forța imaginativă într-o demonstraţie 
doveditoare. 


de versuri ale poeților amintiţi, neuitând 
_ nicio clipă succesele din lirica românească. 
In cazul lui Marin Sorescu nu sunt neglijate nici 
părerile traducătorilor din poetul de referinţă portu- 
ghez, Dinu Flămând și Mihaela Ghiţescu: „Cazul 
acestui scriitor portughez — scrie primul traducător, 
în prefața volumului de versuri — intrigă de mai bine 
de o jumătate de veac, pe măsură ce au devenit 
perceptibile dimensiunile halucinante din proiectul 
său de viaţă și de creaţie, ambiția lui de a se 
multiplica printr-un soi de familie infinită” (p. 71). 


E. se referă comparativ la cele trei volume 

Hai să-ți ghicesc, frumosule! mu 


zecelea, nici pomeneală de trecerea prin 
Roma a romilor de prin Ind, care, mișcători 

din fire sub un cer prea larg și totuși pus sub 
rotundele zăvoare ale orizontului, nu ajunseseră 
încă nici pe la gurile Dunării. 

Cine să fi fost dar în Roma barocă a unor 
Gian Lorenzo Bernini ori Michelangelo Merisi da 
Caravaggio acele ghicitoare în stele, în liniile din 
palmă, în... te miri ce, gata să-și ofere tainica știință 
unor doritori de a afla cu un ceas mai devreme 
meandrele destinului, sastisiți de apele stătute 
dintr-un dolce farniente și înviorându-se în treacăt 
cu vreun ciob de iubire cizelat uneori cu un tăiș 
de spadă sau pumnal abil plasat sub vălurile nopții 
în spatele unui presupus (sau dovedit) rival?... 

Mereu pus pe harță, dedulcit la vinul vechi, la nurii 
vreunei generoase vânzătoare de 
iubire, dar și iute la cuţit, genialul 
Caravaggio (1573-1610) a dat picturii 
italiene din vremea sa certificat 
de noblețe parafat de numele său, 
făcând din femeiuști ca fulgul de 
ușoare chip de sfinte la care să se tot 
prosterneze păcătoșii în veci de veci. 

Papii, cavalerii de la Malta, 
colecționari de artă din clanul 
Barberini (cei care au furat la greu 
marmura Coloseumului din Roma 
spre a-și înălța propriile palate) sau 
Del Monte (ăștia vor fi furat poate 
munţii cei purtători de ascunse izvoare 
de felurite comori), nobili care nu mai știau să-și 
numere avuţiile (de vor fi știut vreodată din operaţiile 
aritmetice și pe acelea care nu rimau cu adunarea) 
îl curtau cu asiduitate pe Caravaggio, dar, cu și mai 
multă râvnă îl făceau uitat prin vreo închisoare pe 
zbuciumatul Michelangelo Merisi, spre a-l obliga mai 
apoi ca în schimbul eliberării condiţionate să le dea 
lucrări cu care preasfinţii, preaînalţii, preaputrezii 
(de bogății și de vicii omenești) să-și înnobileze 
bisericile, palatele, mormintele (fiindcă mai 
și mureau preanepricepuţii!), colecțiile... 

să ne oprim puţin cu ochii minţii asupra lucrării 
Ghicitoarea în palmă (La Buona Ventura — figura 
alăturată) de Caravaggio, aflată astăzi la Pinacoteca 
Capitolina din Roma, sau, dacă preferaţi o vizită 
la Luvru cel din Orașul Lumină, la varianta amintitei 
lucrări aflate acolo. 


P rin anii din urmă ai veacului al șaispre- 


și din alte surse decât cele ale rugilor 
la icoane ce gând o fi avut Preamilostivul 
cu el de l-a potopit cu atâtea avuţii și doar cu câteva 
decenii de viață sub cerul veșnic mut, i-a cerut lui 
Caravaggio să-i tălmăcească el cum s-o pricepe mai 
bine neînţeleasa taină. Rezultatul a fost că pictorul 
zurbagiu a apelat la rândul lui la privirea șăgalnică 
și atingerea vrăjită a degetelor unei țigăncușe nuriii 
(sau ce-o fi fost posesoarea nurilor), care tocmai 
își exercita vraja asupra unui nobil nătăfleţ, căzut 
parcă în transă. Să fi fost un Del Monte, unul dintre 
fiii cardinalului care nu avea să se căsătorească 
niciodată potrivit canoanelor respectate cu sfințenie? 
Ghicitul în palmă, ce vrajă negrăită! 
Și când mă gândesc că am ratat ocazia de a 
mă lăsa... furată de molcoma litanie, cândva, cu ani 
în urmă, prin Grădina Icoanei din capitala noastră 
multietnică, tocmai când o voce suav-îmbietoare 
mi-a murmurat: „Hai să-ţi gâcesc, frumoaso!” 


(Cina Del Monte, doritor de a afla 





În loc să accept fără cârtire provocarea sortii, 
eu am angajat cu Pytia tuciurie un dialog care, 
aproximativ, era cam așa: „— Ce-ai putea să-mi spui 
din ce nu știu încă? — lţi spui cum te cheamă. — Știu. 
(Și deodată am priceput de unde știa și ea: Mă 
strigase pe nume un coleg de facultate ivit în capătul 
aleii, să mă anunțe că aveam mâine nu știu ce curs 
de neratat.) — Iţi spun cin' te iubește. — Ştiu, m-am 
împăunat eu, deși s-a dovedit foarte curând că 
greșeam... — lţi spui câţi ani ai.” Problema devenea 
spinoasă, insistenta chivuţă mă talona cu asiduitate, 
din față se apropia un foarte distins domn cu o umbră 
de zâmbet în colţul gurii și mi-a trecut prin minte 
că autohtona zicătoare de Buona Ventura mă putea 
gratula cu o vârstă dolofană... Abia am reușit să-i 
strecor răspunsul cam strepezit: „Să nu te prind!”, 
mai ales că domnul cu surâsul, distins, distins, dar 
prea trăgea cu urechea. 


e unde oare 
[) teama de vârstă 
| când chiar ești 

tânăr și bătrânetțea nu-i 
decât o problemă care-i 
privește pe alţii, un stadiu 
pe care nu te vezi vreodată 
în măsură să-l atingi prin 
tot ce are mai umilitor?! 

Intuind „embarras-ul” 
în care mă aflam, 
ochioasa Pytia și-a adus 
brusc aminte că are în 
dotare un puradel și, conciliantă, a trecut la o temă 
mai terestră: „Hai, dă un leu lui ăsta micu'!” Ala micu', 
poseda între buze o ţigară Kent și părea dus binișor 
în stele dacă nu s-ar fi ținut strâns cu mâna liberă de 
fusta generoasă a mamei. Trebuie să fi fost pentru ea 
(de mamă vorbesc), pe post de scrumieră... „— Nu-ţi 
dau nici un leu, lasă-mă-n pace! — Hai, frumoaso, 
dă un leu, să-ţi trăiască, mânca-ţi-aș...” Și eu, 
mai răspicat de data aceasta: „— Am spus nul 
— Nu dai?! Haoleu, pocitanie!” și, cu întreaga mândrie 
a neamului său de oameni liberi cărora cortul le-a 
fost palat și invitation au voyage, a făcut o bruscă 
întoarcere cu 180 de grade și l-a abordat chiar 
pe distinsul domn cu mersul negrăbit, cu un foarte 
învăluitor „Hai să-ţi gâcesc, frumosule!”... 

Plecând de la ţigăncușa dâmboviteană cu zâmbet 
parșiv-îmbietor, memoria mea cam hoinară a făcut 
să-mi reînvie sub ochi scena aceea de prin veacul al 
șaisprezecelea pe sfârșite, prinsă în toată splendoa- 
rea ei de meșterul pictor Caravaggio — Ghicitoarea 
în palmă. Aceeași privire hipnotizantă, același 
zâmbet, aceleași degete „atotvăzătoare” și abile. 
Doar cavalerul acela de demult, rămas cu ochii 
înspre cine mai știe care meandre de soartă, cu 
palma uitată în mâinile ghicitoarei, pare vrăjit de 
blânda atingere fermecată a „zicătoarei de noroc”, 
ale cărei degete sunt tare ocupate cu desăvârșirea 
unui ritual fără de care întreaga comedie n-ar avea 
niciun haz: subitilizarea inelului din degetul vrăjitului 
al cărui chip este ilustrarea perfectă a pierderii 
vigilenței de dragul mincinoasei himere dintr-o 
zare pâlpâindă de dulci îmbieri. 

Modelul preferat al pictorului era, se spune, 
prostituata Lena, pentru a cărei frumusete își 
pierduseră capul și destui înalţi slujitori al bisericii 
ori nobili potentaţi (ceea ce era cam același lucru), 
din familiile acestora ridicându-se mulți dintre 
întâii stătători ai Sfântului Scaun Papal. Că doar 

Caravaggio făcuse din ea 
Madonă Dumnezee! 

Și era atât de frumoasă 
păcătoasa preoteasă a 
amorului, Lena, că nu de 
puţine ori însuși Michelangelo 
Merisi își încercase ascuțișul 
paloșului în coastele 
râvnitorilor la grațiile ei și 
nu de puţine ori nimerise în 
temnitele de prin subsolurile maiestuoaselor palate, 
unde nici umbra crucii nu putea pătrunde. 

Printre sfinţii care invadau pânzele maeștrilor 
pictori din vremea aceea (comanditarii fiind în 
cea mai mare parte mai marii Vaticanului), printre 
răstigniri, puneri în mormânt și alte scene care 
în Noul Testament ne sunt cu minuţiozitate relatate 
ca pentru a ne lămuri de câtă cruzime este în stare 
omul, Caravaggio aduce în pictura sa oamenii simpli, 
stăpânii sărăciei, drojdia societăţii, și face din chipul 
lor chip lumii. 

Dar Caravaggio cum arăta cu adevărat? 

Cea din urmă lucrare a marelui pictor, David 
cu capul lui Goliat (1609-1610), ni-l înfățișează 
pe cel cu capul tăiat și însemnat cu roșul sângelui 
curgând parcă, purtând trăsăturile autorului. Straniu 
autoportret! Unde am mai văzut ceva asemănător? 
Da, mi-amintesc, în ultima lucrare a genialei 
sculptorițe Camille Claudel (1864-1943), Perseu 
și capul Meduzei (acesta având chiar chipul ei 
cea de dinainte de a fi internată pentru 30 de ani 
la spitalul de rătăciţi mintal)... 


executată de acesta în timpul peregrinărilor 

sale prin Italia, în încercarea de a scăpa 
de temnița care-l pândea după o ultimă ispravă” 
terminată cu uciderea în duel (sau ce-o fi fost 
încăierarea aceea) a unui adversar în amor. Pentru 
a-l îndupleca pe cardinalul Scipione Borghese, 
de a cărui clemenţă ar fi depins acordarea iertării 
lui, fugarul îi dăruiește acestuia lucrarea (mituirea 
funcţiona și pe atunci la greu, să nu ne mai fălim 
că doar în vremea noastră zburdă ca un cintezoi 
pe talerele balanței Doamnei aceleia cu dreptatea!), 
cerându-i astfel clemenţă pentru realele ori 
închipuitele vini care făcuseră din el un proscris. 

Este de presupus că iubeţii cardinali (deh, oameni 
și ei!) aveau mare grijă să nu-i lipsească pictorului 
în desele „sejururi” la răcoare ori prin cine mai știe 
ce ascunzători prin cartiere rău famate din Roma 
sau de aiurea, nici pânza, nici pensulele, nici culorile. 
Nu știm exact (dar nu e greu de presupus) dacă 
nu și modelul Lena se strecura pe la el (cu voie 
de la stăpânire), să-i... lumineze văzul. 

Induplecat, cardinalul Scipione Borghese a 
catadicsit să-i acorde grațiere. Inștiinţarea l-a ajuns 
pe la Neapole și graţiatul s-a grăbit să se întoarcă la 
Roma spre a le mulţumi celor care făcuseră posibilă 
revenirea lui în Cetate. Nu cumva chiar aceștia să fi 
pus la cale neelucidata cauză a trecerii inegalabilului 
pictor al clar-obscurului în noaptea cea fără de sfârșit? 

Era 16 iulie 1610. In portul Ercole debarca pe țărm 
trupul neînsufleţit al marelui artist. Avea 37 de ani. 

Lăsa în urmă o operă fără moarte. 

La Marea Judecată a Celui care ţine cumpăna 
universului, păcătosul Michelangelo Merisi va fi fost 
răscumpărat de pictorul genial Caravaggio, iar fosta 
prostituată Lena va fi depus mărturie cum că, da! 
ea a dat pre pământ iubire la toţi însetaţii de ea. 


A mintita ultimă lucrare a lui Caravaggio fusese 


Vasile Tonoiu adaugă, în continuare, interpretarea sa: „Ambiţia de a 
multiplica propria personalitate într-un proces de permanente transmutări 
pare ea însăși o fugă pe care numai limita biologică a putut-o opri” (p. 71). 

Apoi, imaginarul poetic al lui Pessoa este analizat în amănunțţime, cu 
exemple din interiorul altor volume, ori din dezvăluirea crezului său artistic. 

Așa cum l-a prezentat pe Rilke la început, corespondenţele revin — prin 
asemănări și deosebiri — între cei doi lirici din zone geografice diferite. 

De aici, o altă concluzie: că academicianul Vasile Tonoiu nu face doar 
o analiză a imaginarului poetic al unor mari lirici ai lumii, doar așa, de dragul 
unor speculaţii filosofice abstracte, ci pentru a-i încadra și pe cei câţiva creatori 
români de seamă în șuvoiul creativităţii universale. 

Aproape la fel este abordată și scriitoarea rusă Marina Ţvetaeva în eseul 
Sloboda stihie a stihului, comparând-o, de data aceasta, cu un liric din propria-i 
tară, Pușkin, dar și cu referiri la un alt estetician filosof, luat ca martor încă 
de la început, Bachelard: „Așa am ajuns să revăd cartea lui Bachelard, din 1942, 
Ape și visuri. Fiecare element luat în profunzimea lui materială, este, pentru 

| ntrând în jocul imaginarului astfel răsfrânt în conștiința mai multor creatori, 


filoșoful imaginatiei, un sistem de fidelitate poetică” (p. 144). 

Intre cele două laturi extreme, călătoria lirico-estetică a lui Vasile Tonoiu 
depășește tematica demonstraţiei inițiale și conclusive, fiindcă, pe neașteptate, 
autorul se reîntoarce la Rilke, referindu-se la corespondenţa dintre acesta 
și Marina Tvetaeva, pe tema poeticului: „O posibilă poetică marină a poetei 
Marina își va fi așteptând poeticianul. Aici ne-am mărginit să evocăm, plecând 
de la elemente epistolare și de proză memorialistică, felul mai aparte al poetei 
de a iubi marea prin depășire și de a raționaliza, prin exemplificări cvasipoetice 
un detaliu biografic” (p. 154). Referire la scrisoarea Marinei către Rilke: „Numele 
dumneavoastră V-a dorit și Dumneavoastră vi l-aţi ales” (p. 156). 

De aici, o altă concluzie surprinzătoare: că filosoful român Vasile Tonoiu, 
metamorfozat în poet, nu și-a ales la întâmplare această nouă cale de abordare 
estetică, ci doar referindu-se la acei creatori care corespund, în mare măsură, 
și imaginarului său poetic. 

De la creaţia propriu-zisă din volumele sale de versuri anterioare la forța 
explicativă a imaginarului creator din acest volum de eseuri este doar o curbă 
creatoare, care închide cercul de argumentaţie al esteticianului. 

La curtea lui Cirus cel Mare 






lon PĂTRAȘCU 


ra într-o zi însorită de 
— mai, când soarele ne 
răsfăța cu generozitate, 
iar vântul adia doar atât cât să 
ne îndemne să urcăm până la 
terasa de la Poalele Cerului 
(1.900 de metri), unde, cu 
puțină imaginaţie, ne-am fi putut 
aștepta să fim întâmpinați chiar 
de Cirus cel Mare. Realitatea era, însă, cu totul alta. 
Ne despărțeau de el nu mai puţin de 2.500 de ani. 
Acolo, sus, la cota maximă a locului, sau cam așa 
ceva, noi ne aflam în punctul de unde a pornit istoria 
marelui Imperiu Persan al ahemenizilor. Eram pe 
terasa de la Pasargad (Pasargadae în greaca veche), 
cu o suprafaţă de cca 160 de hectare, unde Cirus 
cel Mare construise prima capitală a primului imperiu. 

Complexul regal, a cărui 
construcţie a început în anul 
546 î.Hr., era format dintr-o terasă 
fortificată, nelipsita Poartă de 
intrare, Palatul rezidenţial și Sala 
de audiențe (Apadana), toate 
fiind încadrate de celebrele grădini 
paradisiace, irigate, cunoscute sub 
numele de Paridaida, cuvânt din 
care soldații lui Alexandru Macedon 
au făcut Paradeisos (adică Raiul din 
viața de apoi). Alegerea acestui loc 
are o solidă motivaţie istorică. În primul 
rând, numele ar fi aparţinut unui trib persan 
de indo-europeni, numit Pasargad. Este o 
așezare de basm, situată într-o vale fertilă, 
înconjurată de munți. Aici, Cirus II l-a învins, 
în anul 550 î.Hr., pe regele mezilor, Astyages, 
„act istoric care marca primul pas, unul 
hotărâtor, în formarea Imperiului Persan. 

Cât despre prezenţa perșilor pe Platoul 
iranian (de cca 3 milioane de km2) unde se 
află Pasargad, istoricii susţin că rădăcinile lor 
ar fi vechi de peste șapte mii de ani și că ei s-au 
aflat, timp de milenii, la încrucișarea numeroaselor 
drumuri comerciale și culturale care legau Orientul 
Mijlociu de India și China, în Est, de țărmurile 
Mediteranei, în Vest. Este vorba de spații vaste, 
unde s-au format, dar s-au și confruntat numeroase 
imperii și regate, cu setul lor specific de valori 
cultural-artistice. De aceea, este explicabilă legătura 
strânsă dintre istoria Persiei și cea a popoarelor 
Asiriei, Babilonului, Egiptului și, mai apoi, a Greciei, 
Bizanțului sau a arabilor. Astfel, Persia a fost cea 
care a intermediat numeroase experiențe civilizatoare 
ale diverselor popoare, devenind ea însăși creatoare 
a unei remarcabile sinteze culturale a Orientului. 


în care a apărut Imperiul Persan, creat în 
doar trei decenii, de geniul lui Cirus II cel 
Mare, imperiu care a dominat cea mai mare parte 
a Asiei peste două sute de ani. Se susţine că, 
spre deosebire de Imperiul Roman sau cel Britanic, 
de mai târziu, structura clădită de Cirus cel Mare 
este prima din istoria lumii antice care respecta 
diversitatea cultural-religioasă a popoarelor cucerite. 
Este adevărat că și Cirus cel Mare și-a construit 
imperiul tot cu sabia, însă, după cucerire, el nu 
a înlăturat zeii și tradiţiile popoarelor supuse, nu 
a impus o singură religie și o singură limbă. El se 
conducea după o regulă cunoscută în prezent drept 
Live and let live (adică trăiește și lasă și pe alţii să 
trăiască). Popoarele din imperiu, la rândul lor, se 
pare că se simțeau chiar protejate și, de aceea, 
se conduceau după deviza Capul plecat sabia nu-l 
taie. lranienii au însă o zicală mai sofisticată, mai 
intelectualizată, respectiv Sabia este neputincioasă 
acolo unde se află pana. Mihai Eminescu ne asigură 
și el că Era în lumea asta o mândră împărăție/ 
Ce-avea popoare mândre, cetăți o mie/ Domnea în 
ea atuncea un împărat prea mare [...] care A țărilor 


A cesta ar fi, foarte pe scurt, contextul istoric 

lungi frâuri puternic le ținea, [...] Dar nu se miră lumea 
de brațu-i ce-i supune, / Ci de a lui adâncă și dreaptă- 
nțelepciune. (Povestea magului călător în stele) 

În spaţiul iranian, și nu numai, există credinţa 
că Imperiul Persan nu ar fi atins dimensiunile 
cunoscute, sau poate nici n-ar fi existat fără 
personalitatea și faptele lui Cirus Il cel Mare. Acolo, 
la Pasargad, istoria Persiei trece din legendă în 
realitate. Cirus II este un personaj istoric real, lucru 
dovedit și de arheologie. Pe terasa complexului 
regal s-a găsit o traversă de piatră cu următoarea 
inscripţie: Eu, Cirus, Regele, Ahemenianul, am 
construit aceasta. Intrarea lui în lume are și un discret 
parfum de legendă. Herodot susţine că, pe când era 
mic copil, Cirus ar fi fost abandonat în munţi, unde l-a 
alăptat o lupoaică și l-a crescut un păstor. Aceasta a 
fost o temă dragă cunoscutului scriitor persan Firdusi, 
pe care o preia în 
opera sa de căpătâi 
Sah-Name (Cartea 
Regilor), numai că 


ae ra 


prinţișorul născut cu 
părul alb din povestea 
sa a fost crescut de 


un vultur, alături de 
puii săi. Însă, și acela 
a ajuns rege până la 
urmă. Este și aceasta 
o poveste palpitantă, pe care am putea s-o reluăm 
cumva, cândva. Revenind la Cirus cel Mare, trebuie 
spus că istoricii l-au răsfăţat cu toate epitetele 
posibile: erou persan, comandant de geniu al istoriei 
militare universale, curajos în luptă, orator talentat, 
charismatic, generos (Herodot), tolerant față de 
popoarele supuse (după ce l-a biruit pe regele Cresus 
al Lidiei, Cirus nu i-a tăiat capul, ci i-a redat coroana 
și l-a primit în rândurile sfetnicilor săi), primul 

mare cuceritor (Strabon), pe scurt, una dintre 

cele mai strălucite personalităţi din istoria Persiei. 


irus ll și-a zis cel Mare după cucerirea 

Mediei, Lidiei și Babilonului. Acela este 

și momentul când el își proclamă setul 
de principii, cunoscut astăzi sub numele de Cilindrul 
lui Cirus (Cir). Pentru acele vremuri, și nu numai, 
principiile sale erau unice prin natura lor. El proclama, 
nici mai mult, nici mai puţin, desfiinţarea sclaviei 
și eliberarea sclavilor, egalitatea religioasă și etnică, 
dreptul popoarelor supuse de babilonieni de a reveni 
la locurile de baștină, împreună cu zeii și tradiţiile lor. 
În fapt, el interzicea orice formă de oprimare sau de 
privare de proprietate, cu forța și fără despăgubire. 
Acesta a fost contextul în care au fost nu doar 
eliberaţi cei 40.000 de evrei, robi la Babilon, dar 
și sprijiniți să se întoarcă în Palestina și să-și 
reconstruiască templul distrus de Nabucodonosor. 

Proclamaţia sau decretele lui Cirus cel 
Mare, indiferent cum le numesc istoricii, au fost 
inscripționate pe un cilindru de argilă, cu o scriere 
cuneiformă, în limba akkadiană. Pentru iranienii 
de astăzi, cilindrul din argilă, sub forma unui știulete 
de porumb, reprezintă o pagină strălucită din istoria 
lor, un obiect de venerație, chiar un astru care 
proiectează lumină asupra străvechii lor civilizaţii 
— o lumină care ajunge la ei după 2.500 de ani. 
Specialiștii în domeniu constată că Cilindrul lui 

Cirus, prin prevederile sale, merge mult mai departe 

decât Codul regelui babilonian Hammurabi (cca 
1.760 î.Hr.), din care s-a inspirat. Explicaţia ar consta 
în faptul că, deși i se spune culegere de legi, Codul 
lui Hammurabi are o valoare mai mult literară decât 
juridică. Este reţinută și latura religioasă a docu- 
mentului, care, este adevărat că nu emană de la zei, 
însă el ar fi fost întocmit de rege din porunca și sub 
oblăduirea zeilor. Deși artefactul a fost descoperit 
în localitatea iraniană Susa (1901-1902), părţile 
lui componente se găsesc astăzi la British Museum 
din Londra și la Muzeul Pergamon din Berlin. 
Urmare a rânduielilor impuse de puterile coloniale, 
nici Cilindrul lui Cirus nu se află acolo unde-i este 
locul de drept, adică la Muzeul Naţional al Iranului 
din Teheran, ci la același British Museum din Londra. 
Din momentul descoperirii, în anul 1879, Cilindrul lui 
Cirus a fost perceput drept prima Cartă a drepturilor 
omului din lume, care preceda la mii de ani distanţă 
Magna Carta din Evul Mediu (1215), Declaraţia de 
Independență a Statelor Unite (1776) și Declarația 
Universală a drepturilor Omului, adoptată de ONU 
la 10 decembrie 1948. 


ste de reţinut amănuntul 
= Cilindrul lui Cirus nu 
se impune doar prin 

vechime, ci și prin conţinut. Să luăm 
doar Declaraţia amintită a ONU, care 
proclamă idealuri, în timp ce regele 
= Cirus decreta drepturi și libertăti. 
P „| Acest artefact este încadrat astăzi 
|] în rândul pieselor de bază ale 
7 istoriei milenare a perșilor, care, 
însă, a trebuit să fie împrumutată de 
la muzeul londonez pentru a fi admirată și de urmașii 
lui Cirus cel Mare. Au avut această șansă peste 
un milion de iranieni, în perioada 2010-2011. Incă 
un mic detaliu: la începutul anilor '70 ai secolului 
trecut, șahul Iranului a declarat acest Cilindru drept 
simbol al domniei sale, în perspectiva celor 2.500 
de ani de monarhie iraniană. Cu acel prilej, monarhul 
sublinia și el că Cilindrul lui Cirus a fost prima 
Cartă a drepturilor omului din istoria omenirii. 

Pentru omul de rând al zilelor noastre este 
greu chiar și de imaginat o personalitate istorică 
de o asemenea anvergură. Aceasta pentru că el nu 
doar că a fondat primul imperiu multicultural din lume 
și a pus la punct o organizare statală, care a fost 
preluată de toţi regii ahemeniţi care i-au urmat timp 
de peste două sute de ani, dar la el s-au născut și 
primele idei despre drepturile omului, inscripționate 
pe celebrul său Cilindru. Apoi, mugurii artei persane, 
cu deosebire arhitectura, au fost preluaţi și dezvoltați 
de-a lungul întregii domnii ahemenide. 

Însă, această minunată poveste a lui Cirus 
cel Mare a avut și ea, ca orice poveste, un început 
și un sfârșit. Actul final s-a scris prin anii 530-529 
î.Hr., când el a pornit la război pentru a cuceri triburile 
nomade de massageți, stabilite între Marea Neagră 
și Marea Caspică (luptători pedeștri sau călare, 
neîntrecuţi mânuitori ai arcului și lancei, după 
aprecierea lui Herodot). Marele strateg, cum i-a 
mers vestea lui Cirus cel Mare, a atras armata 
inamică într-o capcană aparent parșivă. El a 
abandonat o tabără militară unde a uitat o mare 
cantitate de vin. Armata massageţilor, condusă de 
prințul Spargapises, fiul reginei Tomiris, a căzut în 
cursă și a sărbătorit în neștire acea victorie facilă. 
Când s-au trezit, cei care s-au mai trezit, erau deja 
prizonierii lui Cirus. Printre ei era și fiul reginei, care 
n-a suportat umilinţa și s-a sinucis. In această 
situaţie, regina Tomiris (forma grecizată a numelui 
persan Tahm-Rayis), a preluat comanda armatei sale, 
l-a învins pe Marele Cirus și i-a tăiat capul, pe care 
l-a pus într-un vas cu sânge (după unele surse, 
o piele de animal), spunând că astfel conducătorul 
persan avea tot sângele pe care și l-a dorit. Intr-o 
altă variantă, lichidul ar fi fost chiar buclucașul vin. 

(Fig. 1: Situl arheologic de la Pasargad, Fig. 2: 
Cilindrul lui Cirus, Fig. 3: Mormântul lui Cirus cel Mare) 


(Continuare la pag. 22) 

în literatura română 


PA . vw .. . 
| n ultimele două decenii ale secolului XIX, 


epigrama își definitivează statutul de specie 
literară distinctă a genului liric și se instalează 

definitiv în câmpul literelor românești. Catrenul, 
ca formă scurtă de literatură, specifică spiritului 
românului, migrase de mult din folclor în creaţiile 
orășenești și în creaţiile culte, e abordat nu numai 
de autorii de epigramă. Însăși regina-poetă Carmen 
Sylva (regina Elisabeta, 1843-1916) compune 
catrene, precum Cântec: Bun atâta de n-ar fi/ 
Vinul pe cât este,/ Noi de veselie-am ști/ 
Numai din poveste. (Cf. vol. Lira libertății, 
Lugoj [1940], p. 113.) Condeie consacrate 
în literatură contribuie la cizelarea acestui 
produs literar: câștigă atât în formă, cât și 
în ingeniozitatea ideilor și își fixează definitiv 
forma la catren cu două perechi de rime; în 
plus, se impune acel mecanism epigramatic, 
acea tensiune interioară care se naște din 
ciocnirea ideilor, între explicit și implicit, 
mecanism intuit și ilustrat magistral de 
latinul Marţial și teoretizat de Lessing. 

Avusese loc chiar și un schimb de catrene 
între scriitorul C.D. Aricescu (1823-1886) 
și viitorul academician Grigore Tocilescu 
(1850-1909), pe pereţii pavilionului familiei 
Persescu, de pe malul râului Bâsca, în vara 
anului 1871, cu ocazia unei excursii prin 
Munţii Buzăului. Redăm prima încrucișare de spade: 
C.D. Aricescu: 

În pavilion toti peretii sunt plini de iscălituri, 

Proză, versuri și sentințe, axiome, ștersături, 

Cele mai multe inscripții scrise sunt poezii, 

Unele spirituale, dar și multe nerozii. 
Gr. Tocilescu: 

Poetul Aricescu, lăsându-și lira-aci, 

De viforele iernii sărmanul amuți 

ȘI, vrând să zboare iarăși șontâc p-al său Pegas, 

Într-un noroi sărmanul aci căzu în nas. 

Acest schimb anunţă vestitele dueluri epigrama- 
tice care vor urma. 

Impunerea epigramei ca specie lirică a umorului 
românesc are loc odată cu apariţia, „în avalanșă”, 
a volumelor de autor, la sfârșitul secolului. Epigrama 
își croise deja drum propriu în publicaţiile vremii, 
când spiritul românesc era pregătit nu numai s-o 
primească, ci și s-o creeze, descoperindu-și vocația 
pentru acest produs literar al culturii europene. 
Apariţia, în deceniul al șaptelea, a celor două 
volume de epigrame (al lui N.T. Orășanu și al lui 
D. Bolintineanu) la care ne-am referit, s-a dovedit, 
într-un fel, prematură. Concizia — în conţinut și în 
formă — și modalitatea producerii poantei aveau 
nevoie de un climat literar mai elevat decât cel al 
momentului respectiv, climat pe care nu putea să-l 
creeze decât perioada literaturii noastre clasice. 


literatură, epigrama urmează acestora, 

ca rezultat al rafinamentului spiritual pe 
care îl implică. Șlefuirea limbii române în general, 
a limbajului literar în special, ridicarea poeziei pe cea 
mai înaltă treaptă, înflorirea dramaturgiei și a prozei, 
afirmarea criticii literare, toate acestea contribuie 
la modernizarea spiritului românesc odată cu 
mijloacele de exprimare, la cizelarea gustului 
cititorilor. Epigrama circulă în publicaţiile vremii, 
devenind de cele mai multe ori haina disputelor de 
tot felul, dispute care o coboară nu rareori la nivelul 
potrivelilor de rimă amuzante, al umorului naiv sau 
al jignirilor mai mult sau mai puţin versificate. 
În Gura satului din 1873, Emeric B. Stănescu (Mircea 
V. Stănescu) îl atacă pe Carol |, poreclit „Hopânţoler” 
(Ghedem îi zicea Cocă-n-tol) în poezii scurte, inclusiv 
catrene, ca acesta: Tu esci neamț, nu poti să stai/ 
Să mănânci cu noi mălai,/ la-ţi, dară, bagagiul tot/ 
Si te du la butterbrot! 


D acă fabula și satira premerg marea noastră 





Și în cercurile literare se glumea versificat, gluma 
fiind potrivită adesea în tiparul strâns al catrenului. 
Renumit în acest sens era cercul Junimii, mai ales 
după ce se mută la Bolta Rece. La „academia 
ieșeană de umor și inteligenţă” se întâlneau, în 
funcție de timpul lor liber, unii membri ai societății 
Junimea, alteori, cum se afirmă, „întregul areopag 
junimist ocupa crâșma”. In acest mediu s-au petrecut 
„cele mai generoase și mai nobile întâmplări, având 
toate un caracter de creaţiune spontană și originală”. 
„Boltagiii, care se adunau la un cofăiel de vin vorbit”, 
— au transformat renumita 
cârciumă a grecului (aromân, 
| credem noi) Avram Amiras, 

“] care preia localul în 1864, în 

| Universitas Vinorum, cu deviza 
„mâncarea-i fudulie, băutura 

| temelie”. „Vestitul Cotnar, 
conservat în hrubele Amira, 


«cu gust de căpșună 
și adiere de frunză 
de nuc»”, era 
elementul dionisiac 
care întreținea o 
atmosferă de umor 
și poezie. Vasile 
Pogor surprinde 
acest aspect prin 
ideea „dacă n-ar fi Cotnarul, trebuia să-l inventăm, 
căci fără el unde-i umorul Junimei, când ne 
inspirăm?” La rândul său, Amira completa sentenţios 
cu următorul vers: 

La Junimea se păstra dictonul 

Intră cine poate, rămâne cine vrea! 

La Bolta Rece era consemnul 

Intră cine vrea, rămâne cine bea! 

(Citatele sunt extrase din Constantin Botez, Adrian 
Pricop, Tradiţii ale ospitalităţii românești. Prin hanurile 
Iașilor, Ed. Sport-Turism, București, 1989, p. 148 
și urm.) 


deveneau deschise și spiritele vii, au fost 
persiflate ifosele de boieri ale unora” (p. 133). 

Eminescu însuși prefera acest local, unde l-a dus, 
după 1873, și pe |. Slavici, cu care a locuit, un timp, 
la Trisfetitele (moment surprins de poet cu ironie 
și autoironie, în catrenul: 

Eu sunt biata caracudă 

Ce trăiesc fără de trudă 

În locaș la Trisfetite 

Trisfetitele vestite — 
vestite prin renumele de „balamuc“ pe care 
și-l atrăseseră locatarii; din G. Călinescu, Viata 
lui Mihai Eminescu, vol. |, E.P.L., București, 1969, 
p. 311). Acest „cenaclu vinicol“ avea și un buchet de 
norme intitulat Deca/og al vinului, care „urmărea să 
sintetizeze tot ceea ce ridică pe un piedestal superior 
tinuta demnă care nu admite exaltarea, viciul, abuzul 
și exagerarea de orice fel“ (C. Botez, op. cit, p. 144). 
Cei inspirați exprimau în versuri aceste precepte. 
lată două sextine care cuprind două tendințe opuse: 
Cumpătarea (Vinul nu se bea, se degustă) 

Nu mă lua, 

Nu mă bea, 

Nu-s măsură de ulcea, 

să mă guști, 

Să-nveţi să bei 

Câte-un deget, două, trei. 


Anul VI m 


| a agapele din acest templu, „unde inimile 


La curtea epigramei 


Afirmarea epigramei 









Elis RÂPEANU [&= 


Abuzul (Ironizează pe cei 
ce vor să beie la nesfârșit) 

Bolta Rece cu răbdare 

Cere de la fiecare 

Ca să beie liniștit, 

Fără țipete stridente, 

Fără gesturi violente, 

Pân' la fund! La nesfârșit! 


a sucursală credincioasă a Junimii, trebuia 
să imite obiceiul centralei, introducând 
Condica de prezență, care a devenit 
un adevărat document păstrat de Simion și Panciu, 
fiii lui Amira. „A fost un registru cu multe file, unde 
întâmplările și faptele desfășurate în vestita crâșmă 
erau consemnate, la început, de un membru delegat, 
mai târziu fiecare boltagiu avea dreptul să ceară 
cu ifos să i se deie acea condică, unde se treceau 
toate fanteziile inspirate de generosul vin de Cotnar“ 
(p. 145). Astfel, glumetul Creangă a consemnat 
următoarea ghicitoare: 
Ghici, ghicitoarea mea: 
Nu pot sta fără proptea, 
Am o față sfeclioasă 
Și-o privire caraghioasă, 
Sunt pipir ca un cosac, 
Sacsana ca un briceag, 
Dar acuma sunt în stare 
să mă bat c-un boier mare. (Omul chefliu) 
(pipir, probabil, unduios, ca pipirigul, trestie mai mică; 
cosac — pește argintiu; sacsana, saxana — povară, 


| aici cu sensul de îndoit, cocârjat ca sub povară). 


Însuși Maiorescu înzestrează „bârlogul“ cu 
12 stacane — după numărul apostolilor — aduse 
din Italia, „ca surpriză pentru banchetul Junimii, 
apoi transportate cu mult alai la Bolta Rece, Pogor 
trimițându-le ca amintire stihuirea: 

Din acest stacan 

Bețţi din an în an, 

Or, la Bolta Rece, 

Se bea |sic!] zi/nic zece! 

Și Caragiale își exprimă atașamentul faţă de Bolta 
Rece, care și-a căpătat un anumit blazon. Dintr-o 
scrisoare către Creangă se desprinde nostalgia 
pentru acele zile când își desfășura corida la Bolta 
Rece, când erau mai îndrăzneți ca Ivan Turbincă 
și mai fericiți ca loan Roată, încheind astfel: Trimit 
lașiului o caldă salutare; iar pe voi vă sărut, sugând 
în pagubă buricile celor zece degete care mai păs- 
trează parfumul și binecuvântarea Cotnarului“ (p. 152). 


u timpul, coborau în crama de la Bolta 
Rece și studenţii, precum și tinerii 
absolvenţi ai universităţii, care organizau, 
la diferite ocazii, petreceri, iar Universitas Vinorum 
răsuna de cântecul Gaudeamus igitur. În această 
atmosferă aveau loc adevărate recitaluri de poezii, 
îngemănate cu parodii. Astfel, poetul Petru Fântânaru 
(născut în 1867 la Fălticeni, cel care a scris în 1891 
volumul Raricale, publicat în 1894 sub pseudonimul 
Vladimir) a parodiat „Somnoroase păsărele“: 
Drăgălașe păhărele 
Dinainte-mi să se pună, 
Să se toarne vin în ele, 
Poftă bună! 
Să golim toți în tăcere 
lar cuiva vin de nu-i place, 
Beie-atunci mai bine bere, 
Beie-n pace! 
Cine-i amețit prea tare, 
Pe sub mese să se culce 
Și în zgomot de pahare 
Doarmă dulce! 
Să nu fie vorbă lungă, 
Doară știm ce scurtă-i viața, 
Să bem până să ne-ajungă 
Dimineaţa! 

| Dan D. FARCAȘ 


enţionam 
VI în articolele 
. precedente 
| că, pe Pământ, viaţa a avut 
<a nevoie de aproape patru 
39 miliarde de ani ca să ajungă 
— de la primele cărămizi până 
la civilizaţia tehnologică umană. 

N-a fost deloc un drum lin. Terra, un glob de lavă 
în urmă cu circa 4,5 miliarde de ani, căpătase deja, 
după aproximativ 100 de milioane de ani, o scoarță 
solidă, oceane și atmosferă. Totuși, din cauza 
bombardamentelor meteorice și a altor conditii 
ucigătoare, viața s-a înfiripat pe ea probabil de 
mai multe ori, fiind distrusă și apărând apoi din nou. 

După ce, acum 3,8 miliarde de ani, căderile 
de meteoriți s-au mai rărit, a urmat o lungă 
oscilație între amenințările glaciaţiunilor și cele 
ale efectului de seră. În urmă cu 4 miliarde de 
ani, pe Pământ temperatura la suprafaţă era 
foarte aproape de cea de fierbere a apei. Dacă 
acest punct ar fi fost atins, oceanele s-ar fi 
evaporat, norii ar fi amplificat efectul de seră, 
căldura ar fi crescut până la 290 de grade 
Celsius, iar viaţa nu ar mai fi depășit niciodată 
stadiul de microorganisme. 

Atmosfera primitivă conţinea mult azot, dioxid 
de carbon și dioxid de sulf. Acum circa 3,5 
miliarde de ani, loteria mutaţiilor a născut un 
pigment de tipul clorofilei. Cianobacteriile, care 
îl posedau, au devenit capabile de fotosinteză, 
s-au înmulţit astfel, pe seama energiei solare, și au 
consumat treptat dioxidul de carbon din atmosferă, 
degajând foarte mult oxigen. La început, acest gaz 
a oxidat elementele aflate la suprafața pământului, 
mai ales fierul. Apoi, acum vreo 2,4 miliarde de ani, 
oxigenul a început să se răspândească în oceane 
şi, în sfârșit, în atmosferă. În paralel, acum circa 
2,9 miliarde de ani, coloniile de bacterii, care 
au trăit până în acest moment aproape exclusiv 
în apă, au început să apară și pe uscat. 


s-a diminuat efectul de seră și temperatura 
a scăzut dramatic. Acum 2 miliarde de ani 
s-a instalat chiar și o primă eră glaciară, din care, din 
fericire, am ieșit cu bine. Oxigenul, care se înmultea, 
este ucigător pentru orice organism viu neprotejat. 
Au supraviețuit doar bacteriile care s-au ascuns 
în medii anaerobe sau erau învelite cu o membrană 
protectoare adecvată. Au fost și bacterii care 
s-au pus la adăpost în interiorul suratelor dotate 


P rin reducerea dioxidului de carbon, 





cu membrană, oferindu-le în schimb diverse servicii. 
Unele vietăţi au profitat și de faptul că reacţiile 
violente ale oxigenului puteau întreţine mișcările 
rapide, învățând, în acest scop, să „respire”. Acest 
proces de recombinare a diverselor tipuri de bacterii 
a culminat acum vreo 1,85 miliarde de ani cu apariţia 
celulei eucariote, în care zestrea de gene a tuturor 
componentelor a fost adunată într-un singur loc, în 
nucleu. |novaţia a avut un asemenea succes încât 
a eliminat complet concurența care ducea spre 
complexitate. Drept rezultat, toate animalele și 
plantele de azi sunt compuse din astfel de celule. 
Celulele eucariote au trăit la început individual, 
apoi în colonii, în care specializarea componentelor 
era din ce în ce mai accentuată. Pasul următor a 
constat în transformarea acestor colonii în ființe 
pluricelulare, fapt întâmplat acum vreo 1,7 miliarde 
de ani, deși asociaţii de celule, cu roluri diferențiate, 
5] apăruseră 
| încă acum 2,1 
“| miliarde de ani. 


za 
SI 


a început, celulele „se 
înțelegeau” între ele prin 


semnale a căror natură încă 
nu o cunoaștem prea bine, dar care 
continuă și azi să asigure unitatea 
fiinţelor vii. Pe măsură însă ce 
aceste ființe deveneau tot mai mari, 
coordonarea celulelor componente, mai ales 
pentru reacţii rapide, devenea tot mai problematică. 
În acest stadiu s-a ivit, treptat, următoarea „invenţie” 
formidabilă a lumii vii: sistemul nervos. 

O altă cotitură extrem de importantă a fost 
reproducerea sexuată, apărută acum circa 1,2 
miliarde de ani. Toate fiinţele de tip eucariot (deci 
toate animalele, plantele, ciupercile, ca și multe 
protiste) care se reproduc sexuat sunt urmasșele 
unei singure celule eucariote, de succes, beneficiara 
acestei mutații norocoase. Reproducerea sexuată 
aducea un avantaj extraordinar, între altele în lupta 
contra paraziţilor și a riscurilor unor mutații 
nefavorabile. 


Lungul drum al vieţii 





..a.. 






Acum 720 de milioane de ani, a început o nouă 
eră glaciară, poate cea mai gravă din toată istoria 
Terrei, o iarnă care a ținut până acum 640 de 
milioane de ani. Unii spun chiar că planeta noastră 
semăna atunci (mai ales în ultimele 5 milioane de 
ani ale perioadei) cu un glob de gheață. Concomitent, 
ponderea oxigenului în atmosferă a început să 
crească vertiginos, iar acum 570 de milioane de ani 
a ajuns, pentru prima dată, la 21% (ca la ora actuală), 
pregătind terenul pentru apariţia animalelor mari, cu 
plămâni, branhii etc. Cam tot atunci, evoluția a adus 
pe lume un viermișor, din care descind toate ființele 
care au parte dreaptă și parte stângă, respectiv 
o faţă și un spate. Prin mutații succesive, din acestea 
s-au născut, relativ repede, animalele cu schelet 
extern, apoi cele cu schelet intern. 


s-a declanșat un eveniment evolutiv relativ 
scurt, așa-numita „Explozie Cambriană”. 
În doar 20-25 de milioane de ani au apărut strămoșii 
tuturor animalelor prezente în atlasele 
de zoologie, ca și a mult mai multora 
dispărute. De-a lungul următoarelor 
70-80 de milioane de ani, rata de 
| diversificare s-a accelerat într-atâta 
| încât bogăţia lumii vii a început să 
| semene cu cea de astăzi. Fiinţele cu 
schelet au lăsat în urma lor, în premieră, 
fosile vizibile. În straturile geologice 
corespunzătoare acelei epoci, fosilele 
apar atât de brusc și atât de abundent, 
încât însuși Charles Darwin a spus că 
fenomenul este cel mai serios argument 
care poate fi opus teoriei evoluționiste. 

Primele vertebrate apar acum 525 
de milioane de ani, primii pești acum 
500 de milioane. Cele mai vechi plante 
terestre datează de aproximativ 450 de milioane 
de ani. Calea le-a fost pavată de microorganismele 
care existau acolo deja demult. Au urmat, acum 350 
de milioane de ani, primele fiinţe capabile să umble 
pe uscat ș.a.m.d. 

În rezumat, deci, pe Pământ — această planetă 
atât de dăruită prin condiţiile asigurate dezvoltării 
unei biosfere abundente — în șapte optimi din 
dăinuirea sa, de 4,54 miliarde de ani, n-au existat 
decât deșert și microorganisme și doar în ultima 
optime s-au găsit și plante și animale. E încă 
un argument pentru a înțelege cât este de lungă 
și de dificilă evoluţia către o fiinţă gânditoare. 

(Va urma.) 


A cum aproximativ 542 de milioane de ani, 





în lași, fratele lui lon Grigoriu-Havas, decanul ziariștilor din Moldova), 


a parodie răspunde poetul Budușcă (Grigore Petcu, n. 1 iunie 1855 
Li următorul catren ce-și va fi prelungit, poate, ecoul în epigramele 


de mai târziu pe tema „Pe Dunăre de-ar curge vin“: 
Mările de vin să fie 
Lucru negândit 
C-ar ajunge tot ieșeanul 
Marinar vestit! 


Calea dintre aceste improvizații, chiar încorsetate în patru versuri, și adevărata 
epigramă este parcursă de scriitorii care, pe lângă talent literar și cultură, au har 


lui Brătianu: 


La pagina 311, se află o epigramă cu adevărat antologică adresată 


Când e lună veche, 


N-aud de-o ureche. 


Când e lună noă, 


N-aud de-amândouă. 


Muschetarii literaturii române moderne, 1940, la p. 43, C. Stănescu, 


N ia : sie pe aa 
| n legătură cu antiteza din acest catren, specificăm faptul că, în volumul 
referindu-se la Caragiale, „această vie inteligenţă, de-o uimitoare 


de umorist și ingeniozitate, stăpânesc tehnica versificării și concentrează în putine 
versuri o idee, o judecată de valoare etc., cu o demonstraţie logică surprinzătoare, 
menită să conducă la întorsătura din final, prin care se realizează poanta. Pentru 
că epigramiștii de vocaţie sunt cu adevărat spirituali, aduc idei și imagini noi 
și ingenioase. Până la apariţia volumelor de autor, epigramele circulă — scris 
și oral — prin revistele literare și de umor și prin cercurile literare sau prin 
cafenele. După cum se știe, s-au remarcat prin valoarea lor epigramele semnate 
de Caragiale, Macedonski, Teleor (Ţaţa), tânărul Cincinat Pavelescu, Tony 
Bacalbașa ș.a. Să nu uităm, de asemenea, că drumul volumelor de autor 
a fost netezit de volumele de umor care cuprind și epigrame. De exemplu, 
Cronicele lui Max 1886 de D.R. Rossetti, la pagina 43, pun pe seama 
lui Alecsandri o felicitare de Anul Nou primită de prim-ministru: 

De la mine pân' la tine, 

Pentru postu-mi mulțumire 

De la tine pân' la mine, 

Scăzământ la vămuire! 


sprinteneală, care face spirit cu ideile“, îi citează o epigramă ce speculează 
nu numai structura, ci și poanta catrenului lui Max, dându-i o direcţie nouă, 
spre Definirea debitorului: 

Pentru-o datorie veche 

Ești fudul de o ureche; 

Pentru-o datorie nouă 

Ești fudul de amândouă. 

Într-un asemenea context literar în care domină, totuși, potrivelile de rimă 
mai mult sau mai puţin reușite, mai mult sau mai puţin amuzante, cu umor naiv 
sau cu jigniri, marea contribuţie a primilor autori de volume care sunt considerate 
reușite și azi constă tocmai în asimilarea a ceea ce e valoros, desprinzând 
epigrama de elementele care o coborau și ridicând-o, în mod continuu, la nivelul 
literaturii artistice; totodată, ei demonstrează că epigrama poate susține volume 
întregi, fără sprijinul altor producţii umoristice, autorii atribuindu-și, în același 
timp, calitatea de „epigramiști de profesie“. 

x | 
Maestrul și 


nul dintre marii poeți români din secolul 

al XX-lea, Tudor Arghezi (numele la 

naștere: lon N. Theodorescu), a putut 
fi „anexat de lon Hobana (vezi antologia Vârsta de 
aur a anticipației românești) genului nostru printr-un 
text despre care vom vorbi mai jos. S-a născut la 23 
mai 1880, în București. A parcurs o viaţă sinuoasă, 
de la copilăria pe care el însuși și-o declară nefericită, 
trecând apoi printr-o parţial reușită experienţă 
monahală, prin diverse meserii manuale, urmate 
de o spectaculoasă carieră literară. Ultimii 
ani (a murit la 14 iulie 1967, în București) și-i 
trăiește în onoruri publice, inclusiv ca membru al 
Academiei Române și al Marii Adunări Naţionale, 
încununat cu Premiul de Stat. A debutat cu 
versuri în revista Liga ortodoxă a lui Alexandru 
Macedonski (la 1896). A colaborat la numeroase 
publicaţii dintre cele două războaie mondiale 
(Adevărul literar și artistic, Lumea, Gândirea, 
Lamura, Clipa, Ramuri, Tara noastră, Integral, 
Contimporanul, Cuvântul, Clopotul etc.) și 
la majoritatea revistelor literare din perioada 
socialistă (Gazeta literară, Contemporanul, 
Steaua și celelalte). O amănunţită trecere în 
revistă a întregii opere, de la volumele de versuri 
Cuvinte potrivite (1927) și Flori de mucigai (1931) 
până la Ritmuri (1966), Litanii (1967) și opera 
postumă; de la romanele Ochi; Maicii Domnului 
(1934) și Cimitirul Buna-Vestire (1936) și până 
la Poemele în proză din 1985, nu-și are rostul, 
firește, în contextul interesului nostru specializat. 
Arghezi ne-a intersectat domeniul o singură dată, 
fără să fi avut sentimentul că face altceva decât 
literatura sa obișnuită. S-ar putea spune că 
anticipaţia îl descoperă ca musafir la multă vreme 
după ce poetul trecuse întâmplător prin teritoriile ei. 


numește /n preistorie și este extras din 

volumul Tablete din țara de Kuty (1933). 
Pamflet coroziv, în descendență swiftiană, adresat 
găunoseniei pretenţioase din societăţile academice, 
scrierea îmbină o intenţie ludică și un spirit critic 
neîndurător. Expunerea consideraţiilor sarcastice ale 
autorului se face prin gura unui savant ridicol, plin de 
morgă și de veleităţi științifice, care își uimește colegii 
din Academie cu explorările întreprinse prin straturile 
preistoriei. Calculat și metodic, aceasta din urmă se 
abordează prin punctele cardinale ale geografiei: est, 
vest, sud, probabil și nord. Instrumentele de tehnică 
fabuloasă prin care se lasă examinat trecutul neguros 


Ţin pe care îl invocăm ca argument se 


(Urmare din pag. 19) 


Rubens în tabloul Regina Tomyris cu capul lui Cirus 
cel Mare şi de pictorul german Alexander Zick, care 
își numește pânza ceva mai nuanţat: Tomiris aruncând capul 


VI omentul decapitării a fost ilustrat plastic de Peter Paul 


lui Cirus într-un vas cu sânge. 


Despre acest act final al poveștii lui Cirus cel Mare aflăm din 
unele anale de istorie, care se bazează, în bună măsură, pe texte lăsate de 
istorici antici precum Herodot, Strabon, Plutarh sau Arrian, care, de cele mai 
multe ori, nu au și o susţinere materială. Se spune, de pildă, că urmașul la tron, 








al planetei ar fi „spinozalu!”, un fel de ochean portabil, 
„capabil de o întindere de mii de kilometri de sus în 
jos”, și „pantaglotul”, dispozitiv de traducere automată 
„care poate scoate la iveală sensul unui fapt în 72 

de limbi, așezând claviatura și matrițele lui în 72 de 
feluri diferite”. Narațiunea construiește și un efect de 
„anticipație în anticipație”, întrucât la orizontul acestor 
năstrușnice alcătuiri ale tehnicismului zeflemisit 
răsare (într-o figurare comică și amatoricească, 
firește) computerul nostru de astăzi: 

„„„„Știu că, nemulțumiți cu succesele lor pur 
practice, fabricanţii au avut cutezanţa să se avânte 
până în treburile 
cele mai speciale ale 
Academiilor, pe care 
cu timpul cred că le 
vor desfiinţa, fără motiv 
| evident, fiind pe cale 
să descopere o mașină 
de buzunar, chemată 
să răspundă automatic 
la toate chestiunile, 
să cuprindă un creier și 
substanţa științei totale 
pe un sistem de sonerii. 
Certificatul de școală 
primară, bacalaureatul, 
licenţa, doctoratul 
"| și toate diplomele, 
dimpreună cu profesorii 
vor fi — speră ei — peste vreo douăzeci de ani, de 
domeniul fosil. Și în locul lor, fiecare cetățean va 
putea cumpăra o «Scientific Engine», cu aplicații 
universale.” 


preistorice, informaţiile sunt, bineînțeles, 
derizorii, dar împachetate în hârtie cu sclipici 
și legate cu fundă academică: 
„Documentul ce vedeţi face dovada conviețuirii 
de-a dreapta și de-a stânga unui râu cu albia de 
silex de lângă noi, a două popoare, Filinţii și Bașogii, 
care când ospătau împreună, când se băteau, 
când făceau alianţe și când le călcau. Pe vremurile 
preistoriei se admite că totul era posibil. Prima pagină 
a cronicii, lipită de aparat, povestește războiul cel 
mai crâncen a 
dintre aceste 
două 
popoare 
vecine, care 


Erc cu atâta trudă savantă din beznele 


Cambyses Il, a pornit și el la război, i-a învins pe massageți și a recuperat corpul A 
tatălui său, pe care l-a dus la Pasargad, unde l-a înmormântat după tradiţiile | n afară de istoricii greci, nicio altă sursă nu mai menţionează asemenea 


timpului și locului. 


Mormântul lui Cirus cel Mare de la Pasargad este astăzi cel mai important 
monument al acestui sit arheologic, înscris dealtfel în listele UNESCO ale 
moștenirii universale. M-a impresionat, desigur, prin încărcătura lui istorică, 
dar și prin structura solidă, din blocuri de piatră megalitice, și prin înălțimea de 
12 metri. Arhitectura lui sobră este de o simplitate nobiliară, cum o califică unele 
surse. Este o arhitectură de început al perioadei ahemenide, într-o concepţie 
persană, însă în care se regăsesc mixate elemente vechi elamite, babiloniene 
și egiptene. Mormântul m-a surprins prin aceea că el nu corespunde imaginii 
pe care o aveam despre templele și monumentele funerare impunătoare din alte 
zone orientale. Apoi, pleci de acolo fără convingerea că ai fost la mormântul lui 
Cirus cel Mare. Istoricii nu dispun de elementele de identificare necesare. Lumea 
acceptă o poveste frumoasă a istoricilor greci. Ei ne spun că Alexandru cel Mare 
era convins că acesta este mormântul regelui persan. De la ei aflăm chiar că un 
soldat al cuceritorului macedonean, pe nume Aristobulos, ar fi deschis mormântul 
în care se găsea corpul îmbălsămat al lui Cirus cel Mare, așezat într-un sarcofag 


margaretele noastre 





Orizont SF 






Mircea OPRIȚĂ 


noaptea furau, unul de la altul, 
tot ce puteau să înhaţe mai 
lesne, în epocile de scădere 
ale apei despărțitoare. Uneori 
în aceeași noapte, fără să se 
întâlnească, Bașogii furau de 
la Filinţi și Filinţii de la Bașogi 
— și la urma urmelor nu se alegeau cu nimic. 
Războiul în chestiune a izbucnit, spune 
documentul, de la o mâncare de raci. La confluenta 
râului Bașoga cu râul Filinta, acolo unde râul rezultat 
din contopirea afluenților lua numele de Șogalinta, 
se prăsise un mare cuib de raci, care împuţinându-se 
au impus problema cui să-i aparție, când se vor 
înmulți din icre și pui: Bașogilor sau fraţilor Filinţi? 
Încă din prima pagină se vede că războiul a durat 
opt mii patru sute de ani. 
Cu alte cuvinte nu a fost pace niciodată.” 
Rezultatele cercetării sunt alterate, însă, 
de descoperirea surprinzătoare (ca în povestirea 
lui Victor Kernbach Un derbedeu în cronospatțiu) 
a unor urme de civilizaţie actuală amestecate printre 
mărturiile fantomatice ale preistoriei: „cutii cu 
conserve, a câte 500 grame netto, găsite în stratul 
B 51, trei pachete cu tutun pietrificat, două canule 
duble și o perucă”. 


fals tratat de știință fantastică”, apar cele patru 


numere duble prin care Colecţia „Povestiri 


EP Mn 
l 


N 
| n 1965, când, sub genericul „Lumi stranii, 


Stiințifico-Fantastice” își sărbătorea zece ani de 
existenţă, Adrian Rogoz aprecia că poezia lui Arghezi 
Rugă de seară ar fi atinsă îndeajuns și de geniul 
anticipaţiei, încât să poată prefața seria textelor 
selectate pentru un asemenea prilej festiv. Evident, 
lectura SF trebuia să închidă ochii la orice aluzie 
posibilă la divinitate, menţinând termenii de referinţă 
ai poetului exclusiv în dimensiunea lor astrofizică: 

„Infinit! Infinit! 

Adună-ţi bolțile deodată 

În șuier prelungit, 

Și-n fruntea mea secată 

Şi-n pieptu-mi aiurit 

Te-nfige drept ca o săgeată.” 

Mai era de reţinut, acolo, trimiterea la utopie, 


domeniu pentru care anticipaţia noastră a avut 


dintotdeauna o mare slăbiciune: 
„O! Dă-mi puterea să scufund 
O lume vagă, lâncezindă 
Și să ţâșnească-apoi din fund, 
O alta limpede și blândă.” 


de aur, pe o năsălie de aur, lângă care se afla 

o masă tot de aur, plină de ofrande din metale 

și pietre preţioase. Strabon ne asigură chiar că 
pe mormânt era și o inscripție, în limbile persană 
veche, elamită și babiloniană, cu următorul text: 
Omule, oricine vei fi, de oriunde vei veni, pentru 
că eu știu că vei veni, Eu sunt Cirus, cel care 

a fondat Imperiul perșilor. De aceea, nu mă 


pizmui pentru putinul pământ care-mi acoperă mormântul. Același Strabon 
susține că acea inscripţie l-a impresionat atât de profund pe Alexandru Macedon, 
încât el a dispus ca la ea să fie adăugată și o traducere în limba greacă. 


elemente. Poate pentru a mai atenua impresia generală despre barbariile 


Anul VI m 


săvârșite în Persia de Alexandru și soldaţii săi, istoricii greci vorbesc 

și despre durerea resimţită de conducătorul macedonean atunci când a găsit 
mormântul lui Cirus cel Mare jefuit și pângărit, la întoarcerea sa din campania 
militară în India. Făptașii ar fi fost decapitaţi din ordinul său, însă la ce bun, pentru 
că istoria lranului și chiar a lumii fuseseră deja păgubite. Și așa ajungem noi la 
finele acestei povești fascinante. Cât despre Pasargad, reținem că nu poate arăta 
mare lucru în afară de mormântul lui Cirus cel Mare și, cu toate acestea, prima 
capitală a dinastiei ahemenite se constituie într-una dintre cele mai frumoase 
pagini din istoria Persiei. Și totuși, la sfârșitul vizitei noastre în minunata țară 
a perșilor, acea veche capitală urma să ne mai surprindă cu ceva. La Muzeul 
Naţional de Istorie al lranului am admirat ceea ce se cheamă Comoara din 
Pasargad, un valoros vas din aur, bătut cu pietre preţioase, descoperit acolo 
prin anii '60 ai secolului trecut. 

Acum, este momentul să ne oprim aici, însă poveștile persane vor merge 
mai departe, în numărul următor al revistei. Și, vom vedea ce va mai îi... 

Ars longa... 





Dumitru GABURA 


rin albumul său 
=) Eminesciana plastică, 
maestrul lon Daghi 
face o operă de pionierat 
în domeniu, dacă luăm în 
considerare anvergura gândirii 
și realizării pânzelor pe care 
le semnează. Lucrarea, 
consacrată celei de a 165-a 
aniversări a nașterii poetului Mihai Eminescu, 
a fost lansată recent la Biblioteca Naţională din 
Chișinău. Răsplătit cu Premiul Uniunii Artiștilor 
Plastici la Salonul Internaţional de Carte de 
la Chișinău, albumul e dovada convingătoare 
că geniul creator eminescian este și în prezent 
un nesecat generator de cultură. 

De la 1889 încoace, Eminescu continuă să 
fie parte a vieţii literare. Pe parcursul anilor a fost 
ridicat în slăvi, defăimat, iarăși lăudat când era 
vorba de pricopsire cu niște ordine, medalii sau alte 
favoruri, în funcţie de conjunctură. S-au făcut jocuri 
politice sub stindardul Eminescu, ascunzându-se 
adevăruri, contând pe ignoranţa conaţionalilor 
și încurajând-o. De asemenea, s-a mizat pe 
necunoașterea biografiei și operei poetului-filosof, 
sau lirosof (folosind termenul eminescologului Mihai 
Cimpoi), inclusiv a publicisticii combative atunci, 
dar actuală și acum, care deranja și mai deranjează 
unele grupuri sociale. 

Ințelegem din plin valoarea creaţiei lui dacă aflăm 
că Eminescu poseda o conștiință multidimensională. 
Recentele studii privind conștiința umană, ale unor 
mari psihologi transpersonali, cum sunt americanii 
Ken Wilber și Stanislav Grof, dovedesc existența 
conștiinței multidimensionale alcătuite din inconștient, 
preconștient, conștient, transconștiință, conștiință 
cosmică. Având o astfel de conștiință, poetul 
transcende diferite niveluri de Realitate (conform 
conceptului transdisciplinarităţii, formulat de filosoful 
și fizicianul franco-român Basarab Nicolescu, preluat 
și valorificat de către criticul literar Theodor Codreanu 
ca metodologie a paradigmei transmodernităţii), 


..a.. 


Eminesciana plastică 


interpretează și transcrie inefabilul. Eminescu îi face 
părtași la spectacolul cosmic pe cititorii săi, opera-i 
devenind o imagine a ipostazei divinului în realitatea 
noastră, o transfigurare neegalată până în prezent, 
plasându-se în afara oricăror curente ori mode 
literare, adică dincolo r 
de vreme. Cu 
trecerea timpului, 
însă, ea ne devine 
mai apropiată, 
deoarece dobândim 
noi și noi informaţii 
în urma evoluţiei 
conștiinței sociale. 
Asemenea 
personalităţi unice 
vin către noi din 
viitor spre prezent, 
nu din trecut, cum 
se întâmplă de obicei, 
astfel ridicându-ne 
conștiința la un 
nivel până mai ieri 
insondabil. Nu orice naţiune se poate Bciia de 
avantajul de a avea un poet și gânditor de anvergura 
lui Eminescu, pe care filosoful Constantin Noica 
l-a numit Omul Deplin, miracol al culturii românești. 


lui Eminescu, la rândul lor, devin generatori 

de cultură, undele conștiinței eminesciene 
provocând alte unde de frumos și gândire. A te 
conecta la „câmpul informaţional” eminescian e 
posibil prin talent, prin efort spiritual și multă trudă. 
Argumentul propus aici e albumul Eminesciana 
plastică al lui lon Daghi. Oare acest album nu 
e un miracol devenit realitate? De peste 30 de ani, 
lon Daghi realizează o proiecție fantastică în culori 
a operei filosofice a lui Mihai Eminescu. Transpusă 
în limbaj plastic, până în prezent, exprimarea 
eminesciană a trecut prin mai multe încercări. 
La început au existat doar ilustraţii la unele opere. 


Cisen moderni, pătrunzând esenţa creatiei 





Apoi, plasticienii au ilustrat mici culegeri de opere, 
broșuri. La sfârșitul sec. XX au început să apară și 
cicluri, dar mai mult în grafică. În 1989, în România, 
iese de sub tipar prima „Eminesciană” în pictură — 
Ipostazele geniului, autor Nicolae Spirescu. Lucrările 
prezentate însă nu concordă cu amplitudinea măreției 
creativităţii titanului poeziei românești. Ceea ce ne 
propune lon Daghi în Eminesciana plastică e remar- 
cabil. Autorul dezghioacă în mod migălos fiecare vers 
care ilustrează prin metaforă ideile filosofice care 
întrepătrund aproape toată creaţia Poetului. Cele 

39 de pânze-bijuterii sunt niște trepte în veșnicie 
dincolo de vârsta lumească a poetului. Când privești 
tablourile neobișnuite prin infinitul lor, simţi cum îţi vin 
în memorie versurile Luceafărului literaturii românești 
și parcă le auzi și declamate de către lon Daghi, 

care poate recita sute de versuri ca o incantaţie, 

cu o încântare deosebită. Scriitorul Grigore llisei 
constată admirativ: „lon Daghi este nimbat de 
misterul și frumusețea din adânc a poeziei emines- 
ciene. El își mărturisește bucuria, înfiorarea ce i-o 
stârnesc poemele Eminescului prin vrăjita supunere a 
pânzei, transformată adeseori în vitraliu de catedrală. 
In plăsmuirile plastice inspirate de versul eminescian, 
lon Daghi dă măsura întreagă a talentului său.” 


și aproape muzicală cu poezia eminesciană. 

Nu întâmplător, dumnealui a ilustrat și volumele 
postume ale unui poet pătruns de profunzimea 
concepțiilor filosofice eminesciene, Victor Teleucă 
(Răsărit de Luceafăr, Mollis Davia, Car frumos 
cu patru boi), dar și volumele unui exeget valoros, 
Theodor Codreanu (Eminescu în captivitatea 
«nebuniei», În oglinzile lui Victor Teleucă). 

Putem afirma că în creaţia sa, cu albumul 
Eminesciana plastică, lon Daghi adeverește o 
realizare importantă în studierea și interpretarea 
operei lui Eminescu, precum au făcut și reputați 
eminescologi ca Rosa del Conte, Svetlana 
Paleologu-Matta, Mihai Cimpoi, Theodor Codreanu, 
Nicolae Georgescu ș.a. 


| on Daghi reușește o consonantă vizuală 





(Urmare din pag. 24) 


cu seriozitate augusta lecţie a marii picturi, deschizând rar expoziţii 


(Deseie nu s-a grăbit, a înaintat lent pe drumul afirmării, asimilând 
personale, dar fiind prezent cu neabătută consecvență la manifestările 


colective, saloane republicane sau naţionale, unde lucrările sale au fost totdeauna 


remarcate prin rigoarea construcției 
și sensibilitatea cromatică. (...) 

Elementul fundamental al acestei picturi 
e lumina. O lumină care nu se încheagă, însă, 
în alcătuiri minerale, ci plutește, evanescentă, 
cuprinzând spaţiul plastic și părând a se 
răspândi, cu un fel de tăcută febrilitate, dincolo 
de rama tabloului, până se întâlnește cu privirea 
noastră. (...) 

Limpezindu-se treptat, atingând o vibraţie 
adâncă, o putere de a exprima o stare de spirit ce 
se clarifică necontenit la întâlnirea, contemplativă 
și febrilă totodată, cu universul realului, viziunea 
lui are acum o gravitate și o cumpănire care sunt 
semnele sigure ale deplinei maturităţi. Și, ceea 
ce e la fel de important, constructia cromatică, 
îndelung distilată, a ajuns la o intensitate pe care 
Cucerzan ştie să o concentreze într-un joc subtil 
al suprafețelor și al volumelor. (Dan Grigorescu) 





Cucerzan a inventat lumea în alb, simplă și pură, în doar câteva stări, 
geneza, echilibrul, odihna, fulgerate de griuri linistitoare, de ocruri aurii, 
prin care forța face loc sensibilităţii, lumina este filtrată spre a servi misterului, 
adâncă și grea ca aurul vechi în compoziţii dramatice, ușoară pe întinderi diafane, 
evanescente. (...) 
Trupuri în trupuri, asemeni unui teatru în teatru, gânduri sub măști, priviri 
| întoarse în interior, chipuri spărgând oglinzi infidele, penetrând dincolo de 
puterea privirii, descoperind, lăsându-se descoperite, în permis și nepermis, 
sunt tot atâtea legături concrete ale picturii lui Horea Cucerzan cu marile 
teme ale teatrului, acceptat ca artă a dedublării, a refacerii macrocosmosului 
existenţial, prin culoarea cuvântătoare așternută ca o lumină blândă peste 
| înțelesuri, într-un joc fără sfârșit, tot mai aproape de noi înșine. (Carmen Firan) 


Țeuoer prin poezie, de la pictură la teatru, simbolic și nu doar, Horea 


a materiei picturale și a desenului care trasează scriituri și figuri care 
se încarcă de pathos și virtute, de acea particulară luminozitate pe 
care el reușește să o transfigureze, prin bogatele texturi sau prin tehnica mixtă, 
întotdeauna, de o mare simplitate. Constant în experimentele sale picturale 
mi se pare dialogul dintre semn și materie. Materia, semnul, culoarea sunt cele 
trei elemente sintetice ale reprezentării, chiar dacă uneori e tentat de sugestii 
de tip informal. Culoarea e aproape întotdeauna luminoasă, cu vibrații calde 
de aur, legate evident de perceptia pereţilor murali pe care sunt depozitate 
frescele memoriei sale, amintirile și speranțele legate de viaţă. (Giorgio Segato) 


(Dna simte profund natura, prezenţa umanului și a divinului, 





(Urmare din pag. 12) 


poemului, anxietatea fiind estompată de „holograme” care reconstituie 

absolutul: „Poetul.../ (...) spune cuvinte ce declanșează fulgere/ și 
ploaia la vremuri/ de secetă.// (...) El care plătește cu propria viaţă/ dreptul la 
iluzie” (Dreptul la iluzie) și: „Din când în când/ m-ascund de moarte/ în câte-un 
vers, în câte-un rând...” (Din când în când). Poemul Sunt singur, contaminat de 


D) eșertăciunea vieţii forează adânc, la infinit, în tristeţea cosmică a 


neliniști clar-obscure, metafizice, este o inserție filosofică de inspirație argheziană: 


„Sunt singur,/ ca o ploaie/ pe care o așteaptă caișii,/ (...)/ singur,/ singur,/ 
singur,/ ca un aed uitat de cuvinte/ la marginea unui poem,/ unde timpul e epic,/ 
iar răspunsul venit atât de târziu/ și-a uitat demult întrebarea” (Sunt singur). 
Privighetori îimpăiate este chintesenţa operei poetice a lui Nicolae Dabija, 
construcțiile sale prozodice exprimând, simptomatic, crezul unui poet cathartic 
care a adus „dulcelui stil clasic” matricial elementele unui limbaj modern, 
bogat în sensuri caleidoscopice și în fulgeraţii de spirit. 
S-au încercat multe definiri ale poeziei lui Nicolae Dabija. Unii i-au căutat 
geneza în autohtonism/tradiţionalism/clasicism, alţii în arhetipurile eminesciene. 


Puţini însă au sesizat (printre aceștia aflându-se Mihai Cimpoi și Alexandru 
Burlacu) că Nicolae Dabija, deși este un „spirit al veacului”, militant și iisusic, 
respinge prin scrierile sale aceste postulate și aduce în literatura basarabeană 
înnoitoarele paradigme poetice universale. Raportarea sa la vechile modele 
conservatoare ar fi o greșeală. Nu vom nega influenţele rizomatice ale poeziei 
antireformiștilor asupra eului său poetic, dar este un fapt că Nicolae Dabija 

a contribuit, prin experienţele sale lirice, la consolidarea în spaţiul din stânga 
Prutului a valorilor poeticii europene, a promovării unei noi direcții în poezia 
românească. In concluzie, limbajul poeziilor lui Nicolae Dabija, dublat de 
originalitate și organicitate, incontestabile, se face remarcat prin mesaj și 

ideal estetic. lată o convingătoare artă poetică din Doruri interzise (Ed. Litera 
Internaţional, 2004) care ne-a sprijinit în demersul nostru de a demonstra 

că Nicolae Dabija poate fi plasat, fără riscuri, în galeria marilor poeţi europeni: 
„Poema se scrie pe sine/ sub ochii înmărmuriţi ai poetului/ care mai crede-n 
istorisirile măslinului/ când vântul își încâlcește/ poveștile-n ramurile lui.// 

Și doar cerneala de pe mâini,/ precum sângele care pătează palmele/ asasinului/ 
adeveri-va cu mult mai târziu/ de evenimentul pe care a doua zi-l/ vor consemna 
toate ziarele” (Poema). 


m Noiembrie 2015 

Horea Cucerzan 


Horea Cucerzan s-a născut 
la 7 iunie 1938, la Blaj, într-o casă 
situată în apropierea celebrei „Câmpii 
a Libertăţii”. Absolvent al Academiei 
de Arte Frumoase „loan Andreescu“ 
din Cluj-Napoca, secţia pictură, promoția 
1963. Profesori: Anton Lazăr și Petre 
Abrudan. Membru al Uniunii Artiștilor 
Plastici din România, Filiala București. 
Din 1963, mai multe expoziţii personale 
în ţară (Blaj, București, Cluj-Napoca, 
Mamaia, Dej etc.), repetate expoziţii 
personale în Italia, Franţa, Austria, 
Germania, participare la un mare număr 
de expoziţii de grup în România, Belgia, 
Suedia, Italia, Serbia, Muntenegru, 
Franţa etc., la tabere de creaţie . 
organizate în România, Italia, Ungaria, Franţa. / Are lucrări în 

= colecţii de stat și particu- 

"| lare din Austria, Belgia, 
| Canada, Elveţia, Franţa, 
| Polonia, Germania, 
| Grecia, Israel, Italia, 
| Japonia, Olanda, Suedia, 
| România, Rusia, SUA etc. 
A primit premii în Italia, 
A a primit un premiu și la 
„| Pitești, este cetăţean de 
onoare al orașului Blaj 
(din 2008). A apărut 
în albume, publicaţii, 
| enciclopedii. Susţinute 
eforturi pentru înființarea 
“| unui Muzeu de artă la 
'] Blaj, pentru fondul căruia 
s-au strâns deja peste 
600 de opere de pictură, 
sculptură, grafică etc. A publicat 
și mai multe volume de poezii. 


reatorul autentic își impune 
| personalitatea puternic definită, 
autonomă, prin stil și reflecţie 

adâncă, în pofida angoaselor, incertitudinilor, 
pseudoexaltărilor, formulelor, modelelor, 
cerințelor sau a ingerinţelor de tot felul. 

Niciodată artistul complet nu va fi un 
executant, iar măsura operei sale (raiul 
său inalienabil de viaţă) va lumina traseul 
real și ireal al pătimirilor, tăinuind piramidele 
bucuriilor și străfundurile suferințelor 
sufletești. Devorat de nostalgiile flămânde, 
de focul cosmogonic sau de suprarealul 
Zzămislit ca o stemă a visului neînvins, 
luminând obiectele viitorului neistorisit sau 
eternizând frica și curajul în sfinte pastorale 
și cupole ale smereniei, el, demiurgul, 
împlinește și sacralizează opera așa 
cum orice fiinţă își închină viaţa vieții. 
(Horea Cucerzan, din Confesiune, cuvântul 
de deschidere al albumului Cucerzan 
Editura Fides, lași, 2008) 


ub semnul 
unei echilibrate 
coincidenţe 


| a contrariilor stă pictura 
solară a lui Horea 
Cucerzan, atât în datele 
sale de structură, cât 
și în actualul moment al 
evoluției sale, reprezentat 
de această expoziţie de 
maturitate. Natura calmă, 
interiorizată și plină de 
o formă conținută, a unui 
temperament meditativ, se 
desfășoară într-o manieră 
stilistică ce armonizează - 
efectul cu cerebralitatea, sensibilitatea cu forța, sub tutela unei lucide plăceri 
a trăitului, a existenţei, înspre o vizibilă dominantă lirică a gestului 
de metamorfozare a realului în puii pictură: Picturalitatea hrănită, 
intrinsecă, în același timp 
rafinată și discretă, prețioasă 
și tăcută, în remarcatbilele ei 
dominante de griuri și ocruri 
aurii, este de altfel amprenta 
virtuală imediată a acestui 
demers limpede, ce se oferă 
55| direct degustării vizuale, 
o cultivă chiar fără a renunţa 
la propriile sale exigenţe, mai 
adânci, subterane. Peisajele 
sale, fiecare în parte și toate 
"| la un loc, alcătuind o suită 
“| muzicală armonică, 
desfășoară un spectacol 
al teluricului frust și solar, în 
ambianța unui blând panteism; 
un imanent spirit al locurilor, 
cultivat și psihic de artist, 
subliniat și de poeticitatea 

a titlurilor, se rezolvă într-o 
cosmicitate organică, ușor atemporală, în care detaliul, fragmentul prelevat 
dintr-un real continuu mărturisește discret despre macrocosmos. (Magda Cârneci) 








ictura lui Horea Cucerzan — o victorie a spiritului asupra somnului raţiunii, 
născocitor de monștri. (Paula Romanescu) 


(Continuare la pag. 23) 

